
समपण 
श्रंद्धेय पंडित सुन्देरताल जी ! 


आपने भारतवर्ष की आजादी, हिन्दू-मुस॒लिस एकता, सब धर्मो 
के समन्वय, और सब जातियों के आदमियों में भाईचारे की भावना 
फैलाने की भरसक कोशिश की है । अपनी पुस्तकों, लेखों, भाषणों, 
ओर इन सब से बढ़ कर अपने रहन-सहन ओर व्यवहार से आपने 
कल के नागरिकों को सोचमे विचारने और अधुकरण करने की 
बहुत साम्रगी दी हे। हतलिए यह भार्वा नायरिकों से! पुस्तक 
आपकी सेवा में आदर और स्नेह के साथ समर्पित है | 

[१] 
पाठकों से 


मेरा साहित्यिक जीवन अब बहुत समय का मालूम नहीं होता। में 
काफी दिन जी चुका हूँ। यों तो मैं सोचता हूँ कि आम तौर से आदमी 
को सौ वर्ष तक जीना चाहिए, पर हर एक व्यक्ति कौ कुछ अलग-अलग 
स्थिति भी होती है। मेरी माता जी को यह आशा ने थी कि में इतने 
समय जीवित रहूँगा ! मेरे सब से बढ़े भाई और एकमात्र बहिन जब 
भरी जवानी में गुज़र गये, और में भी बचपन मे बार बार बीसार पड़ता 
रहा तो उन्हें मेरे बारे मे बहुत चिन्ता रहने लगी। कुछ वर्ष बाद 
मेरे दूसरे भाई के भी, जवानी में ही, गृजर जाने पर तो उन की, और 
घर के दूसरे आदमियों की, आशका ओर भी बढ़ चली। लेकिन 
जीवन-मरण, हानि-लाम श्रौर यश-अ्रपयश का बहुधा ठीक अन्‍्दाज 


नहीं किया जा सकता। सृष्टि की बहुत सी बाते समझ में नहीं 


कि न्ट््त का चल जनक ता) 0६6 लक 


आती। मेरे कितने ही रिश्तेदारों को आश्चर्य और खुशी है कि इतना 
रोगी और निबल रहकर भी में युवावस्था पार कर गया, और अब तो 
में अपने साधारण जीवन के पचपन वंषं, और साहित्य-कार्य के 


तीस वर्ष पूरे कर रहा हूँ। इस समय दो पुस्तक हाथ में हैं, इस 


लिए यह सम्भव है कि में आगे और भी कोई रचना पाठकों की सेवा 
में पेश कर सकू, तो भी मुझे अपने साहित्य कार्य को समाप्त करने 


। के लिए तैयार रहना है। जैठी कुछ परिस्थिति रही, उसमें जितना बन 


आया, काम किया गया; और, अब उसी से संतोष कर लेनाहै । 


२ भावी नागरिकों से 


जो हो, में इस समय अपने प्रेमी पाठकों से कुछ बातें कर लेना 
चाहता हूँ | नागरिकों के बारे में जो अनुभव या विचार मेरे मन में हैं, 
उन्हें कह डालने की इच्छा है| अन्तर्राष्रीय शान की कमी, ओर मानव 
विकास की सीमाओं के कारण यह स्वाभाविक ही है कि मे हिन्दी भाषा 
में, और खासकर मारतीय नागरिकों को लक्ष्य में रखकर ही बाते करू | 
अन्यथा नागरिकता की, श्राद्श नागरिकता की, कोई सी माएँ नहीं हैं; उसमें 
न धर्-मेद है, न जाति-मेद, न रंग-भेद। और उसमें देश या राज्य 
का भेद भी नहीं होना चाहिए । इन भेदों ने आदमी-आदमी के बीच में 
वनावटी दीवारे खड़ी कर रखी हू | हाँ, यद्रपि इस समय ये दौवारे 
बहुत ही मजबूत मालूम होती हैं, कुल मिला कर देखने से यह निश्चय 
है कि आदमी की'कोशिश इन दीवारों को तोड़ने में है। कुछ महान 
पुरुषों और महान ख्तरियों ने बहुत समय पहले इन दौवारों को तोड़ने 
की मिसाल पेश की थी। कुछु महानुभाव आज दिन हमारे सामने 
इन भेद भावों से ऊपर उठ चुके हँ। पुराने तथा भौजूदा पथप्रदर्शंकों 
या रहनुमाश्रों की सहायता से आगे-आगे इन भेद भावों को दूर करने 
का काम अधिक जोर से हो सक्रेगा, ऐसी थ्राशा है। इसी में संसार 
का ओ्रोर मानव जाति का हित है | 
अपने पाठकों में, में सब्र नागरिकों को शामिल करता हैँ। 
नागरिक अपने जीवन में तरह-तरह के काम करते हैं, उनके काम 
धंधे या पेशे,के अनुसार उनके एक समूह के लिए कुछ बातें विशेष 
महत्व को होती है, दूसरे समूह के लिए दूसरी बातें अधिक विचार करने 
योग्य होती हैं | इसलिए कुछ खास-खास समूहों के नागरिकों 
से कुछ भ्रश्नग-अलग बातें कही गयी हैं। सब नागरिकों का लक्ष्य एक 
ही होता है, सव समाज की सैवा और उन्नति करना चाहते है, इस- 
लिए. अलग अलग समूहों को कही जाने वाली बातों में कोई विरोध नहीं 
होता, बल्कि उनमें आपस में सम्बन्ध होता है, जैसे एक माला के श्रलग- 


पाठकों से रे 


अलग दानों में सम्बन्ध होता है । इसलिए एक समूह के नागरिकों के 
लिए अन्य समूहों के सम्बन्ध में कही गयी ब्रातों पर भी ध्यान देना 
उपयोगी है । 

फिर, यह जरूरी नहीं कि एक नागरिक का कार्यक्षेत्र जन्म भर 
एक हो रहे | कितने ही आदमी दो-दो तीन-तीन तरह के कार्य एक 
साथ करते रहते हैं। उदाहरण के लिए इन पक्तियों के लेखक की ही 
बात लीजिए। वह पहले अध्यापक था, और उस कार्य के साथ 
पुस्तक लिखने, छुपाने और बेचने का कार्य भी करता था। कु 
समय सम्पादक रहते हुए ये काम किये गये। अब अध्यापक या 
सम्पादक आदि का कोई काम नहीं | लेखन कार्य ही मुख्य है; पर 
उसके साथ प्रकाशक और पुस्तक-विक्रेता का काम तो लगा ही है । 

अकसर यह होता है कि जब कोई आदमी कुछ काम घन्धा शुरु 
करता है तो वह यह अच्छी तरह नहीं जानता कि वह किस पेशे के- 
लिए अधिक योग्य है। उसे एक काम की कृछ बातें रुचिकर था 
आकर्षक मालुम होती हैं; वह उस काम को करने लग जाता है। कुछ 
दिन उस काम को कर छुकने पर उसका भुकाव क़िसो दूसरे 
काम की तरफ हो जाता है, और वह पहले काम को छोड़ कर इसे 
करने लग जाता है। सम्मव है, कुछ समय के बाद वह इस काम को 
भी छोड कर कोई तीसरा ही काम करने लग जाय | इस तरह आदमी 
को अपनी रुचि और योग्यता का पता एक दम नहीं लग जाता, 
धीरे-धीरे कुछ प्रयोग करने पर हो वह उसका निश्चय कर पाता है | 
कभी-कभी ऐसा होता है कि हम जान लेते हैं कि हम कौन से काम 
के लिए. अधिक योग्य हैं, परन्तु परिस्थिति ऐसी होती है कि हम उस 
काम को न कर कोई दूसरा काम करने लगते हैं, और यह प्रतीक्षा 
करते हैं कि कब परिस्थिति का सुधार हो और हम अपनो पसन्द का 
काम कर सके। सम्भव है थोड़े-बहुत समय में परित्थिति हमारे 


है भावी नागरिकों से 


अनुकूल हो जाय, अथवा यह भी सम्भव है कि हमें अपनी पसन्द का 
काम करने का अवतर ही न आवे। इस विषय में जैसा कि आगे 
बताया जायगा, हमें याद रखना चाहिए कि सुख अपने पसन्द का 
काम करने में नहीं है, बल्कि जो काम हमें करना पड़ता है, उसे पसन्द 
करने में है |! 

हमने ऊपर यह ज़िक्र किया है कि हर समूह के नागरिक के लिए 
कुछ बातें विशेष ध्यान देने की होती हैं। लेकिन कुछ बातें ऐसी भी 
हैं, जो समी नागरिकों के लिए. आवश्यक होती हैं। इस पुत्तक के 
अगले लेख में उन्हों बातो का विचार किया गया है। फिर, यद्यपि 
एशिया और अफ्रीका के देशों के अधिकोश नागरिक अ्रभी शिक्षा से 
वचित रहते हैं, यह आशा की जाती है कि संसार में धीरे-धीरे शिक्षा 
का प्रचार बढ़ेगा, श्र हर नागरिक को कुछ समय विद्यार्थी-जीबन 
बिताने का अवमर मिलेगा, जिससे वह अपने देश के लिए, और 
साथ ही विश्व के लिए, अधिक योग्यता पूर्वक अ्रपना कत्तंव्य पालन कर 
सके | इसी दृष्टि से पुस्तक का तीसरा लेख विद्यार्थी को सम्बोधन करके 
लिखा गया है। पूरी पुस्तक का उद्श्य यह है कि पाठक जिस 
समय जिस क्षेत्र में हो, वहाँ उसके योग्य साबित हो और मानवजाति 
की प्रगति को आगे आगे बढाने में मदद दे । 

यहाँ एक बात को साफ कर देना जरूरी है। नागरिकों के प्रत्येक 
काम का अपना अपना महत्व है। किसी को अपने पेशे का चुनाव 
करते समय यह न समभना चाहिए कि यह पेशा दूसरे पेशों से ऊँचे 
दर्ज का है | पेशों को ऊंचा या नीचा बनाना बहुत कुछ नागरिकों पर 
निर्भर है | हर नागरिक को अच्छा जीवन व्यतीत करना चाहिए, उसे 
अपना जीवन अच्छे से अच्छा बनाने की कोशिश करनी चाहिए। 
इसके लिए हमें हर घड़ी यह याद रखना ज़रूरी है कि हमारे बलिदान का 
उचित अवपर कौन सा है | जिस नागरिक को अपने मरने के अवसर 


| 


पाठकों से पू 


का शान नही, उसे अ्रच्छी तरह जीवित रहना भी नहीं आ सकता | 
मिसाल के तौर पर, जैता श्री० रस्किन ने कहा है, बीमारी के अवसर पर 
चिकित्सक के लिए अपना स्थान छोड़ने की अ्रपेज्ञा मर जाना अच्छा 
है, सैनिक के लिए युद्ध में अपना स्थान छोड़ने की अपेक्षा मर जाना 
अच्छा है, धर्म-प्रचारक के लिए, असत्य-प्रचार की अपेक्षा मर जाना 
अच्छा है, वकील के लिए, अन्याय-सहन की अपेक्षा मर जाना अच्छा 
है | इसी तरह हर एक नागरिक अपने अपने पेशे के बारे में विचार 
कर सकता है। 

यह पुस्तक भावी नागरिकों के लिए है। वे ही इस समय मेरी 
नजर के सामने हैं । उनकी ही ओर मे श्राशा भरी निगाह से देख रहा 
हूँ। बड़ी उम्र के आदमी अपनी जीवन-यात्रा समात करने वाले हैं, 
उनमे से बहुतों ने अ्रपनी शक्ति भर महत्वपूर्ण कार्य किया है; 
अगली पीढी उनका गव॑ और अमिमान कर सकेगी, तथा अपने हृदय 
में उनकी यादगार बनोयेगी | तो भी अनेक आदमियों से अगर साफ 
साफबात हो तो वे यह कद्दे बिना न रहेरो कि हम श्रपने जीवन में जिस तरह 


“ का और जितना काम करना चाहते थे, नहीं कर पाये | उनमें से कुछ 


तो यह भी स्वीकार करेंगे कि हमने अपनी बहुत सी शक्ति और समय 
ऐसे कामों में लगायी, जो हमें नहीं करने चाहिएँ थे | उन्हें अफसोस है 
कि अपना काय आरम्भ करने के समय उनके सामने अ्रच्छा आदशं, 
विशेष लक्ष्य था कुछ ऊंचे सिद्धान्त न थे | अनेक वार जिधर की लहर 
आगयी, उधर ही जीवन-नेया वह चली | जो पानी बह गया, वह बह 


' गया; जो समय निकल गया, बह सदा के लिए. निकल गया, अब वापिस 
. नहीं आ सकता । भावी नागरिको ! तुम्हारी बात दूसरी है; तुम्हारा समय 


तुम्हारी शक्ति तुम्हारे अधीन है, उसे सोच समझ कर ठीक रास्ते में 
लगाओ, अपना कार्यक्षेत्र सोच-विचार कर तय करो, अपने जीवन का 
ध्येय निश्चित करो, आधी के भोकों मे कमी इधर कभी उधर न जाओ; 

अपने लक्ष्य को प्राप्त करने के लिए रास्ते की सब बाधाओं का सज- 
बूती से सामना करो । परमात्मा तुम्हे सफल करेगा, इसका पूरा विश्वा 
रखो | आशा है, थ्रागे की पंक्तियाँ तुम्हें अपना महान उद्देश्य प्राप्त 
करने में सहायक होंगी । !] 


[२] 

तुम अपने गाव या नगर की एक अनुपम विभूति हो, अपने देश 
की ही नहीं, संसार की एक बहुमूल्य सम्पत्ति हो। नागरिक जीवन के 
जिस ज्षेत्र में तुम अपना समय ओर शक्ति लगाना चाहते हो उसके 
सम्बन्ध में कुछ विशेष बातों का विचार आगे किया जायगा। यहाँ 
ऐसी ही बातों को चर्चा की जाती है, जो प्रत्येक दशा में आवश्यक 
होती हैं । 
हम कोई काम उसी हालत में अच्छी तरह कर सकते हैं, जब हमसें 
उसको करने की योग्यता हो--इस योग्यता में शारीरिक योग्यता 
का बड़ा महत्व है, या यों कह सकते हैं कि और योग्यता 'होते 
हुए. भी, यदि हमारा शरीर ठीक नहीं है, हमारा स्वास्थ्य खराब है 
हम बीमार पड़े हैं, तो हम उस काम को अच्छी तरह न कर सकेंगे 
उसमें हमारा मन ही नहीं लगेगा | इसलिए, हर एक आदमी का प. ला 
कर्तव्य यह है कि वह अपना स्वास्थ्य बनाये रखे | बीमार पड़ने पर वह 
अपने विविध कर्तव्यों का पालन नहीं कर सकता, वह दुखी रहता है | यही 
नही, उसके भाई बन्धु आदि भी बड़ी चिन्ता में रहते हैं, उनका बहुत 
सा समय उसकी सेवा-सुभ्रषा करने में लग जाता है, इसलिए वे भी 
अपना अपना कार्य अच्छी तरह पूरा नहीं कर पाते | जिस परिवार में 

कोई आदमी रोगी होता है, उसकी आमदनी कम हो जाती है, और 
दवा-दारू आदि का खचच बढ़ जाता है | इससे सभी को अशुविधा होती 
है | इससे यह स्पष्ट है कि स्वस्थ रहने का प्रयत्न करना कितना 
आवश्यक है | हे 
स्वास्थ्य-रक्षा के नियम बहुत जटिल या पेचीदा नहीं हैं| आदमियों 
को शुद्ध, ताजा और सादा भोजन करना चाहिए; साफ, हवादार स्थान 
मे रहना चाहिए; कुछ व्यायाम, और जितना जरूरत हो विश्राम, करते 
रहना चाहिए; और मन में अच्छे सात्विक विचार रखने चाहिए । 
कुछे आदमी निर्धनता के कारण और कुछ आदमी आलस्य या 
शौकीनी आदि के कारण इन बातों की ओर यथेश्ट ध्यान नहीं देते । 
' इसका परिणाम यह होता है कि वे बीमार पड़ जाते हैं, उनका सुखः 
नष्ट हो जाता है, तब उन्हें स्वास्थ्य का मूल्य शञात होता है। इसलिए 
यह बहुत ही जरूरी है कि हम कोई बाव ऐसी न करे जिससे हमारा 
' स्वास्थ्य बिंगडने की आशंका हो | स्वास्थ्य-रक्ञा सम्बन्धी कुछ बाते 
' म्युनिसिपोलठियों या जिला-बोडों' अथवा राज्य के करने की होती हैं, 
पर इन संस्थाओं को भी तो हम या हमारे ही आदमी बनाते हैं। अ्रतः 
! उनके द्वारा भी ठीक व्यवस्था होनी चाहिए | यहाँ विशेष रूप से यह 
कहना है कि जो बातें प्रत्येक नागरिक ' के अपने अपने करने की हैं, 
। उनमें से किसी कौ उपेक्षा न की जानी चाहिए । 
|. हमें अपने शरीर को निरोग, स्वस्थ और यथा-सम्भव हृष्ट -पुष्ट 
बनाना चाहिए | परन्तु यह न सोचना चाहिए कि ऐसा करने से हमारे 
सब कतंदय पूरे हो जायगे। नहीं, स्वास्थ्य-रक्षा हमारे कई एक 
' कतब्यों में से सिर्फ एक कर्तव्य है| यह एक प्रमुख कतंव्य है, श्रौर इसके 
। पालन करने से हमें अपने अन्य कतंव्यों के पालन करने में सुविधा होती 
है, तो भी यह याद रहना चाहिए कि स्वास्थ्य-रक्ा एक साधन मात्र है 
! यह स्वयं ही कोई साध्य या अन्तिम लक्ष्य नहीं है । जो आदमी दिन भर 

अपने शरीर की उन्नति की बात सोचता है, कुश्ती लड़कर, या खेल कूद 
कर ही अ्रपनी दिनचर्या से संतुष्ट हो जाता है, और अ्रपने भोजन-वस्र 
आदि के लिए दूमरों का आमरा तकता है, वह आदमी समाज 
के लिए भार-स्वहूप है, और परावलम्बी जीवन तो किसी काम का नहीं, 
इसे कोई प्रोत्साहन नहीं मिलना चाहिए | हो, यदि कोई आदमी दूसरों 
को व्यायाम या कसरत आदि की शिक्षा देकर समाज की सेवा करता 
है ओर उसके एवंज में समाज से अपनी आवश्यकताश्रों की “पूर्ति की 
ग्राशा करता है तो यह कोई अनुचित बात नहीं है । 

स्वास्थ्य-रक्षा के साथ ही, हर नागरिक को शिक्षा पाने की भी कोशिश 
करनी चाहिए | लिखना पढ़ना सीख लेने पर हम अपने विचार लिख कर 
रख सकते हैं। हमारे लेखों को पढ़ कर, दूर-दूर रहने वाल आदमी 
भी हमारे विचार जान सकते हैं; आर, हम उनके विचारों से परिचित 
हो सकते हैं। इस तरह दूर दूर के आदमियों से हमारा सम्बन्ध हो 
जाता है। यही नहीं, हम उन महात्माओं और महापुरुषों के विचार 
ओर अनुभव भी जान सकते हैं, जो पुराने जमाने में हुए थे । उनके 
लेखों या पुस्तकों से हम लाभ उठा सकते हैं ओर अपनी उन्नति कर 
सकते हैं। रिक्षित आदमी अपने कत्तव्यों का अच्छी तरह पालन कर 
सकते हैं और अपनी जीवन-यात्रा शान्ति और सुख पूर्वक तय कर 
सकते हैं। नागरिकों को चाहिए कि अपनी सन्तान तथा भतीजे, भानजे 
आदि को भी शिक्षा दिलावे | हाँ, यह याद रखना आवश्यक है कि 
शिक्षा का अथ केवल लिखना पढ़ना सीख लेना ही नहीं है, शिक्षा 
का अथ है हमारी शारीरिक, मानसिक तथा नेतिक शक्तियों का विकास ! 
अतः हमें शिक्षा का व्यापक स्वरूप ग्रहण करना चाहिए | इस विषय 
की विशेष वातें लिखने का यहाँ प्रसंग नहीं है। तुम स्वयं जान लोगे | 

नागरिकों के अ्रन्य कर्तव्यों में पहले स्वावलम्बन की ओर तुम्हें 
ध्यान देना आवश्यक है। तुम्हें समाज्ञ द्वारा पैदा या तैयार किये हुए 

भोजन-वस्र “आदि की आवश्यकता होती है। इन वस्तुओं को बिना 
मेहनत किये, मुफ़ में प्रात करना किसी को शोभा नहीं देता | यह तो 
एक प्रकार की चोरी है। भिक्ता, छुल कपट यथा चोरी करने का तो 
विचार भी मन में न लाना चाहिए. | दान दक्षिणा या सहायता के रूप में 
दूसरों से धन या अन्य पदार्थ लेना केवल उन्हीं लोगों के लिए. ठीक 
है, जो अपाहज या लूले लंगड़े आदि हों, अथवा जो अपना सब समय 
समाज हित की बातें सोचने या करने मे लगाते हैं। समाज-सेवा के 
बिना, दूसरों के द्वारा प्रात्त पदार्थों का उपयोग करना सर्वेथा श्रनुचित 
है। हमे स्वावलम्बी बनना चाहिए। किसी आदमी का, श्रपने 
बाप-दादा आदि की कमाई खच करते हुए भी निखट्ट पड़े रहना ठीक 
नहीं। अपने निर्वाह के लिए हमें स्वयं उद्योग और पुरुषार्थ करना 
चाहिए | 
जिस प्रकार हमें अपने जीवन-निर्वांह के लिए. स्वावलम्बी बनना 
चाहिए, उसी प्रकार अपने परिवार तथा अपने आशक्ितों 
के लिए भी हमें समुचित परिश्रम और उद्योग करना चाहिए | यही 
नहीं, प्रत्येक व्यक्ति को इतनी योग्यता प्राप्त करनी चाहिए कि उसके 
कमाये हुए. धन से उसका और उसके परिवार आदि का निर्वाह होने 
के बाद भी कुछ बचत अवश्य रहे, जो संकट या बीमारी अथवा 
वेकारी आदि के समय काम आवे, ओर ताथ ही उसके बड़े परिवार यानी 
देश की सामूहिक आवश्यकताओं की पूर्ति में मी सहायक हो। यह 
' तभी हो सकता है जब हम सोच समझ कर खन्च करने वाले हों, 
' मितव्ययी हों, अधाधु घ पेसा उड़ाने वाले न हों। कारण, यदि खचच 
' पर नियत्रण न रहे तो चाहे जितनी आमदनी हो, सभी खर्च हो सकती 
! है। प्रायः देखने में आता है कि जिन लोगों की खासी अ्रच्छी और 
निश्चित आमदनी है, वे क्षणिक आनन्द की वस्तुओं में पैसा खर्च कर 
! देते हैं, पीछे अत्यन्त आवश्यक और उपयोगी पदार्थों के लिए भी 
ब्‌ 

उनके पास घन की कमी हो जाती है, और वे कजदार बन जाते हैं। 
बड़ी-बड़ी तनख्वाह पाने वाले कितने ही बाबू लोगों का यह हाल होता 
है कि तनख्वाह मिलते ही उसका अधिकाश भाग पिछले महाने के 
बिल चुकाने में कटपट खर्च हो जाता है। पन्द्रह-तोलह तारीख से 
उनकी जेब खाली दिखायी देने लगती है, किसी प्रकार जैसे-पैसे चौबीस 
पच्चीस तारीख तक काम चलता है, फिर तो एक-एक दिन अगले महीने 
की तनख्वाह की इन्तजार में बीतता है । यह सब इनकी अ्रनसमझक का) 
ओर उधार सौदा लेने की आदत का, फल्न है। ये लोग चाहे तो 
आसानी से, अपना खर्च चला सकते हैं, ओर अपनी बीमारी या बेकारी 
आदि के संकट के अवसर के लिए कछु पैसा जमा भी कर सकते है। 
हर आदमी को ऐसा नियम बनाना चाहिए कि कोई चीज खरीदने से 
पहले अपनी झ्रार्थिक स्थिति और उस चीज की ज़रूरत का, शान्ति और 
गम्भीरता से विचार करे; जहोँं तक हो सके कोई चीज उधार न खरीदी 
जाय, चाहे वह कछ सस्ती ही क्‍यों न मिलती हो । के 

हमारा धन सिफ हमारे ही उपयोग के लिए नहीं है। उस पर 
समाज का भी खासा अधिकार है। हमारे धन से हमारे परिवार का 
भी भरणन्पोषण होना चाहिए, यह बात तो आदमी फिर भी आसानी 
से समझ सकते हैं ; परन्तु हमारे धन पर समाज का भी अ्रधिकार है, 
यह कैसे £ मैंने परिश्रम किया, और उस परिश्रम के बदले किसी 
आदमी या संस्था या सरकार से मुझे कछ धन मिल गया। अब इस 
घन से किसी दूसरे का क्या सम्बन्ध ! मैं इसे जिस तरह चाहूँ, खचचे 
करूँ | इसमें कोई रोक-टोक क्‍यों ! 

किसी भी कार्य के उदाहरण से यह स्पष्ट हो जायगा कि मुझ में 
धन पैदा करने की जो शक्ति या योग्यता आदि है, वह उसी दशा में 
है, जबकि मुकै समाज के अ्रनेक आदमियों का सहयोग प्राप्त हुआ है | 
यदि दूसरे लोगों की सहायता न मिले तो कोई भी आदमी अकेला 

कुछ धन पैदा नहीं कर सकता। धन पैदा करने के वाद उसकी 
रक्षा या इद्धि भी समाज के सहयोग ब्रिना नहीं हो सकती । 
[अकेला अपने भरोसे तो आदमी बहुत समय तक जीवित भी नहीं 
रह सकता । मिसाल के तौर पर यदि कोई आदमी अपने खाने पहिनने 
का सब समान स्वयं ही जुठाने लगे तो उसके लिए इतने समय तक 
बिना खाये पीये रहना पड़े कि उसके प्राण ही निकल जायें |] इसलिए 
धन को खर्च करने में इस बात का अवश्य विचार रहना चाहिए कि उस 
से समाज का हित हो। जिस समाज ने मुझे धन पेदा करने योग्य बनाया 
है, उसकी उपेक्षा करना अनुचित ही नहीं, हानिकारक भी है। इस 
लिए. हर आदमी को चाहिए कि अपने धन का अधिकारी सिर्फ अपने 
आप को न माने, उसमें समाज का भी हिस्सा समझे और इसी 
दृष्टि से उसे खर्च करे । 

ऊणप्र कहा गया है कि प्रत्येक व्यक्ति की शक्ति ओर योग्यता उसे 
बहुत कुछ समाज से प्राप्त हुई है। इस से हम इस नतीजे पर पहुँचते 
हैँ कि हमें अ्रपनी शक्ति आदि का उपयोग समाजोन्नति के हेतु करना 
 चाहिए।। हम समाज के मौजूदा आदमियों के तो बहुत ऋगी हैं ही; 
. यदि विचार किया जाय तो हमें अपने पुरखों या पूर्वजों के प्रति भी 
बहुत कृतज्ञ रहना चाहिए । हमें इस समय किसी विषय का जितना 
शान प्रात है, वह इस बात पर निर्भर है कि हमारे पूर्वजों ने अपने समय 
में उस दिशा में क्रितना कार्य किया | प्रत्येक समय में आदमी 
। अपनी पिछली पीढी के अनुभवों से लाभ उठा कर काम करते हैं, और 
आने वाली पीढ़ी के लिए अपने अनुभव विरासत में छोड़ जाते हैं। 
इस प्रकार, पीढ़ी दर पीढ़ी कोशिश होती रहने से भौतिक या वैज्ञानिक 
उन्नति होती है ।यही बात मानसिक जगत के सम्बन्ध मे कही जा सकती 
है। एक पीढ़ी अपने विचार, साहित्य के रूप में छोड़ती है, उसे मनन 
करके अगली पीढ़ी विकास की आगे की मजिल की तैयारी करती है। 


जाप दि आई अल्क कर. 


जज 

इससे स्पष्ट है कि हमारी यह पीढ़ी, अब तक की पिछली पीढ़ियों के प्रति 
बहुत ऋणी है। इस परम्परा को बनाये रखने के लिए हमें भी समाज 
की उन्नति मे मरसक सहयोग करना चाहिए. | बस, हमारा धन ही नहीं, 
हमारी शक्ति और योग्यता, यहाँ तक कि हमारा जीवन भी मानव 
समाज के हित के लिए. है | हमें तुच्छु खुदगरजी की जिन्दगी न वितानी 
चाहिए; अथवा, यह कहना ठीक होगा कि हमारा सच्चा स्वार्थ इस बात 
में है कि हम समाज के लिए जीवन व्यतीत करे | हम अपने शरीर को 
स्वस्थ और हृष्ट पुष्ट बनावे, अपनी मानसिक तथा अन्य शक्तियों को 
बढ़ावें, लेकिन यह याद रखे कि इनका उपयोग समाज की सेवा और 
हित के लिए ही हो; ओर, हमारे द्वारा किसी को कुछ कष्ठ या 
असुविधा न हो | 

इस विषय की व्योरेवार बातों का तुम स्वयं विचार कर लोगे । 
नागरिकता की भावना के सम्बन्ध में मुख्य बात यह है कि हम दूसरों 
से भाई बन्धु या पड़ोसी का सा व्यवहार करे, किसी को कुछ कष्ट न दें, 
उनके सुख को अपना सुर, और उनके दुख को अपना दुख समझे | 
यदि यह बात मली भाँति ध्यान में रखली जाय, और इसके अनुसार 
सब आदमी आचरण करे तो सामाजिक जीवन की बहुत सी अ्रसुविधाएँ 
दूर हो जायें | पर हम लोग इसका विचार बहुत कम करते हहैं। हम 
अपनी सुविधा, अपने सुख, और अपने लाभ की ओर दृष्टि रखते हैं। 
दूसरों की हम चिन्ता नहीं करते; हम ऐसी चिन्ता करने की आवश्यकता 
ही नहीं समभते। मिसाल के तौर पर कितने ही विद्यार्थी इतने जोर से 
पढ़ा करते हैं कि दूसरों का ध्यान बेंठ जाता है, उनके अध्ययन में बाधा 
होती है। पर वे इसका विचार नही करते। रेल का टिकट खरीदते 
समय; यदि खिड़की के पास पुलिस का सिपाही खड़ा न हो तो कितनी 
धका-मुक्की होती है। हर एक आदमी चाहता है कि दूसरों को हठा कर 
मैं आगे बढ़ जाऊँ। यहाँ तक कि हम बूढ़े, बालक या कमजोर आदमी 

का भी कुछ लिहाज नहीं करते | फिर, जब आदमी रेल मे सफर करता 
है, तो बहुवा शिक्षित और सम्य कहलाने वाला व्यक्ति पॉव फैला कर 
लेट जाता है, और अपने सामान आदि से इतना स्थान घेर लेता है . 
कि दूसरे मुसाफिरों को बैठने की भी जगह नहीं मिलती । वह देखता है 
कि उसके कितने ही भाई खड़े हैं, ओर कष्ट पा रहे हैं, पर वह स्वयं 
अपनी इच्छा से उनके लिए. जगह की व्यवस्था नहीं करता । हमारे 
यहाँ कोई त्योहार या विवाह शादी है तो हम अपनी धूम-घामओऔर गाजे- 
बाजे में यह कब सोचते हैं कि इससे हमारे पड़ोसियों को कोई कष्ठ तो 
नहीं होता | प्रायः रात को बारह और एक दो बजे तक शोर शुल होता 
रहता है, ओर बेचारे पड़ोसियों की नींद हराम हो जाती है। कभी 
कभी हमारे पड़ोस में कोई आदमी बीमार होता है, उसे वैसे ही नींद 
नहीं आती, फिर हमारे गाजे बाजे से उसको कितना कष्ट होगा, 
इसका सहज ही विचार किया जा सकता हे। कुछ घरों में खास खास 
अवसरों पर 'रतजगा होता है, अर्थात्‌ औरतें रात भर जागती और गीत 
. गाती रहती हैं। चाहे ऐसी वात किसी रीति रस्म के नाम पर की जाय, 
या धार्मिक कृत्य की आड़ में; नागरिकता की दृष्टि से, और हॉ, मान- 
: बता के विचार से, यह सर्वथा निन्दनीय और त्याज्य है। हमें सोचना 
चाहिए कि रात विश्राम के लिए है। इस लिए कुछ घंटे तो शोर गुल 
बन्द रहे | अ्रच्छा हो, यदि नागरिक रात के बारह बजे से सवेरे के चार 
बजे तक सब कोलाहल बन्द रख। करें, और ऐसी बात के लिए सरकारी 
कानून की प्रतीक्षा न करे, श्रपनी इच्छा से ही इसकी व्यवस्था करें | 
इसी प्रकार अन्य बातों का विचार किया जाना चाहिए | 
राज्य के प्रति तुम्हारे कृत्त॑व्यों के बारे मे यहाँ ज्यादह लिखना नहीं 
है। केवल एक बात की ओर तुम्हारा ध्यान दिलाना आवश्यक है। 
तुम्हें समय-समय पर किसी बिधय पर मत देने का प्रसग आयेगा । तुम्हें 


|. 


चाहिए कि मताधिकार का महत्व समझो, और इस अधिकार का सोच 

समझ; कर ठीक उपयोग करो | तुमने हमारी “निर्वाचन पद्धति! पुस्तक 
पढी होगी। व्यवस्थापक अर्थात्‌ कानून बनानेवाली सभा, म्युनिसपैलटी 
या जिलानोोड आदि के काय में, तथा इन संस्थाश्रों के सदस्यों के 
चुनाव में मत देना कितने महत्व और उत्तरदायित्व का कार्य है, यह 
तुम भली मॉति जानते ही होगे । इसका ध्यान'रखते हुए. तुम्हें अपना 
मत बहुत सोच समझ कर देना चाहिए. । तुम चाहे निर्वाचक हो, या 
सदस्य हो, अथवा किसी सभा के अध्यक्ष आदि हो, किसी विषय में 
अपना मत देने से पूव खूब विचार कर लेना चाहिए, | किसी की मित्रता 
या रिश्तेदारी का लिहाज न करना चाहिए, और न किसी भय 
या प्रलोमन में ती आना चाहिए। जो कुछ तुम्हारी श्रात्मा या विवेक- 
बुद्धि कहे, उसके अनुमार स्वतंत्रता और निर्भीकता पूर्वक मत देकर 
अपने नागरिक उत्तरदायित्व को पूरा करते रहना चाहिए | 

ग्रन्त में एक बात की ओर तुम्हारा ध्यान और भी आकर्षित करना 
हैं | तुम जानते हो कि हमारा आदर्श विश्व-नागरिक बनना है, दूसरों के 
हितों और स्वार्थों का लिहाज रखते हुए हमें पृथ्वी भर के विशाल राज्य 
का उ।भोग करना है। इसलिए हमारे व्यवहार में पारिवारिक हित से 
उच्च स्थान भ्राम या नगर आदि के स्थानीय हित को, ओर स्थानीय हित 
से उच्च स्थान राष्ट्रीय हित को, तथा राष्ट्रीय हित से भी उच्चस्थान 
मानव या विश्व-हित को दिया जाना चाहिए.। ऐसा दृष्टिकोण से रखने 
से ही विशाल मानव समाज सुख शान्ति का आनन्द ले सकता है। 

यह विश्व कैसा मनोहर है ! इसमें नाना प्रकार के प्राकृतिक दृश्य 
हैं; बन, उपबन, नदी, पहाड़ ओर जंगल हैं; रग-बिरंगे छोटे-बड़े 
भाति-भाति के पशु पक्षी घूम फिर रहे हैं। इस संसार की 
सुखमय बनाओ | यहाँ जो दुख है, वह प्रायः हमारी अ्रदृरदर्शिता 
छुद्रता, स्वार्थ आदि के कारण है। परमात्मा ने हमे सुखी जीवन 
व्यतीत करने के लिए बनाया है, हम अपने अशान से दुख पारहे हैं । 


है] 

हम चारों ओर सुख की खोज में फिरते हैं, और अन्त में असफल ही 
रहते हैं। परन्तु यह स्वाभाविक ही है। हम सुख की खोज बाहर के 
पदार्थो' में करते हैं, जहाँकि वह है नहं।। सुख का केन्द्र हमारा 
हुदय है। हमारे विचार सुन्दर, सात्विक और प्रेम पूर्ण होंगे तो सुख 
स्वयमेव हमारे ग्रधीन रहेगा । और, जत्र भावी नागरिक स्वय सुखी 
होंगे तो वे चारो ओर सुख की बर्षा करने वाले होंगे। 

महान जीवन-यात्रा के महान पथिक | ठुम अपने जीवन में किसी 
मी क्षेत्र में कार्य करो, ऊपर लिखी बातों को ध्यान में रखो, तुम 


निस्सन्देह सफल रहोगे । 
[३] 


विद्यार्थी से 


ए. युवक | तुम इन दिनों स्कूल में पढ़ “रहे हो, श्रनेक बातों की 
शिक्षा प्राप्त कर रहे हो। आदमी के जीवन का यह समय कितने 
महत्व का होता है, इस बात को हम प्रायः अपने विद्यार्थी-काल में 
नहीं समझ पाते। पीछे बड़े होने पर हम अपने उन दिनों की याद 

किया करते हैं। क्‍या ही अ्रच्छा हो, हम पुनः विद्यार्थीजीवन आरम्भ 
कर सके; जो भूले हमने पहले की थीं, उन्हें अरब न करेंगे, अपने समय 
का ठीक-ठीक उपयोग करंगे, अच्छी आदते डालेंगे, अपने भावी 
जीवन के लिए. थूत तैयारी करेंगे। परन्तु यह बाते तो होने वाली 
नहीं। जो समय निकल गया, वह निकल ही गया, सदैव के लिए 
निकल गया। हमारे हज़ार चाहने पर भी वह नहीं लौटेगा, उसका 
पश्चाताप करना व्यर्थ है। बड़ी उम्र के आदमी यही कर सकते हैं 

कि उनके जीवन का जो समय अभी शेष है, उसका श्रच्छे-से-अच्छा 
उपयोग करें | यह सोभाग्य तो युवकों को ही प्राप्त है कि वें अ्रफ्ने 
आप को चाहे जैसे साचे में ढाल सकते हैं, उनके पास वह समय है, 
जिसमे आने वाले जीवन की तैयारी की जाती है। वे अपने शरीर, 
अपने मन ओर अपनी श्रात्मा का ऐसा विकास कर सकते हैं, जो उनके 
लिए तो सुखकारी हो ही, समाज के लिए, भी बहुत कल्याणकारी हो | 

इस लिए, ए. युवक | भली भाति सोच लो । श्र तो यह बहुमूल्य 
समय बहुत बड़े परिमाण में तुम्हारे पास है, धीरे-धीरे यह निकलता 
जा रहा है। तुम्हारी बेपरवाही से यह ऐसे ढंग से न खर्च हो जाय 
कि पीछे तुम्हें इसका पश्चाताप करना पड़े । यह मत समझो कि हमारे 
पास तो अनन्त समय है, कुछ थोड़ा-ता समय व्यर्थ चला जायगा तो 
क्या हज है। थोड़े-थोड़े मिनट करके घटा समाप्त हो जाता है, एक-एक 
घंटा करके दिन निकल जाते हैं! और, दिनों के ही तो महीने और 
वर्ष बनते हैं। अवश्य ही तुम उस आदमी को मूर्ख और अनसमक 
कहोगे जो श्रपनी थैली में से हर मिनट एक-एक पैसा यो ही गंवा देता 
है, उसका ठीक उपयोग नहीं करता तुम जानते हो कि एक-एक पेसा 
करके वह सभी द्रव्य उड़ जायगा | बस, पैसों से कहीं अधिक मूल्यवान 
अपने जीवन के मिनटों और घंटों को सावधानी से, सोच समझे कर, 
किफायत से खर्च करो । यह ठीक है कि जीवन का सब समय 
खर्च करने के ही लिए है, ओर वह खच होगा; परन्तु वह इस तरह 
खर्च न होना चाहिए कि हमें उसका पता ही न हो, वह अनावश्यक 
और अनुपयोगी बातों में निकल जाय । , 

इसका उपाय यह है कि आज से ही ठुम अपनी डायरी या 
रोजनामचा रखना शुरु करदो, और उसमें अपने समय का हिसाब 
ऐसा ही नियम पूवेक लिखो, जैसे कोई मुनीम या रोकेडिया (एकाउंटैंट) 
रुपये-पैसे का हिसाब लिखता है। प्रति दिन सर्वेरे ही उठ कर शौच- 

स्नान शादि से निपट कर पहला काम यह करो कि दिन भर में 
किये जाने वाले आवश्यक कामों का विचार करो, और यह भी सोच 
लो कि कौनसा काम किस-किस समय करना ठीक होगा। अब, 
अपने दिन मर के समय के खच का अनुमान-पत्र बनाओ, तुम्हें 
कितनी-कितनी देर क्या-क्या कार्य करना है। इसमें अपनी सब 
आवश्यकताओं की पूर्ति की व्यवस्था कर लो | अवकाश, मनोरंजन, 
व्यायाम, वायुसेवन (हवाखोरी) आदि के लिए गुजायश रखो । यदि 
दिन में कोई श्राकस्मिक बात हो जाय तो उसकी दृष्टि से तुम 
अपने कार्यक्रम में आवश्यक परिवर्तन कर सकते होः नहों तो नहाँ 
तक हो सके, इस अनुमान-पत्र के अनुसार ही चलने का प्रयक्ञ करो। 
साधारण बातों के लिए उसकी अ्रवहेलना न करो | 

सब विद्यार्थियों के लिए एकसा समय-विभाग निर्धारित नहीं किया 
जा सकता | सब की परिस्थितियों मिन्नन्मिन्न होती हैं। एक विद्यार्थी 
भी अपना समय-विभाग हर रोज़ एकसा नहीं रख सकता । लिस दिन 
वह स्कूल जाता है, उस दिन कार्यक्रम और ढंग का होगा, और जिस 
दिन स्कूल की छुट्टी होगी, उस दिन दूसरे प्रकार का होगा । छुट्वी के 
दिन कृछ विशेष काम हो सकते हैं, जैसे हजामत बनवाना, 
अपने कमरे की विशेष रूप से सफाई करना; बाजार से आवश्यक 
वस्तुएँ लाना, मैले कपड़े घोना या धोने के लिए, देना, दूसरे कपड़े 
बदलना, उनकी आवश्यक मरम्मत करना आदि। उस दिन भ्रमण, 
बागजगीचों की सैर, तैरने या प्राकृतिक देश्य देखने आदि का काम 
भी अधिक समय तक किया जा सकता है| लेकिन छुट्टी के दिन भी, यह 
नहीं सोचना चाहिए कि आज हम बिल्कल स्वच्छुन्दता पूर्वक 
समय बिता सकते हैं। बहुत से बिद्यार्थी उस दिन जल्दी नहीं उठते; 
देर तक पड़े सोते रहते हैं, और पीछे भी बहुत समय गपशप या 
अनावश्यक वातों में गंवा देते हें। यह सवंथा अनुचित है। छुट्टी का. 

श्द 

दिन भी हमारे जीवन के बहुमूल्य दिनों मे से है, उसका भी उपयोग 
हमारे शारिरिक, मानसिक या नेतिक विकास के लिए. होना चाहिए | 
उस दिन भी हमारा समय इस प्रकार व्यतीत न होना चाहिए. कि हमारी 
सवेरे उठने और नियम पूर्वक कार्य करने आदि की अ्रच्छी आदत में 
विकार पैदा हो | 

जैसा मैंने ऊपर कह है, तुम्हारे लिए समय-विभाग का कोई स्थायी 
नक्शा नहीं बनाया जा सकता, तथापि जाड़े की मौसम में, जब कि 
स्कूल खुला हो श्रौर दस बजे से चार बजे तक पढ़ाई होती हो, नीचे 
लिखा नमूना तुम्हारा सहायक हो सकता है| अपनी परिस्थिति और 
आवश्यकता के अनुसार तुम इसमें परिवर्तन कर सकते हो !-- 


डी) से ५ 


भसे ६ 

६ से ७ 

७से०८॥ 
८) से १० 


१० से ४ 
४ से ५ 
धूसे६ 
६ से ७॥ 

७|| से ६ 
ध्सेह६। 


१। से ६॥ 
६॥ से ४॥ 


उठना; मुंह धोना, दतौन या मंजन करना, शौच जाना, 
दिन का समय-विभाग बनाना । 

ग्रध्ययन या पढ़ना | 

भ्रमख या व्यायामादि तथा स्नान | 

अध्ययन | 

भोजन, स्कूल जाने की तैयारी करके दस बजे से कुछ पूर्व 
स्कूल में पहुँचना । ह 
स्कूल | 

विश्राम, शौत्र; जल पान, श्रन्य आवश्यक कार्य | 
अध्ययन | 

भोजन, भ्रमण आदि | 

अध्ययन | 

डायरी लिखना | अगले दिन के लिए आवश्यक कार्य 
नोट करना | 

शान्ति; मन को विश्राम | 

सोना | 


हक श्फः 

दूसरी ऋतओं में, तथा छुट्टी के दिन समय-विभाग स्वभावतः 
इस से मिन्न होगा | अत्तु; जिस प्रकार यह आवश्यक है कि प्रति दिन 
प्रातःकाल दिन भर के समय के खच का अनुमान-पत्र बनाया जाय, 
उसी प्रकार यह भी आवश्यक है कि दिन का कार्य समाप्त करते समय 
यह विचार किया जाय कि कहाँ तक अनुमान पत्र के अनुसार व्यवहार 
किया गया है; और, यदि हम उससे हटे हैं, तो हमारा ऐसा 
करना कहाँ तक आवश्यक था । जहाँ हमारी वेषरवाही से निधोरित दिन- 
चर्या की कुछ अवहेलना हुई हो, उस ओर विशेष ध्यान दिया जाना 
चाहिए, जिससे भविष्य मे एंसी त्रुटि न हो। सोने से पहले का अन्तिम 
कार्य डायरी लिखना रखा गया है, इस मे भूल न होनी चाहिए। जितने 
समय अध्ययन किया गया हो, उसका उल्लेख करते हुए यह स्पष्ट करना 
चाहिए. कि किस विषय की कौनसी पुस्तक पढ़ी गयी है। इससे तुम्हे 
यह विचार करने का अवसर मिलेगा कि सब पाठ्य विषयों पर 
आवश्यकतानुसार ध्यान दिया गया है, या नहीं। यदि तुम दिन में 
किसी खास मित्र या रिश्तेदार आदि से मिले हो, ओर उससे किसी 


' महत्वपूर्ण विषय पर चर्चा हुईं है तो वह भी नोदछ कर लेना चाहिए । 


हु 


०. 


इसी प्रकार उस दिन में कोई विशेष घटना हुई हो या तुम्हारे मन में 
कोई खास विचार आया हो तो उसकी भी याददाश्त रख लेनी चाहिए | 
कालान्तर में डायरी के ये पृष्ठ तुम्हें बहुत लाभकारी होंगे, ये त॒म्हारे 
आत्मसुधार का मार्ग प्रशस्त करेंगे | तुम्हारी डायरी लिखने की जो 
प्रादत इस समय पड़ जायगी, उसका बनाये रखना भविष्य में भी 
तुम्हारे लिये बहुत शिक्षाप्रद होगा । 

ऊपर दिये हुए. समय-विभाग में एक बात की ओर तुम्हारा ध्यान 
दिलाना आवश्यक है| सोने से पहले का अन्तिम कार्य डायरी लिखना 
रखा गया है। परन्तु उसके वाद मन को शान्ति हो। ऐसा न होना 
चाहिए कि सोते समय तुम्दरे मन मे अगले दिन के काम की बहुत 

चिन्ता रहे | आवश्यकता इस बात की है, कि जब तुम सोने लगो उस 
समय निश्चित और प्रसन्न रहो । मन में शुम और शान्तिदायक॑ विचार 
रह | अपने सामने उच्च आदर्श रखो। जिस महापुरुष का जीवन 
और कार्य तुम्हें सत्र से अधिक पमन्द हों, उसका चिन्तन करो, और 
मन में ऐसा विचार करो कि तुम भी ऐसे सदगुणी और परोपकारी 
बनोगे | निश्चय रखो कि ऐसा करने से, कुछ समय बाद तुम्हारी बहुत 
मानसिक उन्नति हो जायगी। जैता तुम्हारा आदर्श होगा, उसके अनु- 
रूप ही तुम्हारे मन की स्थिति मे परिवर्तन होगा । उसी दिशा में तुम 
अग्रसर होते जाओगे | इस प्रकार तुम अपने सुन्दर भविष्य को बनाने 
में महत्वपूर्ण योग दोगे | 

ऊपर डायरी लिखने की बात कही गयी है। तुम्हें इसकी आदत 
अवश्य डाल लेनी चाहिए | इसमें कोई विन्न आवे तो घबराओ नहीं । 
कभी कभी ऐसा होता है कि आरम्भ में जब हम डायरी लिखने लगते 
हैं तो मालूम होता है कि हमारा आज के दिन का बहुत-सा भाग व्यर्थ 
चला गया, हम बहुत देर गपशप करते रहे या अनावश्यक कार्यों 
में लगे रहे। इन बातों को डायरी में लिखने की रुचि नहीं होती। 
ह_म सोचते हैं कि ग्राज की डायरी न लिखें, कल से लिखना आरम्भ 
करेंगे | अगले दिन भी कुछ ऐसी बात हो जाती है। फिर डायरी लिखने 
की रुचि नहीं होती | यह नीति श्रच्छी नहीं, इस हिचकिचाहट को 
मन से निकाल देना चाहिए | यदि आज का दिन हमने इस प्रकार 
नहीं बिताया, जैना उसे विताया जाना चाहिए था तो यह बहुत बुरी 
बात है, पर भविष्य में इसके सुधार का उपाय तो यही है कि हम 
इसकी व्योरेवार बातें नोट करलें, जिससे हम इस पर भली भाति विचार 
कर सके और पीछे कभी ऐसा न होने दे । 

अच्छे चरित्र-निर्माण के लिए, डायरी लिखना बहुत उत्तम साधन 
है।यह एक लय-शिक्षुक का काम देती है। यह बताती है कि हम 

कैसे मित्रों की संगति में रहते हैं। जीवन में हमेशा ही सत्संग की बडी 
जरूरत है ; युवावस्था में तो इमकी बहुत ही आवश्यकता होती है, 
कारण इस समय मन पर जो सस्कार पड़ जाते हैं, वे प्रायः जन्म भर 
बने रहते हैं, उनका मिटना बहुत कठिन होता है| इसलिए इस विषय 
में बहुत सतर्क रहना चाहिए, कि हमारे सगी साथी केसे हैं ; हम पाठ्य- 
पुस्तकों को छोड़कर जो अ्रतिरिक्त पुस्तक पढ़ते हैं, वे किस प्रकार की 
हैं। इन पुस्तकों का चुनाव करने में विद्यार्थियों को अपने अ्रध्यापकों 
के बरामर्श से लाभ उठाना चाहिए । अस्त, जब तुम अपनी डायरी में 
यह लिखने लगोगे कि तुम क्रिस-क्रिस मित्र के साथ रहे हो, कैसी 
कैसी पुस्तक पढ़ते हो, ओर तुम्दारे मन में विशेष रूप से किस क्रिस 
प्रकार के विचार आते हैं तो धीरे-धीरे तुम स्वयं इस विषय में सावधान 
रहने लग जाश्रोगै, सत्सगति में ही रहोगे और अच्छे सदविचार पूर्ण 

' साहित्य का ही अवलोकन किया करोगे ! 
इस बात पर अलग जोर देने की आवश्यकता नहीं कि विद्यार्थी 
' को मेहनती होना चाहिए। डायरी लिखने वाला विजद्यार्थी स्वयं ही 
। परिश्रमी होगा | वह नियमित रूप से कार्य करेगा, वह छु्ली के दिनों 
/ को व्यर्थ नहीं गँवाएगा, और वह अपना बहुत सा कार्य साल के 
/ अन्तिम दिनों के वास्ते नहीं छोड़ेगा, जबकि परीक्षा नजदौक होगी । 
५ अच्छे विद्यार्थी के लिए इस बात से कोई अन्तर नहीं आना चाहिए कि 
('रीज्षा नजदीक है या दूर। उसे तो हर रोज अ्रपना काम ठीक रीति 
५ में करते रहना है, जिससे परीक्षा के दिनों में बहुत चिन्ता न हो, और 
/ अत्यधिक परिश्रम करके स्वास्थ्य को आधात न पहुँचाना पड़े | होनहार 
/ अुवक के लिए वाषिक परीक्षा ही सब कुछ नहीं है। तुम्हें अपने प्रत्येक 
कतेव्य की ओर ध्यान देना चाहिए । यदि तुम अपने समय का, खून 
सोच समक कर,उपयोग करते हो, उसका कोई भी माग ब्यर्थ नहीं जाने 
। देते तो तुम अपने जौवन की मद्दान परीक्षा की तैयारी कर रहे हो 

जिसकी तुलना में तुम्हारी स्कूल में होने वाली वाधिक परीक्षा बहुत 
मामूली चीज है । 

नियमानुसार कार्य करने वाला विद्यार्थी अपनी वार्षिक परीक्षाश्रों 
में सहज ही उत्तीर्ण हो जाता है। परन्तु केवल परीक्षा पास कर लेना 
और प्रमाणपत्र या उपाधिपन्न प्रात्त कर लेना ही शिक्षा का ध्येय नहीं 
सममभा जाना चाहिए। शिक्षा का उद्द श्य व्यापक है, उसके द्वारा 
हमारे शरीर, मन एवं आत्मा का समुचित विकास होना चाहिए । 
आजकल मानसिक उन्नति की ओर ही विशेष ध्यान दिया जाता है,ओऔर 
उसका भी ढंग ठीक नहीं। अधिक्राश विद्यार्थों वास्तव में परीक्षार्थी 
होते हैं।वे किसी तरह परीक्षा भे उत्तीर्ण होने के इच्छुक होते 
हैं, इसलिए वे सहायक पुम्तकों, कृंत्री और टीकाश्रों आदि में से कुछ 
खात खास बातें कंठ कर लेते हैं, और प्रश्न-पन्नों का उत्तर इस ढंग से 
देते हैं जिससे परीक्षक के मन पर उनके ज्ञान की छाप पड़ जाय और 
वह इन्हें पास कर दे | ज्यों ही परीक्षा समाप्त होती है, ये विद्यार्थी! 
अपना कंठ किया हुआ अधिकाश विषय भूल जाते हैं। वास्तव में 
विद्यार्थी वह है, जो ज्ञान प्राप्ति का इच्छुक है, जो हर जगह से शान का 
संचय करता रहता है, और वह इस लिए नहीं कि उसे इस ज्ञान का 
प्रदशन करके नाम या यश पाना है, वरन्‌ इस लिए. कि वह इसका 
उपयोग अपने उत्थान के लिए, और समाज-सेवा के लिए करेगा | 

शान-प्राप्ति के लिए आज कल पुस्तकों का ही-विशेष उपयोग किया 
जाता है | यह ठौक है कि पुस्तकों में शान का बड़ा भडार संचित है; 
और हमें उससे समुचित लाभ उठाना चाहिए | परन्तु केवल पुस्तकों 
को ही शान का साधन मानना भूल है। प्रकृति ने चहुँ ओर शान-अन्थ 
फैला रखे हैं; सूयं, चद्र, तारे, पशु, पत्ती, नदी, पहाड़, जज्जल सर्वत्र 
अध्ययन करने की अनेक वस्तुएँ मौजूद हैं। इनकी ओर आँखे बन्द 
किये रहना और हरदम किताब का कीड़ा बने रहना मनुष्य की नासमभी 

है| प्रकृति से शान प्राप्त करने मेहै!स्वास्थ्य का इस प्रकार बलिदान 
करना नहों पड़ता, जैसे दिन रात पुस्तकों में लगे रहने से करना पड़ता 
है ; वरन्‌ इससे शरीर को आवश्यक व्यायाम और आनन्द मिलता है । 
असल मे ज़रूरत इस बात की है कि विद्यार्थी प्रकृति और पुस्तक दोनों 
का ही अध्ययन करे, तभी उसे यथेष्ट लाभ होगा । 

तुम प्रायः देखते होगे कि कितने ही विद्यार्थियों को उनके माता 
पिता समय-समय पर जेब खच' को पैसे देते रहते हैं | वे विद्यार्थी इन * 
पैसों से बाजार में मिठाई या चाठ-पकौड़ी आदि खाते हैं, या कभी कभी 
सिनेमा आदि भी देखते हैं। होस्टल (बोडिंग हाउस ) में रहने वाले 
, पी खूब मनमाना खर्च करते हैं । उन्हें कुछ परवा नहीं होती; जितना 
जी में आया, घर से खर्च मंगा लिया | विद्यार्थी न तो अपने घर की 
' परिस्थिति का विचार करते हैं और न मितव्ययिता या किफायत से काम 
ह लेने का ही। वे एक ढूसरे को देखा-देखी कितना ही अना- 
; वरेयक खच कर डालते हैं। किफायत से खच करके प्राय: विद्यार्थी 
गरीब घर! का कहलाना पसन्द नहीं करते । आशा है, तुम ऐसे नहीं- 
' दोगे । गरीब घर के होने में तुम्हें कोई अपमान का अनुभव न करके, 
ब गवे का अनुभव करना चाहिए | तुम्हें जो पैसा मिले, उसे खूब सोच 
समझ कर खर्च करो; जहाँ अनावश्यक प्रतीत हो, वहों कदापि खच॑ 
'न करो। सम्भव है, इससे तुम्हारे सहपाठी तुम्हारा मजाक उड़ावे । 
५र तुम में इतना आत्मबल होना चाहिए कि तुम उस उपहास के कारण 
/ अपने सुनिश्चित मार्ग से विचलित न हो । यदि कभी तुम्हारे पास कुछ 
(पैसे जमा हो जाये, और ठुम अपने किसी निर्धन बन्धु की कुछ सहायता 
“कर सको तो ऐसे अवसर से कदापि न चूको । यदि तुम विद्यार्थी-जीवन 
/'में छोटे-छोटे कार्य करने की भावना रखोगे, तो जब परमात्मा तुम्हें 
अधिक समर्थ करेगा तो उस समय तुम बढ़े बड़े कार्यों में मी योग 
(दे सकोगे । 


हि 
मई 


4 


>थे 
न्<्‌ 


भावी नागरिकों से 


घीरे धीर वद समय नत्रदीक आ रहा है, जब ठुम एक बड़े समाज 
के सम्पक में आश्रोगे, और मिन्न मिन्न श्रेणियों के बहुत से व्यक्तियों 
से तुम्हारा सम्बन्ध होगा | पर इस समय मी तुम्हारा एक समाज तो 
है ही; हाँ, वह त्रहुत छोटा है। इस समाज में विशेषतया तुम्दारे 
माता-पिता, गुर, सहपाठी और भाई वहिन आ्रादि मुख्य हैं | इस समाज 
के प्रति तुम्हारा व्यवहार कैसा होना चाहिए ! तुम्दं अपने माता पिता 
की भरसक सेवा-सुभपा करके उन्हें सु्खी ओर सतुद्ठ करने का अयत्न 
करते रहना चाहिए | उनकी ब्ाजशाओं का पालन करना तुम्दारा कत्तंव्य 
ही हे हाँ, यदि उनकी कोई आज्ञा या आदेश ऐसा है जिसका तुर्म्ह 
नीति-विरुद्ध होने का पूर्ण विश्वास है, और जिसे तुम्हारी आत्मा मान्य 
नहीं करती तो बात दूसरी है; उसका तुम्हें विरोध करना होगा, 
परन्तु ऐसा करते हुए मी उनके प्रति तुम्ह आदर ओर भक्ति 
वराबर रखनी चाहिए। यही नीति तुम्हें अपने अ्रध्यापकों के प्रति 
वतनी है | वे तुम्हारे पथप्रदर्शक हैं, उनसे तुम्हें य्थेन्‍्ट परामर्श लेना 
चाहिए | अपवाद-रूप कुछ विशेष दशाश्रों को छोड़ कर, साधारणतया 
उनकी आजापालन करने में तुम्हें गवे अनुभव करना चाहिए। याद 
रखो कि जो व्यक्ति आज्ञापालन में कच्चे रहते हैं, वे कभी शअ्रच्छे आना 
देने वाले भी नहीं बनते | 
सहपाठियों में तव्र से साधारण प्रेम का व्यवहार रहना चाहिए; 
उनमें से अपने विशेष मित्रों का चुनाव करने में काफी सावधानी से काम 
लो | सत्सगति के विषय में ऊपर कहा चुका है| तुम्दारे मित्र ऐसे ही 
व्यक्ति हों, जो तुम्हारे उत्थान में सहायक हों, या मिनकी तुम कुछ सेवा 
सहायता कर सको | ऐसे दोस्तों से वचो, जो गपशप में तुम्हारा समय 
नष्ट करने वाले हों, तुम्हं विल्लासिता, शौकीनी और फजूलखर्ची की बातों 
में फेंसाने वाले हों। यदि कोई ऐसा प्रसंग श्राजाय कि तुम्हारे मित्र 
किसी अनुचित कार्य में भाग ले रहे हों, और तुम्हारे कहने पर भी 

कुमार से न हठते हों तो ठुम मित्रता के लिहाज से उनके साथी मत 
बनो, वरन उनसे अलग रहकर अपने आत्म-बल,का परिचय दो, चाहे 
'ऐसा करने से तुम उनके अ्रप्रिय ही बनो | तुम्हारे छोटे भाई बहिन 
आदि हर समय तुम्हारे प्रेम के अधिकारी हैं| तुम उन्हे जितना आराम 
पहुँचा सको, और जितनी अच्छी बाते सिखा सको, उससे कसर न 
रखो । परमात्मा करे तुम अपने इस छोटे से समाज के ग्रति यथेष्ट कतंव्य 
पालन करो, जिसमें बड़े होने पर तुम अपने बड़े समाज के प्रति अपना 
कतव्य ओर उत्तरदायत्व श्रच्छी तरह निभा सको | 
प्यारे विद्यार्थी | गरीब देश मे शिक्षा पाना भी बड़े सौमाग्य की बात 
है। तुम्हारे गॉव भर के युवकों में ठुम हो ऐसे भाग्यशाली हो जो इस 
ऊँची क्लास तक पहुँच सके हो | तुम्हारे जिले के अधिकराश युवक और 
कन्याएं उच्च शिक्षा से वचित हैं, खास कर इस लिए कि उन्हें पढ़ने के 
लिएआर्यिक सुविधाएं प्राप्त नहीं हैं | तम्हारे माता पिता और संरक्षक यह 
आशा करते हैं कि शिक्षा पाकर तम योग्य, गुणवान, स्वावलस्वी--एक 
शब्द मे, अच्छे नागरिक बनोगे । तम्हारे रिश्तेदार, तम्हारे पड़ोसी, और 
तुम्दारे अध्यापक भी तमसे ऐसी ही आशा रखते हैं। तम्हारे गाव और 
जिले के आदमी, तम्हारी भारत माता, नही. नहीं, मनुष्य मात्र तम से 
बड़ी बड़ी आशाएं करते हैं| तुम्हे इस आशा की पूर्ति का ध्यान होगा। 
तम्हें हर समय अ्रपने उद श्य का विचार रखना चांहिये। यों तो तभ 
विद्यार्थी-जीवन में भी बालचर (स्काउट) के रूप म अपने निकटव्ती 
वुओं की बहुत सेवा कर सकते हो, और सम्मवतः तुम करते भी 
होगे--तथापि तम्हें इस बात की तैयारी करनी चाहिए कि तम अधिक 
से अधिक सेवा करने योग्य बन सको | तम एक यात्रा तय कर रहे हो । 
(अपने लक्ष्य स्थान का ध्यान रखो । तम्हारे मार्ग मे आरामतलबी,विला- 
/सिता, शौकीनी, व्यसन और प्रलोमन आदि के रूप मे विविध वाघाएँ 


/ उपस्थित हो सकती हैं। सावधान ! ऐसा न हो कि तुम मार्ग-भ्रष्ट हो 

करना, परस्पर मे सहानुभूति रखना, अपनी प्रत्येक वस्तु में सोदर्य 
उत्पन्न करना, अपने संगठन को स्वहितकारी बनाना, आदि 
सिखाता हो। कुम्हार साधारण मिट्टी से सुन्दर मूर्ति का निर्माण 
करता है और अध्यापक का कार्य साधारण बालकों के विकास में सहा- 
यक होकर उन्हें सुयोग्य नागरिक बनाना है; एक प्रकार से नर को 
नारायण बनाना है | कितने महत्व का कार्य है, यह ! परन्तु क्रितने कम 
अध्यापक अपने इस महान्‌ उत्तरदायित्व को समझते और भली भाति 
अनुभव करते हैं | ् 

प्रायः अध्यापक यह समभते हैं कि हम बड़े बुद्धिमान ओर शानवान 
हैं, तथा जो बालक हमारे पास शिक्षा अहरण करने आते हैं, वे मूर्ख या 
शान-शूत्य है, हमें उनको पाठंय पुस्तकें कंठ कराकर उनके दिमाग भे 
बहुत सा शान ठूस-टूस कर भरना है; यदि बालक इस शान को जल्दी 
ग्रहण नहीं करते तो हम डडे के जोर से इस काये को आसानी से करा 
सकते हैं, डराकर, धमकाकर, बहलाकर, फुसलाकर हम उन्हें ऐसा बना- 
देंगे कि परीक्षा के समय वे अपना ज्ञान काफी परिमाणं भें उगल सके 
और न केवल परीक्षा में पास हों बल्कि अ्रच्छे नम्बरों से, प्रथम श्रेणी 
मे, उत्तीण हों। जिस अध्यापक के सब से अधिक विद्यार्थी पास होते हैं, 
और अच्छी श्रेणी मे पास होते है, वह सबसे अधिक कुशल और अनु- 
भवी समझा जाता है, उससे निरीक्षक (इन्स्पेक्टर) प्रसन्न होते हैं, उसकी 
'सरविस बुक! में श्रच्छी सम्मति लिखी जाती है और उसे अधिक पुर- 
स्कार दिया जाता है, अथवा उसकी वेतन-इद्धि का रास्ता जल्दी साफ हो 
जाता है। आजकल प्रायः विद्यार्थियों को शारीरिक दण्ड देने का नियम 
नही रहा है, परन्तु अपनी सफलता का प्रमाणपत्र पाने के उत्सुक 
अनेक श्रध्यापक अपने इस रामबाण अ्रस्र का उपयोग करने से चूकते 
नहीं। अपने मस्तिष्क के बल से उन्होने बालकों पर आतह्ु जमाये 
रखने के अनेक विचित्र विचित्र उपाय निकाल रखे हैं। 

अध्यापकों के इस क्रर व्यवहार के कारण बालकों के लिए पाठ- 
शाला एक जेलखाना या कसाईखाना होती है, जहा जाने का वे भर- 
सक्‌ विरोध करते है, ओर जिससे मुक्त रहने के लिए वे तरह तरह के 
ब्रहाने बनाया करते हैं | और आखिर, जब जनके मा बाप उन्हें वहा 
जाने के लिए वाध्य करते हैं तो उन्हें बड़ा आश्चर्य होता है कि ओर 
बातों मे मा बाप इतना प्यार करते हुए भी इस क्रूर कर्म में क्यों सहा- 
यक होते हैं | पाठशाला मे पहुँचने तक बालक खूब रोता चिल्लाता है, 
और छुटकारा पाने के लिए .हाथ पॉव मारता, है, परन्तु यह सब करने 
पर भी जब वह वहाँ पहुँचा ही दिया जाता है तो वह कित्ती तरह अपने 
आपको इस नया दुनिया के अनुकूल बनाने का प्रयत्न करता है; जहाँ 
उसकी हसी खेल के लिए कोई अवसर नहीं, जहाँ उसे अपनी सब 
बालोचित भावनाएं और उमगे दबा कर कठोर अनुशासन में रहना 
होता है, श्रोर अनिच्छा पूर्वक पुस्तक अपने सामने रख कर येह प्रकट 
करना होता है कि उसका मन पढ़ने-लिखने में लगा है । 

अध्यापकों के लिए यह बहुत विचारणीय है कि उनके कठोर व्यवहार 
से अनेक बालको के उमंगी जीवन का अ्रविकाश भाग बहुत निरस और 
उत्साह शून्य बीतता है। कितने ही बालक तो पाठशाला के वातावरण 
से ऐसे घत्रा जाते हैं कि वे पठना लिखना छोड़ बैठते हैं | यदि कुछ 
वर्ष पीछे उनकी पढने की इच्छा भी होती है तो उपयुक्त समय निकल 
जाने के कारण उन्हें अपनी इच्छा पूरी करने मे यथेष्ट सफलता नहीं 
सिलती । इस प्रकार देश में .अशिक्तितों की सख्या का उत्तरदाब्त्वि 
एक अश तक अध्यापको पर है| यदि वे मनोवैज्ञानिक दृष्टि से विचार 
करे, वालकों की भावनाओं और .उमंगों को समझे, और उन्हें हंसी 
और विनोद में ही आवश्यक बातें बतलाया करे, वे उनके शासक या 
नियंत्रक न होकर उनके साथी होने का प्रयत्न करें तो बालक 
पाठशाला को कैदखाना न समझ कर क्रीडागह सम्के और वहा खुशी- 

खुशी आवें, और उनकी भावनाश्रों का अनुचित दमन न होकर सुन्दर 
विकास हो । 

अध्यापक को समझ लेना चाहिए कि शिक्षा का उह श्य यह नहीं 
है कि वालकों के दिमाग मे कुछ बाते जबरदस्ती ठूस दी जाय | शिक्षा 
का वास्तविक हेतु यह है कि उन्हें अपने भावी जीवन के लिए तैयार 
किया जाय, जिससे वे आनन्द पूर्णक रहें और वे अपनी शक्तियों या 
योग्यताओं का विकास करते हुए. समाज के लिए भरसक उपयोगी बनें | 
जो बालक आज पाठशाला में बेच या ठाठ पर बैठ कर वणमाला और 
गिनती सीख रहा है, वही पीछे बड़ा होगा, परिवार या राष्ट्र की अनेक 
समस्याएँ उसके सामने होंगी, नागरिक जीवन मे अनेक कार्यों मे उसे 
भाग लेना होगा | इस लिए. आवश्यकता है कि उसे दो जाने वाली 
शिक्षा उसे इस ज्षेत्र मं सहायक हो | उच्च शिक्षा पाने का अवसर था 
सुविधाएँ हर किसी को नहीं मिलतीं। अधिकतर विद्यार्थी प्रारम्मिक 
शिक्षा से ही सतोष करते हैँ, या करने पर वाध्य होते हैं । इस लिए 
प्रारम्भिक पाठशालाओं के अध्यापक ही भावी नागरिकों की अधिक से 
अधिक मख्या के सम्पक में आते ओर उनका हित साधन कर सकते हैं । 
फिर, वाल्य अवस्था में बालकों का मन बड़ा कोमल होता है, उस पर 
जो संस्कार पड़ जाते हैं, वे प्रायः जीवन मर बने रहते हैं। इस लिए भी 
प्रारम्भिक पाठशालाओं के अध्यापकों का उत्तरदायित्व विशेष है। यदि 
बालकों के माता पिता भी इस ओर ध्यान दे तो अध्यापकों का कार्य 
वहुत सरल हो जाय, पर दुर्भाग्य से अधिकांश माता पिता अपने बालकों 
को सुयोग्य नागरिक बनाने में कुछ सहायक नहीं होते, इससे अध्यापकों 
को अकेले ही सब कार्य-भार उठाना पड़ता है; जहाँ तक बने, 
उठाना ही चाहिए। 

अध्यापक को चाहिए. कि बालकों की केवल मानसिक उन्नति 
करने से ही संतुष्ट न हो | जब कि शिक्षा का उद्देश्य बालक को भावी 

जीवन के लिए तैयार करना है तो अध्यापक के कर्तव्य का ज्षेत्र बहुत 
व्यापक होना स्वय सिद्ध हे । मिसाल के तौर प्र, उसे चाहिए कि 
बालकों के स्वास्थ्य-सुधार के लिए भी भरसक प्रयत्त करे | वह उनका 
ध्यान इस और बराबर दिलाता रहे कि वें समय पर सोयें ओर समय पर 
उठे; उठकर हाथ-मंह धोयें, दतौन या मंजन करे, स्नान करे, साफ कपड़े 
पहने | वे समय पर अपने नाखून कव्वाले,और हजामत बनवावे । अध्या- 
पक बालकों को खाने पीने के विषय में आवश्यक बाते बतलाता रहे; वह 
उनकी आदत डालदे कि वे खेल के समय खेलें ओंर काम के समय 
»कीम करें| अध्यापक विद्यार्थियों को यह भी सिखाये कि उन्हें एक 
दूसरे के साथ किस प्रकार व्यवहार करना चाहिए--ब्रालक अपने अपने 
स्थान पर शांति से बैठे, व्यर्थ शोर न मचावें, बिना पूछे किसी की 
चीज न लें, और जब कीई चीज ले तो उसका काम हो चुकने पर उसे 
जल्दी लौटा ढें, अपनो बात के पक्के हों, जो वादा करे, उसे पूरी तरह 
निभावे । वे सत्य बोलें किसी से छुल कपट का बर्ताव न करे उनके अपने 
हिस्से मे जितनी चीज आवे, उसी में वे संतोष करे, अधिक का लोम न 
करे । अपने से छोटों को किसी प्रकार का कश न दें, वरन्‌ जहा तक वन 
आवे, सत्र की सहायता करने के लिए तैयार रहें | वे पाठशाला में पाठ- 
शाला के नियमों का पालन करे, खेल के मैदान में खेल कूद के नियमों 
का ध्यान रखें। ये छोटी छोटी बातें बचपन में सहज ही सिखायी जा 
सकती हैं, श्रौर इनका चरित्र-निर्माण में बड़ा भाग होता है । 

अध्यापक का एक कार्य यह भी है क्रि विद्यार्थियों को सड़क के 
नियम अच्छी तरह समझता दे, जिससे उन्हें रास्ता चलने में कठिनाइयों 
का सामना ने करना पड़े, तथा वे दूसरों के लिए भी कठिनाई 
पैदा करने वाले न हों । सड़क का एक नियम यह है कि अपने वायीं 
ओर चलो, और चौराहे को पार करते समय विशेष साववान रहो। 
जब अध्यापक विद्यार्थियों को ऐसे नियमों के पालन करने का श्रम्बास 

करा देगा तो सावंजनिक रास्तों पर होने वाली अनेक दु्घटनाएँ रुक 
जायेंगी। अध्यापक को चाहिये कि बडी उमर के विद्यार्थियों को यथा- 
मम्भव सेवा-कार्य करने की भी शिक्षा दे | उदाहरण के लिए. यदि कोई 
छोटा बालक रास्ता भय्क गया है तो विद्यार्थी ठीक रास्ता बताये और 
हो सके तो उसे उसके घर पहुँचा दे । यदि कोई यात्री या मजदूर श्रपनी 
गठरी उठाने में असमर्थ प्रतीत होता है तो विद्यार्थी उसकी सहायता 
करें | ये बाते पाठ-विधि में शामिल न होते हुए भी नागरिक शिक्षा को 
आवश्यक अग है, और श्रध्यापक को इनकी ओर वैसा ही ध्यान देना 
चाहिए, जैसा वह उन बातों की ओर देना आवश्यक समभता है, जो 
उसे शिक्ञा-विभाग के नियमों के अनुसार करनी होती हैं | 

बडे विद्यार्थियों का ध्यान,धीरे धीरे गाँव या नगर के सामूहिक 
कार्यों और समस्याओं की ओर भी दिलाया जाना चाहिए. । जब कमी 
कोई सांबंजनिक मेला या उत्सव आदि हो तो बड़े विद्यार्थी-उसमें अपनी 
अपनी शक्ति अनुसार स्ववसेवक के रू। मे माग ले । कोई टोली खोये हुए 
बालकों का पता लगाने का काम करे, कोई टोली जगह जगह लोगों को 
पानी पिलाने आदि का प्रबन्ध करे, कोई टोली अपने ऊपर सफाई और 
सुव्यवस्था रखने का भार ले । ज्यों ज्यों विद्यार्थी बड़े होते जायें, वे आम- 
पचायत,जिला-बोर्ड और म्युनिसिपिलियी आदि की विविध कमेटियों के 
कार्यों से परिचित किये जायें और, प्रदर्शनों द्वारा उन्हें मताधिकार का 
महत्व समझाया जाय । जब्र विद्यार्थियों को प्रारम्मिक पाठशालाओं में ही 
नागरिकता की मोणी मोटी बातों की शिक्षा मिल जायगी तो उनकी बुनि- 
याद बहुत मज़बूत होगी ओर वे भविष्य में देश और समाज के सुयोग्य 
नागरिक बनेंगे। पर यह बहुत कुछ उन अध्यापकों के उद्योग पर 
निर्भर है, जो इन पाठशालाओं में शिक्षा देने का महान्‌ कार्य करते हैं । 

अध्यापक को चाहिये कि विद्यार्थियों के लिए भाषा की शिक्षा को 
आवश्यकता से अधिक महत्व न दे। शिक्षा का केन्द्र दस्तकारियाँ होनी 

चाहिएँ, जिससे बालकों को अपने हाथ, श्रॉख आदि कर्मन्द्रियों को काम 
में लाने का अवसर मिले; उदाहरणवत्‌ मिट्टी के खिलोने बनाना, चित्र 
खैंचना, कागज के पट्टे के बकस बनाना | विद्यार्थियों को सूत कातना, 
पौधे लगाना, घर को सजावट करना आ।द कार्यी का अ्रमभ्यास कराया 
जा सकता है, जिससे वे शारीरिक श्रम में रुचि रखें और बड़े होने पर 
उसका आदर करते हुए स्वावलम्बी जीवन व्यतीत करने वाले बने । 
जो अध्यापक तन मन से अपने विद्यार्थियों को छुयोग्य- नागरिक 
बनाने में लगे हुए हैं, वे धन्य हैं। उनका जन्म सफल है। संसारी 
आदमी उनकी कीमत भले ही न समझे, साधारण वेतन पाने वाले होने 
के कारण समाज में उनकी मान प्रतिष्ठा चाहे यथेष्ट न हो, उनका 
हृदय जानता हे ओरे प्रत्येक विवेकशील व्यक्ति जान सकता है कि वे 
एक महान्‌ यज्ञ के लिये अपनी सेवाएँ श्र॒पंण कर रहे हैं, वे सुन्दर 
भविष्य के श्राह्मान में लगे हुए हैं | वे अमिवन्दनीय है। 
स्मरण रहे कि नागरिकता एक व्यावहारिक विषय ,है। विद्यार्थियों 
को इसकी केवल मौखिक या किताबी शिक्षा देनें से काम न चलेगा । 
उनके सामने तो अध्यापक द्वारा इसके क्रियात्मक इृष्टान्त और उदाहरणों 
के नमूने रखे जाने चाहिए । श्रध्यापक महाशय अपनी बोलचाल और 
' बात व्यवहार से नागरिकता की शिक्षा दे । यदि उनमें करतंव्य-पालन की 
समुचित भावना नहीं, वे समय की पाबन्दी नहीं करते, अपने करने के 
काम दूसरों के भरोसे छोड़ते हैं, स्वावलम्बी, सादगी-पसन्द ओर निरहं- 
कारी नहों हैँ तो विद्याथियों में ऐसे गुणों की आशा नहीं की जानी 
चाहिए | अध्यापक विद्यार्थियों का चरित्र निर्माण करना चाहता है तो 
उसे स्वयं अपने आचरण और व्यवहार पर समुचित ध्यान देना चाहिए। 
छोटी उम्र के विद्यार्थियों में अनुकरण की प्रवृत्ति विशेष होती है, उनकी 
उन्नति के अमिलाषी अध्यापक को यह बात कदापि भूलनी न चाहिए | 
अध्यापक के| अपने अवकाश के समय में विद्यार्थियों के माता पिता या 
प्‌ 

सरत्षकों के सम्पर्क मे आना चाहिए, गोव कौ सफाई आदि में सहयोग 
देना चाहिए, बीमारी फैलने के अवसर पर जनता को दवाइयों बॉट्नी 
चाहिएँ, लोगों में मेल जोल बढ़े और वे आपस में प्रेम से रहें, ऐसा 
प्रयक्ष करना चाहिए.। यदि कहीं काई झगड़ा हो तो लोगों की समझका- 
बुभाकर उसे दूर करने का प्रयत्ञ करना चाहिए। इस प्रकार जनता की 
सेवा करते हुए अध्यापक के सब सार्वजनिक और उपयोगी कार्यों मे 
अधिक-से-अ्रधिक भाग लेना चाहिए। इससे विद्यार्थियों पर अच्छा 
प्रभाव पड़ेगा और उन्हे असली शिक्षा मिलेगी। आशा है, तुम इन 
बातों का ध्यान रखोगे | 


अिशनोरन्‍रननना विनन-3सतान धरमणाथ माना: पि्मामानताह, 


[५] 
प्रोफेसर बनने वाले से 


तुम विश्वविद्यालय भे 'लेक्चरार! ( व्याख्याता ) का कार्य कर चुके 
हो और अब प्रोफेसर बनने वाले हो | तुम चाहते हो कि मै तुफ्हें तम्हारे 
आदर्श ओर व्यवहार के सम्बन्ध में कुछ बातें लिखू। ठुम तो 
स्वय बहुत विद्वान हो, और तुमने कई देशों के पुराने ज़माने के तथा 
इस समय के महापुरुषों के लेख और ग्रन्थ पढ़े हैं | खेर, तुम्हारी इच्छा 
है तो मे अपने कुछ विचार तुम्हारे सामने रखता हूँ । 


तुमने स्थान स्थान से ज्ञान का संचय किया है, उसका तुम्हारे 
जीवन में उपयोग होना चाहिए, और वह तुम्हारे दूसरे बन्धुओ्नों के 
काम आना चाहिए। तुम जानते हो कि नदियों अपना जल स्वयं नहीं 
पीती, और इच् अपने फल स्वयं नहीं खा लेते, सज्जनों की शक्ति और 
योग्यता दूसरों की सेवा और उपकार के लिए होती है। तुम से आशा 
की जाती है कि तुम अपने शान का उपयोग लोक-कल्याण में करोगे । 

शायद तुम कहो कि में तो सदैव ही यूनिवर्सिणी में विद्याथियों को 
शान-मंडार प्रदान करता रहता हूँ । परल्तु क्या वहाँ के नपे-तुल्ले घंटों में 
उतना सा ही कार्य करने से तुम्हारे कतंव्य की इतिश्री हो जाती है, 
जिप्तके लिए तुम्हें काफी वेतन मिलता है; और हाँ, जनता की आर्थिक 
स्थिति का विचार करते हुए तो यह कहना चाहिए. कि तुम्हे 
काफी से कहीं अविक प्राप्ति होती है। तनिक विचार तो करो क्रि तुम 
दिन भर में केवल दो तीन घंटे, सत्ताह मे औसतन चार पॉच दिन. ओर 
साल में ऐसे नौ महीने ही तो कार्य करते हो, ओर तनख्वाह पाते हो 
पूरे तीन सौ पेंसठ दिन की | यह भी तुमसे छिपा नहीं कि तुम्हारी तन- 
ख्वाह का अधिकॉश भाग सावजनिक करों से व्यूल किया जाता है; 
जिसका अर्थ यह है कि गरीब से गरीब आदमी गोणरूप से ही सही, 
तुम्हारी वनख्वाह जुटाने में योग देता है। ऐसी दशा में क्‍या तुम्हारे 
ज्ञान का उपयोग केवल उन मुट्ठी भर युवकों के लिए ही सीमित रहे जो 
खृत्र काफी खर्च करने में समर्थ होने पर ही तुम्हारी क्लास में बैठने के 
अधिकारी हो पाते हैं ) तुम्हारे ज्ञान की किरणों यूनिवर्मियी के तुम्हारे 
कमरे की दीवारों मे बन्द क्‍यों रहें | शानवान मनुष्य स्वयं एक चलती- 
फिरती शिक्षा-संस्था होता है। क्‍या तुम अपने निर्धन भाइयों के 
लिए एक छोटी सी विद्यापीठ का काम न दोगें ! 
क्या तुम्हें जनता के नजदीक आने ओर उनसे सम्बन्ध रखने की 
भी कबव्यना होती है ! क्या खेतों और खलिहानों मे, मैदानों ओर बृक्षों की 
छाया मे वैठने वाले तुम्हारे उपदेशों से वंचित ही रहेंगे ! कया 
तुम उनकी रोजमरों की समस्याओं पर ध्यान देना उचित नहीं 
समभते ! तुम्हें तो जटिल सिद्धान्तों की, मस्तिष्क को थकानेवाली बातों 
के सूक्म वादविवाद भे ही आनन्द आता है, उससे ही तुम विद्वान 
समझे जाते हो, और उसी के लिए यूनिवर्सियी तुम्हे सम्मान और हब्य 
देती है । तुम कहोगे कि में कमी कभी किसी पत्न-पत्निका में लेख ऐसे 

विषय पर और ऐसी भाषा में मी लिखता हूँ, जो साधारण पढ़े लिखे 
आदमी समझ सके | यह ठौक है कि तुम्हारे कितने ही साथी इन बातों 
की ओर कुछ भी ध्यान नहीं देते, इसलिए तुम उनसे कुछ अच्छे 
हो | परन्तु क्या इससे तुम्हें अपने कार्य पर समोष या गये होना उचित 
है ! अगर तुम अपने लेखों का कोई पोरिश्रमिक आदि न लेते हो तो भी 
तुम्हारा यह कार्य विराट शूल्य मे एक कण के समान है, सोलह आने 
में आध आने पाव आने के भी बराबर नहीं | 
मैं यह भूलता नहीं हूँ कि तुमने राष्ट्र-भाषा में कई उपयोगी पुस्तक 
लिखी हैं, उससे साहित्य-जगत में तुम्हारा खूब नाम हो रहा है। परन्तु 
तुम अपने मन में यह भली भाति जानते हो, और तुम्हारे कितने ही 
प्रशसकों के लिए भी यह एक खुला रहस्य है कि तुम्हारे नाम से 
प्रकाशित होने वाले साहित्य में तुम्हारा श्रम नाममात्र का है | तुमने 
अपने योग्य शिष्यों या निधन लेखकों को कुंछु विषय सुका दिया, 
उन्होंने मेहनत करके मसविदा बनाया | तुमने उसमें कुछ सुधार संशो- 
धन आदि कर दिया और मूल लेखक को कुछ दे दिला कर इस बात 
पर खुश कर लिया कि पुस्तक पर अकेला तुम्हारा ही, या मूल लेखक 
का श्रोर तुन्हारा नाम रहे | निदान, साहित्य-संसार में तुम्हे जो सस्ती 
ख्याति मिली हुई है, उससे, कम-से-क्म तुम्हे तो धोखे में नहीं आना 
चाहिए | तुम्हे अपनी साहित्य-सेवा का वास्तविक मूल्य ऑकना चाहिए, 
और अपने जीवन को अधिक लोकोपयोगी बनाने की बात पर गभीरता 
पूवंक सोचना चाहिए | 
अरब एक और बात ले | तुमने बड़े बड़े दाशनिकों के ग्रन्थों का 
अवज्ञोकन किया है, तुमने घ्म का तुलनात्मक अध्ययन किया है। 
समता, स्वाधीनता और भ्रातृत्व की बात तुम प्रायः कहते रहते हो। 
तुम विश्वबंधुत्व का उपदेश देने वाले हो। हिन्दू, पुसलमान, ईसाई 
आंदि के भेदभाव की तो बात ही क्या, ठुम तो प्रार्णी मात्र से प्रेममाव 

रखने की चर्चा किया करते हो। कया ये बातें केवल बाहरी क्रियाएँ हैं, 
या वास्तव में तुम्हारे इृदय की अ्रंदरूनी भावनाएँ हैं ! अपने रोजभर्रा के 
व्यवद्दार में तुम अन्य घर्मावलिम्बयों को क्या स्थान देते हो ! जब तुम 
ईश्वर का गुणगान ( पूजा पाठ ) श्रादि करते हो, उस समय यदि कोई 
ऐसे आदमी तुम्हारे पास आना चाह जो ईश्वर को खुदा या 'गाड? कहते 
हैं, और मोहम्मद या ईसा 'मसीह को प्रधान अवतार मानते हैं, तो तुम 
उनका स्वागत किस प्रकार करते हो ! तुम उन्हें अपने पूज्य पिता 
परमात्मा की खतान न मान कर, किसी दूसरे पिता की संतान तो नहीं 
मानते ! क्या तुम्हारा भगवान उनके खुदा या 'गाड? से जुदा है! 
तुम आदमियों में ऊँच-नीच का मेद-भाव मानते हुए और अनेक 
बधुओं को हमेशा के लिए श्रद्भत समभते हुए भी समदर्शों और पडित 
होने का दावा करते हो ! 

तुम जानते हो, पहले केवल चार जातियों थो, और इनमें आपस 
में काफो घनिष्ठता थी; पीछे, ये एक दूसरे से जुदा जुदा हो चली, और 
इनकी संख्या बढ़ते बढ़ने अब हजारों पर पहुँच गयी है। ठुम इस बात 
को देश या समाज के लिए, बहुत अनिष्टकर समभते हो। परल्तु क्या 
तुम अपने सामाजिक व्यवहार से इस श्रनिष्ट को कुछ घटने के लिए - 
रुच्चे दिल से प्रयललनशील हो ! क्या तुम्हारे जीवन का यह ध्येय नहीं 
होना चाहिए कि जिस बात के बुरे होने मे तुम्हे पूर्ण विश्वास हो, उसे 
दूर करने के लिए तुम तन मन घन से प्रयत्त करो और इस संसार को 
जैसा यह तुमको मिला हैं, उसकी अपेक्षा इसे कुछ-न-कुछ अच्छा 
छोड़ने के लिए किबद्ध हो। मुझे तो ऐसा दौखता है कि जाति पॉति 
के भेद-भावों की वृद्धि को रोकने के बजाय तुम तुम उन्हे बढ़ाने में ही 
सहायक हो रहे हो । तुम्हारा क्लब या गोष्टी का जीवन क्‍या कह रहा 
है! उस क्ब के सदस्य तुम्हारे जैसे विद्वान कह्दे जाने वाले आदमी ही 
होते हैं। तुम शिक्षित समझे जाने वालों से सम्बन्ध रखते हो, उनके ही 

साथ बैठते उठते हो। जनसाधारण को गँवार समककर, तुम उनके 
सम्पर्क से दूर रहते हो | तम्हारी दुनिया ही अ्र॒ल्लग है, जिसे तूम 
अशिक्षित मनुष्यों से कही ऊँची सममते हो। तम पढ़े-लिखों ओर 
अनपढ़ों के बीच की खाई को पाठने का प्रयत्न नहीं करते; और 
शिक्षितों को अलग जाति बनाने वाले हो | 

क्षमा करना; अपना घन खच करने में तुम ऐसा ही व्यवहार करते 
हो, जैसा कोई कंजूस या अनुदार पूंजीपति | एक सेठ साहूकार समझता 
है कि जो घन मेंने कमाया है, वह मेरी मेहनत या बुद्धि का फल है 
( चाहे वह धन समाज की अस्वाभाविक स्थिति या छुल-कपट अथवा 
चालबाजी से ही क्‍यों न मिला हो ), इसलिए उस पर एकमात्र मेरा 
अधिकार है, उसे में चाहे जिस तरह खर्च करू | वह उस बन में से 
कुछ थोडा सा रुपया दान धर्म या सावंजनिक काम में इसलिए दर्च 
कर देता है कि यार दोस्तों में अच्छा दाखे, या आदमी उसको धार्मिक 
मनोइत्ति वाला समझे | प्रोफेसर साहब ! क्‍या तुम भी, सिद्धान्त से न 
सही, व्यवहार मे उस साहूकार की ही तरह नहीं हो ! क्‍या तुम अपनी 
सम्पत्ति को जनता की घरोहर मानते हो ! क्‍या तम उस पर अपना 
ओर अपनी संतान का ही अधिकार नही मानते ! तो फिर तम में 
और एक सेठ मे क्या अन्तर रहा ! वह समाज में घन के अससान 
वितरण से होने वाली हानियों पर कमी गहरा विचार नहीं करता, 
शायद ऐसा करने की उसमें योग्यता ही नहीं है। और, तम £ तुम तो 
इस विषय के प्रकाड विद्वान हो | फिर मी ऐसा क्‍यों ९ 

तुम्हारे भाषणों की खूब धूम मची हुईं है। हर वष तम्हारी क्लत्र 
की ओर से जो वसन्त-व्याख्यान-साल्ा होती है, उसके वक्ताओं 
में तुम्हरा विशेष स्थान है। तमने गत वर्ष सादा जीवन और 
उच्च विचार! विषय पर बोलते हुए सामाजिक व्यवस्था के सम्बन्ध में 
केसे उच्च सिद्धान्तों का प्रतिपादन किया था ! तुम्हारी बातो को सुनकर 

प्राचीन ऋषि मुनियों की याद श्रागयी, और मालुम हुआ कि संसार के 
कष्ट-निवारण के लिए एक रामबाण औषधि हाथ लग गयी । श्रफसोस ! 
तम्हारा भाषण वह तो श्रोताओ्रों के लिए थोड़ी देर का मनबहलाव ही 
रहा। और, इससे अधिक वह हो भी क्‍या सकता था ! तम्हारे संदेश या 
योजना में तुम्हारे मस्तिष्क का कोशल और बुद्धि का चमत्कार ही तो 
था, उसमें हृदय या अन्तरात्मा से निकले भाव न थे, जो त्यागी 
और अनुभवी महानुभाव की - देन होते हैं। जिस आदमी की बंधी 
' हुई काफी आमदनी हो, जिसने बहुत घन जोड़ लिया हो, जिसकी पूंजी 
क्रमशः बढ़ती जा रही हो, उसके लिए ऐसी बाते बनाना वार्णी-बिलास 
ही तो है | इसमें लगता ही क्या है | जो श्रादमी सचमुच सादे जीवन 
का प्रचार करना चाहता हो, उसे निजी सम्पत्ति रखने ओर उसे निरंतर 
बढाने की चिन्ता क्‍यों होनी चाहिए ! 

सवसाधारण को सादा जीवन और उच्च विचारों का उपदेश देने 
की क्षमता ऐसे महानुभावों मे ही हो सकती हे जो सिद्धान्त के खातिर 
स्व॑स्व होम कर दे जो गौतम बुद्ध की तरह संसार-सेवा के हित 
राजपाठ को लात मार कर वेराग्य का जीवन विताने के लिए 
कटिबद्ध हों | ऐसे आचायों के एक-एक शब्द में जीवन होता है, और 
शक्ति होती है| उनके वाक्य हृदय से निकलते हैं, और जनता के हृदयों 
पर अपना गहरा प्रभाव डालते हैं। परमात्मा करे, तुम 'सादा जीवन 
और उच्च विचार” के केवल व्याख्यान या लेक्चर देने वाले न हो 
बल्कि उस आदर्श के अनुसार अपना जीवन बिताने वाले हो | जो तुम 
कहो; वैसा ही तुम्हारा व्यवहार और आचरण हो। और, तुम्हारे 
जान का प्रकाश केवल कुछ, थोड़े से वनवानों या समथ लोगों तक परि- 
मित न रह कर सर्व साधारण तक फैले, जैसे सूर्य की किरणों से निर्धन, 
. अनाथ और असमर्थ आदमियों के घरों में मी उजाला होता है | 


[६ | 

मुझे यह जान कर बहुत प्रसन्नता हुई कि तुम अपनी पढ़ायी 
समाप्त करके श्रव गाँव में रहने और खेती के काम में ही लगने की 
सोच रहे हो । आज कल गाँवों के अधिकाश युवक जब कुछु पढ-लिझ 
जाते हैं, तो गाँव में रहना पसन्द नहीं करते,वे किसी सरकारी नोकरी की 
खोज में रहते हैं; और जब वह नहीं मिलती तो कोई ग्ैर-सरकारी नोररी 
प्रात्त करने को भी बड़ा सौमाग्य समभते हैं। ये नौकरियाँ अकसर 
शहरों में ही मिलती हैं, और शहरों में जीवन ब्यतीत करना ही तो 
हमारे युवकों की बड़ी मनोकामना रहती है | इसका स्वाभाविक परिणाम 
यह होता है कि जो आदमी कुछ शिक्षा पाये होता है, वह शहर का 
बन जाता है। हमारे गाँव शिक्षितों प्ले बचित रहते हैँ | इसी प्रकार 
जिसके पास दो पैसे हो जाते हैं, वह भी अपने विविध शौक या राग 
रंग की पूर्ति के लिए शहर का ही निवास पसन्द करता है । इस प्रकार 
हमारे गांवों से शिक्षा और धन की इतनी अधिक निकासी होती रहती 
है कि स्वय उनके पास प्रायः कुछ नहीं रहने पाता । ऐसी दशा में जो 
युवक शिक्षा पाकर गाँव में ही रहते ओर वहाँ के सामूहिक जीवन 
मे योग देते हैं, वे धन्य हैं | इससे हमे ग्राम-सधार की आशा होती हे, 
और हमारा देश तो अधिकाश मे गाँवों का ही है| अतःनतुम्हारे ग्राम- 
निवास के निश्चय में देश के सुन्दर भविष्य की भलक दिखायी 
पड़ती है | 

तुम कृषरि-कार्य करना चाहते हो | आह ! किसान का जीवन कितने 
तप और त्याग का जीवन है| वह कितना आदरणीय और पूजनीय है ! 
हिन्दुओं की धारणा है कि इस सृष्टि का पालन पोषण ब्रह्मा करता है | 
ब्रह्मा का थोड़ा बहुत प्रतिनिधित्व करने वाला इस ससार में हम 
किसी को कह सकते हैं, तो भ्रवश्य हौ वह पद किसान को देना होगा, 
जो राजा और रंक के लिए, हिन्दू, मुसलमान, ईसाई और पारसी आ्रादि 
सब धर्म वालों के लिए, गोरे काले पीले आदि सब रग वालों के लिए, 
पुरुषों और स्त्रियों के लिए, नहीं, नहा, पशुओं और पक्तियों के लिए भी 
खाने के तरह तरह के पदार्थ पेदा करता है; जो सबका अन्नदाता है 
जो अपना लोक सेवा का कर्तव्य पालन करने मे विलक्षण सहिणुता और 
बलिदान के भाव का परिचय देता है। भ्री० पूर्यसिहजी ने क्या खूब 
लिखा है--“हल चलाने वाले अपने शरीर का हवन किया करते हैं | खेत 
उनकी हवनशाला है | उनसे हवन कु ड की ज्वाला की किरणे चावल 
के लम्बे ओर सफेद दानों के रूप मे निकलती हैं| गेहूँ के लाल-लाल 
दाने इस अग्नि की चिनगारियों की डलियाँ सी हैं। में जब कभी 
अनार के फूल और फल देखता हूँ तब मुझे बाग के माली का रुघिर 
याद आ-जाता है | उसकी मेहनत के कण जमीन में गिर कर उगे हैं, 
ओर हवा तथा प्रकाश की सहायता से मीठे फलों के रूप मे नजर आ 
रहे हैं| किसान मुझे अन्न में, फूल में, फल में, आहुति हुआ सा दिखाई 
देता है| कहते है, त्रह्माहुति सै जगत पैदा हुआ है । अन्न पैदा करने 
में किसान भी ब्रह्मा के समान है | खेती उसके ईश्वरी प्रेम का केन्द्र 
है। उसका सास जीवन पत्ते-पत्त में, फूल-फूल में, फल-फल में विखर 
रहा है। दक्चों की तरह उसका भी जीवन एक तरह का मौन जीवन है ।' * 
आह | हमारे किसानों का जीवन कैसा दयनीय हो गया है । वे 

देश भर के आदमियॉ--सेठ साहुकारों तथा उच्च अ्रधिकारियों तक के 
लिए अन्नदाता होकर भी श्रत्यन्त निर्धनता का जीवन व्यतीत 
करते है| उन्हें अपने निवांह के लिए यथरेष्ट भोजन-वद्ध का भी अभाव 
रहता है, वे अपने स्वास्थ्य-रक्षा के साथनों से वचित रहते है, फिर 
उनके बालकों की शिक्षा आदि की व्यवस्था की तो वात ही क्‍या! 
विशेष दुख की वात तो यह है कि किसान अपने उत्थान के विषय में 
सवंथा निराश हो चला है, उसे यह विश्वास ही नहीं रहा कि उसकी 
दशा में कभी कुछ सुधार हो सकेगा | वह समभता है कि जिस प्रकार 
मैंने निधन रोगी, अशिज्षित और ऋगश-ग्रत्त धर में जन्म लिया है, में 
भी अपने यालकों को विरासत में अशान, ग़रीबी और कजदारी ही-छोड़ 
सकंगा | यह सिलसिला कई पीढियों से चलता आर रहा है, इसी प्रकार 
आगे भी रहने, वाला है। किसान की दृष्टिमें उसका भाग्य सदा के लिए 
स्थिर किया जा चुका है । वह सुधार की कल्पना ही नहीं करता | 
उसको पता नहीं कि पिछले वर्षो में संसार में परिवर्तन की लहर कैसे वेग 
से आयी है| किसान के भी दिन अब फिरने वाले हैं | मैं चाहता हूँ, 
तुम्हारा रहन-सहन, तुम्हारा व्यवहार, तुम्हारी कार्य-कुशलता से यॉँव के 
आदमियों को नवथुग का मदेश मिले, उनका उत्साह बढ़े; उनमें आशा 
का सचार हो, उनमें सुन्दर भविष्य का विश्वास उत्नन्न हो | 

तुम यह भली भाति जानते हो कि किसानों की जो वर्तमान हौन 
ग्रवस्था है, उसके लिए. सरकार और जनता दोनों ही दोपी हैं। 
ओर, क्योंकि देश मे अधिकाश जनता, किसानों की है, 
और सरकार का संगठन जनता करती है, यह साफ जाहिर है कि 
किसानों की डुढंशा का बहुत कुछ उत्तरदायित्य स्वय उन पर ही है।' 
जिस दिन वें इस बात को भली भाति समझ कर, अपने उत्थान के 
लिए कटिवद्ध हो जायेंगे, कोई भी उनके मार्ग को रोक नहीं सकंगा | 
यह वह मूल मत्र है, जो तुम्हें हृदय मं अच्छी तरह धारण कर लेना 

चाहिए और जिसका तुम्हें अपने क्षेत्र में श्रधिकाधिक प्रचार करना 
चाहिए | 
तुम भली भाति जानते हो कि इस देश में कोई समय था, 
जब कृषि-कार्य सब धर्न्धों से अच्छा समझा जाता थ । “उत्तम खेती, 
मध्यम व्यापाए' छादि कहावत से यह मली भाति स्पष्ट है। पर अब तो 
खेती की दशा बड़ी शोचनीय है । इसका कारण है। अब यह कारये 
अशिक्षित लोगों के हाथ मे है ! वे पुराने ढर से जैसे-तैसे काम चला 
रहे हैं| वे इस बात का विचार ही नहीं करते कि इसमें किस प्रकार 
क्या सुधार करना चाहिए | उन्हें श्रास पास की बातों का पता नहों 
होता, वे यह नही जानते कि खेती के लिए. अच्छा बढ़िया बीज और 
वैज्ञानिक खाद कहाँ मिलता है, श्रौर किस प्रकार उसे लेने मे किफायत 
हो सकती है, यदि फसल में कोई कीड़ा लग जाय*तो क्या उपाय काम 
में लाना चाहिए; इस विषय में, रुपया उधार लेने में; तथा खेती की 
उपज अच्छे भाव से वेचने में सहकारी सम्तितियों की सहायता किस 
प्रकार लेनी चाहिए.। तुम शिक्षित और समझदार हो, इसलिए इन 
बातों की ओर वेष्ट ध्यान दे सकते हो | तुम्हें अपने किसान भाइयों 
से पूर्ण सहयोग करना चाहिए, | यदि किसी के पास वैल की कमी हो 
तो तुम अपने बैल से उसके कार्य भे सहायता पहुँचाओ्रो। यही नहीं, 
, आवश्यकता हो और तुम्हें सुविधा हो तो ठुम स्वयं उसके साथ परिश्रम 
| करके उसका काम अच्छी तरह पूरा कराने का प्रयत्ञ करो'] ऐसा करना 
तुम्हारा कत्तेव्य ही है। ओर, इसमें यह लाभ भी है कि जब तुम दूसरों 
' के काम आओगे, तो दूसरे भी जरूरत पड़ने पर तुम्हारी मदद करने से 
विमुख न होंगे | किसानों में यह सहयोग का भाव बढ़ जाय तो उनकी 
/ उन्नति होने में देर न लगे | 
| अच्छा, अव डेढ दो महीने तुम्हें खेती सम्बन्धी विशेष कार्य करना 
( नहीं है | अधिकांश समय अवकाश ही रहेगा | तुम्हें यह समय यों ही 

नहीं निक्राल देना चाहिए। जो आदमी अपने समय की क्ृद्र नहीं 
करता, समय भी उमकी कद नहीं करता | ठु्म्ह चाहिए कि इस अव- 
काश के समय को किसी ग्रह-शिल्य में लगाओ, जिससे एक तो तुम्हें 
दिन काटना भारी प्रतीत न हो, तुम्हारा मन काम में लगा रहे; दूसरे, 
तम्हें कुछ आमदनी हो | यदि तम इस समय को सूत कातने में लगाशओो 
तो तम्हारी कपड़े की जरूरत बहुत आसानी से पूरी हो जाय, तुम्हारा 
विशेष खच ने हो और तम कपड़े के विषय में स्वावलम्बी बन जाओ | 
हाँ, तम्हें अनाज बेचना है। उमके लिए तम्हेँ सहकारी समिति 
की सहायता लेना ठीक होगा, जिमसे तम उसके अच्छे ढठाम पा सको 
श्रौर कोई तुम्हें उपका सौदा करने में ठगे नहीं । तुम्हें अपनी विविध 
आवश्यकताओं के लिए रुपये की जरूरत तो होगी ही, पर तुम्हें संयम 
ओर गम्भीरता से काम्र लेना चाहिए | सारा अन्न वेच देना ठीक नहीं 
होगा, तुम्हें अपने खाने के लिए तो रख ही लेना चाहिए, जिससे कुछ 
दिन पीछे तम्हें ही अन्न उधार तथा मंहगे भाव से न लेना पड़े । यह 
ठीक है कि तम्हे अपनी वहिन का विवाह करना है, ओर अपनी दादी 
का वार्षिक श्राद्ध भी | तम्हारे मन में ऐसा विचार आना स्वाभाविक ही 
है कि सब अन्न वेच कर तथा कुछ झपया उधार लकर भी ये दोनों 
कार्य कुछ अच्छी तरह कर दिये जायें, निससे जाति-विरादरी भे प्रशंसा 
हो | परन्तु बंधुवर | तनिकर दूरद्शिता से काम लो। दो दिन को बाह- 
वादी लूटने के लिए फजूलखर्ची करना और अपना भविष्य चिन्तामय 
वना लेना ठीक नहीं | 
एक बार ऋण लंने पर वह व्याज के कारण बढ़ता ही जाता है | 
फिर हए॑, शोक या बीमारी आदि के ऐसे प्रसंग ञ्राते रहते हैं, कि 
अ्रगर उनके लिए पहले से कुछ रुपया जमा करके न रखा जाय, और 
किफायत न की जाय तो करे बढ़ता ही जाता है। इसलिए यह बहुत 
जरूरी हं कि सामाजिक रीति रत्म और व्यवहार में जहॉ तक हो,सके, 

हाथ थाम्र कर खच् किया जाय | सम्भव है, तम्हारी किफायतशारी को 
देख कर तम्हारे कुछ मित्र या रिश्तेदार तम्हारी हँसी करें; अथवा 
तम्हारे विषय में कुछ ऐसे वेसे शब्द भी कहें । ऐसी बातों से हमें 
अपने सुनिश्चित पथ से विचलित न होना चाहिए। ऐसे अवसरों पर 
हमे अपने आत्मबल तथा हृढ़ता का परिचय देना चाहिए | जो भाई 
आज हमारी हँसी या निन्‍्दा करते हैं, वे ही कालान्तर में हमारे कार्य या 
व्यवहार को सराहेंगे. ओर चाहे वे प्रत्यक्ष में हमारी प्रशंसा न करें, 
जब उन्हें मितव्ययिता के लाभ दिखाई देंगे, तो वे बहुत खुशी से हमारा 
अनुकरण करने लगेंगे | 26:22 222 2 0 
हा, तो तम्हें अपनी आय-व्यय का अनुमा अनुमानयत्र तैयार करनी 

चाहिए। तम अपनी आमदनी का मोद अन्दाज लगाओ्ओो, और यह 
सोचो कि तम्हें किस प्रकार खच करना चाहिए, जिससे इस श्रामदनी 
से ही तुम्हारी अगली फसल तक की जरूरतें पूरी हो जायूँ | तम्हें ऋण 
लेने का तो कोई प्रसज्ञ ही न आये। इसके विपरीत, तम्हारे पास कुछ 
रुपया अचानक आजाने वाली ज़रूरतो के लिए, बच रहना ज़रूरी है। 
इस बात को ध्यान में रखते हुए तम अपनी जिन जिन ज़रूरतों मे कमी 
कर सको, उनमें कमी करो | इस तरह जहाँ एक ओर ख़च् में कमी करो 

दूसरी ओर अपनी आमदनी बढाने का भी ध्यान रखो | जब जब,जितना 
अवकाश तुम्हें खेती के काम से मिले, उसे फज़ल न खोझो, उसमे कोई 
आमदनी का काम करो | किसानों के लिए दो खास मुसीबते कर्ज़ंदारी 
ओर मुकदमेबाजी होती हैं। इनसे हमेशा वचते रहो | सम्भव है, इन 
बातों पर अच्छी तरह अमल करने से तम धीरे-धीरे इस योग्य हो जाओ 
कि सड्डुट मे पड़े हुए अपने भाइयों की रुपये-पैसे से कुछ मदद कर सको 

जिसे करना तृम्हारा कर्तव्य ही है | 

इसी प्रसद्ध में में त॒म्हारा ध्यान तम्हारे अन्य नागरिक कत्त व्यों की 

ओर भी दिलाना चाहता हूँ। तम जिस गॉव में रहते हो, उसके सुधार 

का तम्हे भरसक प्रयत्न करना चाहिए। यह कहने से काम न चलेगा कि 
मेरे अकेले के भरने से क्या होता है; जब गाँव के सब आदमी कोशिश 
करेंगे तब में भी उसमें सहयोग प्रदान करू गा | यदि प्रत्येक आदमी 
दूसरों की इतजार में बैठा रहे तो सुधार-कार्य का श्रीगणेश ही कैसे हो ! 
यह ठौक है कि बहुत सा काम ऐसा है, जो सामूहिक उद्योग से ही हो 
सकता है उसके लिये सबको मिलकर कोशिश करनी चाहिए। परन्तु 
कितने हो काम हर एक घर वाले के अलग अलग करने के भी तो होते 
हैं। मिसाल के तौर पर तुम अपना घर अच्छी तरह साफ रखो, हर एक 
चीज़. ठीक ढंग से उसके _ उचित स्थान पर रखो, श्रपने घर का कूड़ा 
गली में चाहे जहाँ न फेंककर एक निश्चित स्थान पर डालो । अगर 
तम्हारा घर कच्चा और छोटा है तो भी वह इतना सा सुन्दर लिपा पुता 
रहना चाहिए, कि जो कोई वहाँ आवे, उसे श्रच्छा लगे और उसके मन 
में मी अपने घर को वैसा ही साफ रखने की भावना हो। अगर तुम 
अपने घर को अच्छी, तरह माफ नहीं रखते ओर जहाँ तहाँ लोगों को 
सफाई का उपदेश देते हो तो उसका कुछ प्रभाव नहीं पडता । पर जब 
तम स्वयं अच्छा उदाहरण उपत्थित करते हुए दूसरों से भी सफाई के 
बारे में चर्चा करोगे तो उसका यथेष्ट फल हुए ब्रिना न रहेगा । इस 
तरह तुम अपने गॉव भर को साफ सुन्दर बनाने में सहायक होंगे॥ 
आजकल गाँव प्रायः गन्दगी के लिये बदनाम हैं | किसी गॉव की बदनामी 
में उस गाव के हर एक आदमी को अपनी अपनी बदनामी समभनी 
चाहिए, ओर सबको उसके सुधार की कोशिश करनी चाहिए | इस काम 
में ज़रूरत होने पर वहाँ की पंचायत आदि की भी मदद लेनी चाहिए | 

इसी तरह अगर हमारे गाव को अशिक्षित जनता की बस्ती कहा 
जाय तो यह हमारे लिए बड़े अफसोस की,बात है। हर एक आदमी 
को चाहिए कि वह स्वय पढ़े और अपने बालकों की शिक्षा की व्यवस्था 
करे | यों तो प्राठशालाएँ, आदि खोलने की जिम्मेदारी सरकार पर है, 

परन्तु सुयोग्य नागरिकों को यह शोभा नहीं देता कि वे सरकार के भरोसे 
बैठे रहें । कुछ स्वार्थ-त्यागी स्वयंसेवक रात्रि-पाठशाला आदि का प्रबन्ध 
करे और उसका कार श्रच्छी तरह चला कर इस बात का जीता जागता 
प्रमाण दे कि वास्तव में इस गाव के आदमियों को शिक्षा प्रचार की 
लगन है | उनकी इस लगन के होते हुए, जब वे अधिकारियों से इस 
कार्य में सहायता चाहेंगे तो उनकी मॉग की अवहेलना न की 
जा सकेगी | 


यहाँ मिसाल के तौर पर गाँव की सफाई ओर शिक्षा की ही बात 
कही गयी है । दूसरी बातों का विचार ठुम खुद कर सकते हो | गाव की 
सामूहिक आवश्यकताश्रों का विचार और पचायत का संगठन होना 
ब्रहुत आवश्यक है | तुम उसके सम्बन्ध में आवश्यक बाते जानते ही 
हो | तुम्हें उसके कार्य में यथेष्ट सहयोग ऋरना चाहिए। गाँव का 
प्रत्येक व्यक्ति गाव भर के आदमियों मे अपनेश्न का अनुभश् करे। 
दूसरे के दुख सुख को अपना हुख सुख समझे | गॉव के लोकमत को 
ऐसा प्रबल्त बनना चाहिए कि कोई श्रादमी किसी अनुचित कार्य का 
साहस ही न करे । मिथ्या व्यवहार, लड़ाई भंगड़े, रागदष, मुकदमेवाजी 
फजूलखर्ची आदि सब बन्द हों | आम-जीवन में प्रकृति का आनन्द 
मिले और गाव भले आदम्तियों के आकर्षण-स्थान हों । 

तुमने शिक्षा पायी है, तुमसे आशा की जाती है कि तुम गाव को 
आदश्श गाव बनाने की भरसक कोशिश करोगे | विश्वास रखो, जब 
तुम सच्चे दिल से, सेवा-भाव से आम-सुधार का ब्रत लेकर अपना 
जीवन विताश्रोगे तो प्रत्येक सजन की सहानुभूति तुम्हारे साथ होगी, 


ओर परमात्मा तुम्हें इस महान कार्य में सफलता प्रदान 
करेगा | शुभम्‌ 


[७] 

तुमने निश्चय कर लिया है कि तुम अपने निर्वाह के लिए. अपने 
चाचा ताऊ आदि के अ्रश्रित न रहकर स्वावलम्बी जीवन व्यतीत 
करोगे | तुम्हे गाव में कोई काम धन्धा न मिला | इस लिए तुम शहर 
में आ गये हो, और चाहते हो कि चाहे जो मेहनत मजदूरी का काम 
मिले उसे तुम सहर्ष करोगे | तुम्हें मजदूर कहलाने में एक प्रकार से 
गये का ही अ्रनुभव होता है | 

तुम्हारा विचार बहुत उत्तम है। मेहनत कैरने में, और 
मज़दूर या श्रमजीवी कहलाने में किसी को शर्म क्यों आनी 
चाहिए! भ्रमजीवी होने का मतलब है, अपने निर्वाह के लिए 
किसी दूसरे पर भार-स्वरूप न होना, मुफ्त का न खाना, समाज की 
सेवा करते हुए अपना गुजारा करना, किसी व्यक्ति या सस्था से 
दान या भीख अथवा अनावश्यक सहायता न लेना, आदि । ये सब 
बातें हर नागरिक के लिए ज़रूरी ही हैं। खेद का विषय है कि कही 
कहीं लोगों की धारणा उलगी है | वे मेहनत करके, पसीना बहा कर, 
रोटी खाने वाले को समाज में नीचे दर्ज का समभते हैं, यहा तक कि 
उसके पास बैठना उठना या उससे सम्बन्ध रखना नहीं चाहते | नवाब, 
जमींदार, सेठ, साहूकार, महन्त, मठाधीश, आदि ऐसे आदमियो को 
समाज में आदर मान दिया जाता है, जो परिश्रम प्रायः कुछ नहा करते, 
श्र अपने पैन्रिक धनया जनता के दान धर्म आदि से मिलने वाले 

द्रव्य के आधार पर खूब मौज करते हैं, विज्ञासिता या ऐयाशी का 
जीवन व्यतीत करते हैं। विचार कर देखा जाय तो ये लोग मुफ्तखोरे 
हैं, प्रत्येक मले आदमी को इनके ऐसे रहन सहन आदि से घुणा करनी 
चाहिए । ये देश था समाज पर भार हैं। ये पराये घन का उपयोग करते 
हैं; नहीं, नहीं; दुरुपयोग करते हैं | ये तो एक तरह से चोर या डाकू का 
सा व्यवहार करते हैं | यह ठीक है कि बहुत से आदमी इनके व्यवहार 
की बुराई को नहीं समझ पाते या उसे सहन करतें रहते हैं, उसे साफ 
तौर से बुरा नही कहते | पर इससे उनका व्यवहार अच्छा नहीं हो 
जाता, वह तो बुरा ही है। इन लोगों का श्रादर प्रतिष्ठा करना इनके 
बुरे व्यवहार को प्रोत्साहन या बढ़ावा देना है। मुफ्तखोरी का खूब 
प्रचार हो जाय तो समाज का काम कैसे चले ! 
लोगों की विवेक बुद्धि कहों चली गई ! आवारा फिरने वाले हड्ढे- 
कट्ट 'साधु सन्यासियों' या महन्तो श्रौर मठाधीशों आदि के लिये तो सब 
प्रकार के भोजन विश्राम हा नहीं, विलासिता के साधन जुटाये जाते हैं, 
ओर जो आदमी धोर शीत तथा कड़ी धूप में जी तोड परिश्रम करते हुए 
समाज-सेवा में लगे रहते हैं, उनको रूखी सूखी रोली भी पेट भर नहीं 
दी जाती । उन्हे जो मजदूरी दी जाती है, उससे उनका निर्वाह होगा या 
नहीं इसकी चिन्ता नहीं की जाती | उन्हें सर्दी गर्मो से बचने के लिये 
काफ़ी वद्र चाहिए, उन्हें कभी तीज त्पोहार मनाने क्री भी कल्पना 
हो सकती है, उनके बाल-बच्चो को भी भरण-पोषण के लिये कुछ 
चाहिए, कभी कभी उन्हें बीमारी भी सताती ही है, उनकी शिक्षा- 
दीक्षा की भी कुछ व्यवस्था होने की आवश्यकता है--इन बातों की 
ओर कौन ध्यान देता है ! मजदूर एक क्रय-विक्रय ( ख़रीद वेच ) की 
चौज माने जाते हैं। आथिक युग ठहरा | हर कोई यही चाहता है कि 
मजदूरी सस्ती-से-सस्ती हो, उसके लिये ख़्ों जितना कम करना 


पड़े, अच्छा है। 
। 

एक बाबू साहब हैं उनके यहाँ एक नोकर है, वे उसे निर्वारित वेतन 
दे देते हैं, सो भी अगले महीने के कई दिन चढ़ा कर। नौकर इसी में 
खुश है कि वह धधे सिर लगा है; यद्रपि इस धंधे से उसका और उत्के 
परिवार का पालन-पोषण बहुत मामूली तौर पर भी नहीं हो पाता | उसे 
हर माह कुछ रुपया उधार लेकर गुजर करनी पड़ती है, और जब ऋण 
के भार ने बहुत सत्ाया है तो भ्रपनी स्त्री का, पहले का बनवाया हुआ, 
ज़ेवर बेच कर अर्पना पिंड छुटाता रहा है। अब ज़ेवर न रहने पर उसे 
अपना घर रहन रखकर काम चलाना पड़ रहा है। पर बाबू साहब को 
इन बातों से क्या मतलब ! वे तो उसे ठहराई हुई वेतन देकर अपने 
आपको अपने कतंव्य से मुक्त समभते हैं। यही क्या कम है कि उन्होंने 
उसे नौकरी से अलग करके उसकी जगह दूसरा नौकर नहीं रख लिया, 
बिसे कुछु कम तनख्वाह देने से ही काम चल जाता ! 
एक सार्वजनिक संस्था है। उसमें पाँच आदमी चपरासी का काम 
करते हैं| दिन भर दौड धूप का काम रहता है। कभी-कमी तो चप- 
रासी सवेरे नौ बजे के श्राये हुए रात को नौ दस बजे अपने घर जा 
पाते हैं | तो भी मंत्री जी बहुत समय से इसी फिक्र मे रहे हैं कि पॉच 
चपरासियों का काम केवल तीन आदमियों से निकाल लिया जाय | 
संयोग से एक दिन इन्होंने देखा क्रि एक चपरासी को विशेष काम 
नहीं रहा; बस, इन्होंने उसे तो नौकरी से अलग करने का निश्चय 
कर ही लिया । अगले महीने केवल चार आदमी (खेंगे, ओर यह 
प्रयोग सफल हो जाने पर किसी एक को और भी निकाल देंगे । 
एक मिल का सालिक है, उसने मिल का चिट्ठा देखा है, आय- 
व्यय का विचार किया है। आमदनी खासी रही है; पर वह सोचता है, 
कुछ और अधिक होनी चाहिए। यह केसे हो! खचे में कमी करनी 
होगी | वह प्रत्येक विभाग के अध्यक्ष को सूचना देता है कि अपने 
अपने विभाग में जितने भी मजदूर कम कर सकें, उन्हें कम करके 


गँ 
| 

हे 

क्रिफायत और कार्यकुशलता का परिचय दे | उसे यह जानकर बहुत 
प्रसन्नता हुई है कि एक नये ढंग कौ मशीन बन गई है, जिसमें इस 
समय की अपेक्षा आधे ही आदमियों को काम करने की जरूरत रह 
जायगी | 
बस, जहाँ देखो, वही बात | मजदूरों की संख्या कम करो, उन को 
वेतन जितना कम दिया जाय, अच्छा है। कभी कभी मजदूर हड़ताल 
करके अपनी वेतन या सुविधाएँ कुछ बढ़वा लेते हैं, परन्तु प्रायः उनकी 
आवश्यकताओं की दृष्टि से, वृद्धि बहुत कम होती है। बहुधा उनका 
सगठन कमजोर होता है, हड़ताल के दिनों में उनके पास खाने-पीने को 
नही होता, एक जगह के मजदूरों के हड़ताल करने पर कारखाने वाले 
दूमरी जगह के मजदूरों को लाकर अपना काम चला सकते हैं--वेकारों 
की कमी नहीं है, मजदूर अ्रपनी मजदूरी सस्ते-सेसस्ते भाव से वेचने 
के लिए उतावले और उेचैन रहते हैं | फिर यदि कुछ दिन कारखाना 
बन्द ही रहे तो मालिक को कुछ नुकसान नही होता, मुनाफे मे थोडी 
कमी होगी, तो वह उसे सहज ही सहन कर सकता है । कुछ नेक और 
दयावान श्रादमी इन बातों का विचार करने लगे हैं | सम्भव है, कछ 
समय में समान ओर राज्य इन समस्याओ्रों को सुलझाने के लिए 
विवश हों, धन वितरण की विषमता दूर हो, और मजदूरों को सभ्य 
सुशिक्षित जीवन व्यतीत करने का अवसर आये; यही नहीं, किसी भी 
व्यक्ति का, श्रम न करने की दशा मे, जीवन बिताना निन्‍्दा और 
अपमान की बात समझी जाय | | 
उम शुभ भविष्य को शीघ्र लाने के लिए. स्वयं मजदूर भाइयों को 
बहुत काम करना है | उन्हें आपस में सदुभाव ओर सहयोग का व्यवहार 
करना चाहिए; एक की विपत्ति से दूसरा अनुचित लाभ न उठावे, वरन्‌ 
एक दूसरे के लिए यथाशक्ति त्याग और कष्ट-सहन करने के लिए तैयार 
रहे | संगठन के महत्व को समभते हुए मजदूर उसके नियमों का पालन 


धर मावी नाथरिकों से 


करें, और अपनी शक्ति बढ़ावे | क्योंकि हर आदमी को ही किसी न 
किसी प्रकार का श्रम करना आवश्यक है, अतः मजदूरों का संगठन 
समाज के किसी वर्ग के विरुद्ध नहीं होना है, यह तो सिर्फ मुफ्तखोरों 
का, यानी आराम से वैठे-जैठे दूधरो की कमायी खाने वालों का, ही 
विरोधी होना चाहिए | 
प्रत्येक श्रमजीवी अपने-अपने ज्षेत्र म मन लगा कर काम करे | 
उसे इस बात का विचार न करना चाहिए कि कोई आदमी उसे देख 
रहा है, या नहीं | जब श्रमजीवी स्वयं लगन से काम नहीं करते, वल्कि 
दूसरों की जाच के भय से काम करते हैं तो उस धन्य में निरीक्षण-व्यय 
व्यर्थ मे बढ़ जाता है| जब कि हम चाहते हैँ कि समाज में श्रमजीवी 
और पूजीपति का भेद न हो प्रत्येक पूजीपति भी श्रमजीवी हो, और 
श्रमजीवी ही पूजीपति हो, सव उत्पादन-कार्य किसी व्यक्ति या संस्था 
विशेष के लाभ के लिए न होकर सर्वताधारण जनता के लिए हो, तो 
श्रमजीवी के लिए यह ध्यान रखना आवश्यक हो जाता है कि वह 
मानव समाज के हित के लिए काम कर रहा है| उसके मन में सेवा- 
भाव होना चाहिए, सेवा करने मे उसे अ्भिमान श्रौर गयव॑ अनुभव 
करना चाहिए | इस योजना में निरीक्षण का काई स्थान ही नहीं 
रहता | हर एक आदमी के। अपना उत्तरदायित्व समझते हुए स्वयं ही 
अपने हिस्से का काम खूब जी लगा कर करना चाहिए। 
शहर मे रहने वाले मजदूरों को एक बात से बहुत साववान रहना 
चाहिए। शहरों के रहन-सहन मे फैरन, शौकीनी, विज्ञासिता आदि 
बहुत अधिक होती है । अकसर, मजदूर भी वहाँ तरह तरह के व्यसनों 
में फंस जाते हैं| एक दूसरे की देखा-देखी वे बीड़ी, पान और चाय 
का ही नहीं, शराब तक का सेवन करने लगते हैं। अपनी आमदनी का 
विचार न करके, वे सिनेमा नाटक आदि में बहुत खर्च कर डालते हैं। 
नतीजा यह होता है कि वे कर्ज लेने लगते हैं, और उसका भार धीरे 


॥*६ 

धीरे बढ़ता ही रहता है। इस तरह शहर में काम करने वाले बहुत से 
मजदूर, गाव वालों की निस्त्रत ज्यादह वेतन पाते हुए भी, बहुत कर्जदार 
रहते हैं| भ्रकसर उनकी तन्दुरुसंती भी खरात्र ही रहती है। कछु तो 
शहरों का वातावरण और जलवायु ही अच्छी नहीं होती, तिस पर भी 
विविध व्यसन ! स्वास्थ्य अच्छा रह ही केसे सकता हैं! प्रत्येक श्रमजीवी 
को व्यसनों से बचना चाहिए और अपने स्वास्थ्य कौ रक्षा करनी 
चाहिए। यह ठीक है कि स्वास्थ्य-रक्षा के लिए कछु मनोरञ्ञन की भी 
आवश्यकता होती है, परन्तु कोई मनोरञ्नन ऐसा नहीं होना चाहिए 
जिसका हमारे शरौर या मन पर खराब असर पड़े, और हमे लाभ की 
जगह हानि हो | हमारे अन्य कार्यों की भाति हमारा मनोरञ्षन भी 
हमारे उत्थान और विकास में सहायक होना चाहिए न कि हमारे 
शारीरिक विकार या मानसिक पतन में । अस्घ॒, मनोरज्ञन मनोरञ्ञन 
में बहुत फक होता है, ओर हमे उसका चुनाव बहुत विचार पूर्वक 
करना चाहिए | “ 
ऊपर स्वाध्थ्य की बात कही गयी है। शिक्षा की भी उपेक्षा न 
की जानी चाहिए। मजदूरों के आन्दोलन वेतन-दृद्धि आदि के लिए 
तो होते हैं, पर शिक्षा के लिए विशेष प्रयत्ञ नहों किया जाता | मजदूरों 
की एक संगठित मॉग यह होनी चाहिए कि उनके लिए प्रौढ शिक्षा. 
तथा उनके बालकों के वास्ते प्रारम्मिक शिक्षा की व्यवस्था की जाय | 
सम्भव है, कुछ आदमी इसे अनावश्यक समझे, और इसका उपहास 
करे | परन्तु इससे इसका महत्व कम नहीं होता | शिक्षा किसी खास _ 
वर्ग के लिए सीमित नहीं रहनी चाहिए। यह हर आदमी के लिए 
आवश्यक है, चाहे वह किसी भी प्रकार का श्रम या धधा करे | अभी 
' अनेक मजदूर अपने लिए. शिक्षा की उपयोगिता नहीं जानते, वे 
, अपने आपको समाज का एक हीन या नीचे दर्ज , का श्रग मानते है | 
/ यह बहुत अनुचित है| जब तक वे स्वयं अपना मान न करेंगे, ससार 


भ्ड भावी नागरिंको से 
में उनकी प्रतिष्ठा होने की आशा नहीं | हर एक मजदूर अपने कार्य का 
गौरव समझे, दूसरे मजदूरों के सुख-दुख में साथ दे, और उनकी 
उन्नति और सगठन में योग दे तो समाज कितना अग्रसर हो जाय ! 

ससार मे मजदूरी की कितनी उपयोगिता है ! श्रम के बिना जीवन 
ही नहीं रह सकता ! प्रृथ्वी से माति भाति की आवश्यक बस्तुएँ पैदा 
करने के लिए श्रम आवश्यक है | फिर अ्रनेक बस्तुएँ जित रूप में पृथ्वी 
से प्राप्त होती हैं, उन्हे हम उसी रुप में काम में नहीं लाते, उन्हें 
व्यवहारोपयोगी बनाने दे; लिए परिश्रम की आवश्यकता होती है, तभी 
तो हमे भोजन-बस्र आदि मिल सकता है। हमारा मकान, दुकान, 
सडक, बगीचे, मनोरजन और शिक्ञा-सामग्री आदि बनाने वाले मजदूर 
ही तो होते हैं | ऐसे कल्याणकारी मजदूर वर्ग को नीचे दर्ज का सम- 
भना घोर अन्याय है। यह अन्याय बहुत मुद्दत से होता आ रहा है, 
और अभी तक भी इसका अन्त नहां हुआ | 

पुराने जमाने से शासकों ने और कानून या शास्त्र बनाने वालों 
ने मानसिक या दिमागी काम को ऊचा स्थान दिया, और शरीर 
की मेहनत को नीचा ठहराया | अकसर मानसिक काम करने 
वालों और शरीर का काम करने वालों में बहुत भेद-माव रहा; 
कहीं अधिक उग्र रूप में, और कहीं कम । भारतवर्ष मे पूजा पाठ 
या पढने पढाने का ' मानसिक कार्य करने वाल्ले ब्राह्मण कहलाये । ये 
ऊची जाति के माने गये; शारीरिक भ्रम शूद्र वर्ग के लिए ठहराया गया, 
जिसे समाज मे नीचा दर्जा दिया गया | प्राचीन यूनान ( और रोम ) 
में गुलामी का रिवाज था। मेहनत मजदूरी का काम गुलामो या दासों 
के जिम्मे था। साहित्य, कला आदि मानसिक कार्यों पर यूनानियों का 
एकाधिकार था, जो अपने आप को राज्य के स्वतंत्र नागरिक कहते ये | 
अरब योरोप में दास ग्रश्ना नहीं रही है, भारतवर्ष में भी जाति-प्रथा के 

वन्धन शिथिल हो गये है। बहुत से ब्राह्मणों भें खेती करना बुरा नहीं 


मजदूर बनने वाले से भर 


समझा जाता, श्रौर शूद्व जाति के कितने ही श्रादमी विविध मानसिक 
कार्यों में लगे हुए हैं। तथापि मानव जाति अपने पुराने संस्कारों के 
प्रभाव से स्वधा मुक्त नहीं हो पायी है । । 

योरोपियन लोग अपने उपनिवेशों में जहा तक बन आता है, मेहनत 
मजदूरी का काम रंगवाले या अनगोरे लोगों से ही लेना चाहते हैं, जिन्हे 
वे निम्न श्रेणी का मानते हैं, और जिनके लिए सामाजिक यों राजनैतिक 
अधिकारों का उनके पास सदैव दिवाचा निकला रहता है। इस प्रकार 
दासता की जगह वर्ण-मेद प्रचलित है। भारतवर्ष भे भी आति-भेद का 
दुर्ग विव्वत होने मे अभी समय और शक्ति की आवश्यकता है। आधु- 
निक शिक्षित वर्ग जाति-श्रभिमानी ब्राह्मणों का रुपान्तर सा है; कितने 
ही युवक दफ़्तरों कौ साधारण कलकीं आदि के लिए महीनों धक्क खाते 
फिरेंगे, पर जहाँ तक बस चलेगा, मेहनत मजदूरी करके अपना निर्वाह 
करना पसन्द न करेंगे । 

कल कारखानों, मशीनों और पुजीवाद के इस जमाने में मजदूरों 
को पलटनों की पलटनें बनती जाती हैं! वेकारों की मख्या भी दिनों 
दिन बढती जा रही है | मजदूरों या उनके भाई वेकारों का जीवन बहुत 
सकठों और तकलौफों'का है। अ्रपना संड्अठन करके वे अपने मुनासित्र 
अधिकारों को पाने के लिए मरसक कोशिश कर रहे हैं। लेकिन उन्हें 
कितनी मुसीततों का सामना करना पड़ रहा है। धनवानों या पूजीपतियों 
में ऐसे आदमी विरले ही हैं जो खुद अपनी खुशी से मजदूरों की रोज- 
मर्र की खाने पहिनने की जरूरतों का विचार करें, और उन्हे समाज मे 
अपनी बराबरी का दर्जा दें | 

निदान, भ्रम की महत्ता से संसार अमी परिचित नहीं, समाज 
श्रमजीवी को वह आदर मान नहीं देता, जो दिया जाना चाहिए। हमें 
अभी यह समभना शेष ही है कि किसी श्रम से आदमी नीचा नहीं 
होता। श्रम तो मनुष्य का उत्थान करने वाला है। जब कि शारीरिक 


पद भावी नागरिकों से 


श्रम समाज के लिए, आवश्यक और उपयोगी है तो उसे करने 
वाले को निम्न श्रेणी में क्‍यों रखा जाय | कोरे मानसिक कार्य का श्रमि- 
मान करना व्यर्थ दे, निन्दनीय है। यहाँ तक कि पूजा पाठ में समय 
लगाकर दूसरों की कमाई खाने वाले की निस्रत अपना पसीना वहाने 
वाला स्वावलम्मी श्रमजीवरी हजार दर्ज अच्छा है। अ्रगरेजी की कह्यवत 
है कि श्रम पूजा है ( 'वक इज़ वर्शिप' );हम करेंगे कि श्रम पूजा से बढ़ 
कर है । श्री पूरसिंद जी का यह कथन प्रत्येक नागरिक को भली-भाति 
मनन करना चाहिए-- मनुष्य, श्रोर मनुष्य की मजदूरी का तिरस्कार 
करना नास्तिकता है | बिना कार, विना मजदूरी, वरिना हाथ के कला 
कौशल के, व्रिचार ओर चिन्तन क्रिस काम के ! समो देशों के इतिदासों 
से सिद्ध है कि निकम्मे पारियों, मौलवियों, पंडितों और साथुश्रों का, 
दान के अ्रन्न पर पल्ा हुआ ईश्वर-चिन्तन श्रन्त मे पाप, आलस्य और 
भ्रष्टाचार में परिवर्तित दो जाता है। जिन देशों में दथ श्र मुंह पर 
मजदूरी की धूल नहीं पड़ने पाती, वे धर्म और कला-कोशल में कभी 
उन्नति नहीं कर सकते । पद्मासन निकम्मे सिद्ध हो चुके हैं | वे ही श्रासन 
ईश्वर-प्राप्ति करा सकते हैं, जिनसे जोतने, बोने, काठने और मजदरी 
का काप्र लिया जाता है | लकड़ी, इंठ और पत्थर को भमूर्तिमान करने 
वाले लुद्दार, बढ़ई, मेमार तथा किसान आदि वैसे ही पुरुष हैं, जेसे कि 
कवि, महात्मा ओर योगी आदि |! 

इस तत्व को हमने अभी तक अच्छी तरह ग्रहण नहीं किया; 
भावी नागरिकों को तो करना ही चाहिए; जितनी जबूदी वे यह करें, 
अच्छा है | के 


[८ | 


व्यापारी ओर दुकानदार से 


_-्-रकाकिकट' पके 'ॉलिडटकाप-, 


क्या तुम व्यापार या ढुकान करना चाहते हो ! तुम्हारी रुचि और 
योग्यता इस कार्य के अनुकूल है तो तुम सहर्ष इस मे प्रवेश कर सकते 
हो | यह अच्छा काम है, प्रत्येक देश को ही नहीं, प्रत्येक नगर और 
गाँव को व्यापारियों श्र दुकानदारों की आवश्यकता होती है | व्यापारी 
विविध पदार्थों को मिन्न-मिन्न स्थानों से हमारे, नगर या गाँव में मेंगाते 
हैं| दुकानदार उन चीजों को अपने पास संग्रह करके रखते हैं, और 
हमें जरूरत के समय देते हैं। तभी हमारा रोजमर्रा का काम ठीक तरह 
चलता है | नहीं तो प्रत्येक आदमी को श्रपनी-अपनी जरूरत की चीजों 
को इकट्ठा करने में ही बहुत सा समय और शक्ति लगानी पड़े, और 
उसके रोजमर्रा के काम में बहुत हर्ज हो। इससे स्पष्ट है कि व्यापारी 
ओर दुकानदार समाज के बहुत आवश्यक और उपयोगी अंग हैं | इस 
श्रेणी के आदमियों से समाज का बहुत हित साधन होता है । 

व्यापारी या दुकानदार बनने वाले आदमी को यह बात भली 
भाति हृदय में धारण कर लेनी चाहिए कि वह इस श्रेणी मे प्रवेश इस 
लिए करता है कि वह समाज-हित साधन कर सके, समाज-सेवा में ययेष् 
भाग ले सके । इस कार्य के द्वारा आजीविका प्राप्ति करना बुरा नहीं है, 
परन्तु केवल स्वार्थ-साघन के लिए ही व्यापारी या दुकानदार बनना 
कदापि उचित नहीं | इस मूल बात को भुला देने के कारण आज कल 
व्यवहार में वहुत सी बुराइयोँ आधुसी हैं; यहाँ तक कि व्यापार का 
अर्थ, जसे भी बने, अपने लिए. धन संग्रह कर लेना समझा जाता है | 

प८ 


पूद भावी नागरिकों मे 


यहाँ कुछ मुख्य-मुख्य बातो का उल्लेख किया जाता है. दूमरी 
बातों का तुम स्वयं विचार कर लोगें। दुकानदार के नाम को 
लजित करने वाले क्रितने ही आदमी अपनी चीजों का अधिकन्से- 
अधिक मूल्य वमूल करने के लिए अनेक प्रकार की धोखा-पड़ी करते हैं | 
वे खाने-पीने तक की चीज़ों में दूसरे चीजे मिला देते हैं, इससे बाजार 
में शुद्ध पदार्थ मिलना कठिन हो गया है, ओर जनता के स्वास्थ्य की 
बहुत हानि होती है। दुकानदार अपनी चीजों की तारीफ में कोई बात 
उठा नहीं रखते, ग्राहक को फंसाने के लिए वे उनके गुणों का भरसक 
बखान करते हैं। किसी चौज़ को वे पुरानी या खराब कहना नहीं जानते, 
वे अपनी दुकान की प्रत्येक वस्तु को बढ़िया ओर ताजी बताते हैं। चीजों 
के तोल माप मे भी व अपने "हाथ की सफाई! का अच्छा परिचय देते 
हैं। बाज़ार की लाई हुईं सेर भर चीज प्रायः घर पर पन्द्रह साढ़े पन्द्रह 
छुटोंक उतरती है, और बारह गज का कहा जाने वाला, हाथ के बुने 
कपड़े का थान बहुधा साढ़े ग्यारह गज का ही होता है | माल का नमूने 
से घटिया होना, ऊपर कुछ और तथा मीतर कछु और होना, आ्रादि 
बातें भी नित्य देखने में आती है । 

इसके अलावा, कितने हो दुकानदार अपने पदार्थों के निश्चित दाम 
नहीं रखते, वे ग्राहक से, अविक-से-अधिक दाम मॉगते हैं । भोला-भाला 
ग्राहक सहज ही ठगा जाता है| यदि ग्राहक होशियार श्रौर चालाक होता 
है तो वह उस वस्तु के बहुत कम दाम लगाता है। पीछे दुकानदार 
अपनी मॉग में कुछ कमी करता है और ग्राहक अपने लगाये हुए दाम 
में कछ वृद्धि करता है| यह क्रिया कई-कई बार होती है, खूब वादविवाद 
और हॉ-ना होती है| बहुत देर बाद किसी तरह सौदा तय हो पाता है। 
अथवा, आहक दूसरी दुकान की परीक्षा करने चल देता है। सम्भव है, 
वहों भी दुकानदार और ग्राहक दोनों का बहुत सा समय व्यर्थ नष्ट हो | 
क्या इसका नाम टुकानदारी है ? यह तो एक तरह की ठगी या ल्ूठ है । 


व्यापारी ओर दुकानदार से घर 


यह भले आदमियों का काम नहीं | ढुकानदारी में तो प्रत्येक वस्तु के 
दाम, साधारण मुनाफे का विचार रखते हुए, तय या सुनिश्चित रहने 
चाहिएँ और आहक के अज्ञान से अनुचित लाभ न उठाया जाना 
चाहिए, | यही नहीं, दुकानदारों को अन्य नागरिकों की तरह त्याग 
और सेवा-भाव से काम करना चाहिए, निर्धन या मोहताज ग्राहकों के 
लिए अधिक-से-अधिक रियायत की जानी उचित.है, यहाँ तक कि 
आवश्यकता होने पर दुकानदार को किसी सौदे मे कुछ हानि सहने के 
लिए भी तैयार रहना चाहिए | 

दुरानदारी में जान बूक कर हानि सहने की वात, सम्भव है, तुम्हें 
चौंका देने वाली हो। आ्राज कन्न प्रायः"यही समझा जाता है कि 
दुकानदारी कोई दान धर्म का काम नहीं है, यह तो केवल नफे के 
लिए की जाती है | सयोग से कभी नुकसान हो जाय तो दूसरी बात है, 
वरना जान बूक कर ऐसा व्यवहार क्‍यों किया जाय कि घर से कुछ 
देना पड़े | असल में बात यह है कि दुकानदारी हमारे नागरिक कार्यों 
में से एक है। ओर, नागरिक चाहे जो भी काम करे उसका उद्द श्य 
समाज की सेवा और सहायता करना होना चाहिए । इस तरह यदि 
हमारे कर्तव्य पालन को कभी कछु आर्थिक हानि होती है, या कुछ कष्ट 
सहना पड़ता है, तो इसमें कोई हिचक या भय की क्‍या बात है ! 

आशिक हानि की चर्चा तो ऊपर की गयी है। कष्ट सहन का भी 
कुछ जिक्र कर दिया जाय | अनेक दुकानदार सोचते हैं कि हम किसी 
के नौकर नहीं हैं, हम तो स्वतन्त्र हैं, जब चाहे दुकान खेल ली, और 
जब चाहे बन्द कर दी; हमारे दुकान बन्द करने से यदि किसी ग्राहक 
को सामान न मिला और उसे कुछ असुविधा हुई तो हम उसके 
लिए जिम्मेवार नहीं हैं। यदि हम दुकानदारी को एक नागरिक कतंव्य 
ओर सेवा का काम सममझते हैं तो यह साफ जाहिर है कि हमारा. जब 
चाहे, दुकान बन्द रखना ठीक नहीं है। दुकानदारी के कारण हमारा 


६० भावी नागरिकों से 


बहुत ते आदमियों से सम्बन्ध स्थापित होता है, उन सब के प्रति हमें 
अपनी जिम्मेवरी निभानी चाहिए। हमें श्रपनी दुकान के खुले रहने का 

“समय निश्चित करने में अंपनी आमदनी का ही ध्यान नहों रहना 
चाहिए, वल्कि सव॑ साधारण की सुविधा का भी काफी ख्याल रखना 
ज़रूरी है | इस तरह हमें सिर्फ बड़े खरीददारों की ही ज़रूरतें पूरी नहीं 
करनी हैं, बल्कि छोटे ग्राहकों की भी सेवा करनी है | अगर कोई श्रादमी 
कोई चीज थोड़े परिमाण में खरीदना चाहता है, तो हमें उसकी अव- 
देलना नहीं करनी चाहिए | हमे यह न सोचना चाहिए कि जरा से सौदे 
के लिए चीज निकाल कर देने का भौमद क्‍यों उठावे। सम्मव है, 
तुम्हारे थोड़े सा कष्ट न उठाने से बचारे ग्राहक्क को बहुत ज्यादह कष्ट 
उठाना पड़े । 


यदि किसी जगह कोई बीमारी फैलने की अफवाह हो, या कोई 
सैनिक आक्रमण का भय हो, या व्यापारिक संकट की आशंका 
हो तो दुकानदार को जल्दी से वंहोँ से भाग कर अपनी जान 
बचाने की चेष्टा करना औ्रौर अपने ग्राहकों की सेवा से बेपर- 
वाह हो जाना उचित नहीं है। उसका यह काम ऐसा ही है 
जैसा किसी सैनिक का युद्ध-क्षेत्र में पीठ दिखाना,# किसी धर्म-प्रचारक 
का विरोधियों से डर कर, सत्य से मुंह मोड़ना। ठुकानदार को याद 
रखना चाहिए. कि जिस तरह जहाज डूबने के समय कप्तान अपनी जगह 
सब से पीछे छोड़ता है, उसी तरह दुकानदार का भी कतेज्य है कि 
अधिक-से-अधिक समय तक ग्राहकों की सेवा के लिए तैयार रहे । 
अब व्यापार की बात ले | जब कि व्यापार का मूल उद्द श्य ही 
भुला दिया जाय तो व्यापार के नाम पर जो भी अनर्थ हो जाय सो कम 


भ सैनिक से आम तौर पर हिन्सक सैनिक का मतलव लिया जाता है ।- हमारा 
मतलब श्रहिन्सक सैनिक से मी है। 

है | आधुनिक व्यापारी प्रायः धर्म, ईमानदारी, समाज-सेवा, त्याग ओर 
परोपकार की बात वहाँ तक ही करता है, जहाँ तक ये उसके व्यापार में 
सहायक हों । कई वर्ष हुए हमें बम्बई में एक युवक मिला था, वह 
व्यापार कार्य में प्रवेश करने का अ्रमिलाषी था । वह उन दिनों सावे- 
जनिक नेताओं और कार्यकर्ताओं से मिलने और उनके आदेशानुसार 
विविध सेवा कार्य करने में व्यस्त रहता था। हमारे श्राश्र्य और दुख 
का ठिकाना न रहा, जब उस युवक ने कहा कि मेरा यह सेवा-कार्य 
सफल व्यापारी होने के लिए है | में यहा के सब बड़े बड़े श्रादमियों से 
परिचय प्राप्त कर लेना चाहता हूँ, यह परिचय मुझे पीछे खूब काम 
आयेगा | इन लोगों 'से तथा इनकी मिफारिश से मुझे माल के अच्छे 
आहडेर मिला करेगे | इसी लिए में यह सत्र कष्ट सहकर, त्याग-भाव से 
इतना कार्य कर रहा हूँ ।! व्यापार में सफलता प्राप्ति का कैसा अनोखा 
उपाय है, यह ! 
व्यापार का उद्द श्य एकमात्र अथवा अ्धिकाश में धन कमाना 
समझा जाता है। श्रतः काई आश्रय नहीं कि अनेक व्यापारी मादक 
पदार्थी का व्यापार करने में लगे हैं, और वे स्वभावतः उन पदाथों 
का जनता में अधिक-से-अधिक प्रचार ओर वृद्धि होना चाहते हैं। वे 
यह भल्नी भाति जानते हैं कि इन चीजों के सेवन से सर्वताधारण का 
द्रव्य नष्ट होता है, स्वास्थ्य खराब होता है, ओर सदाचार का हास 
होता है। पर उन्हें इन बातों से कया प्रयोजन ! उन्हे तो अपने नफे से 
काम है, ओर जब तक कि मादक पदाथो के व्यापार से उन्हे नफा 
रहता है, वे इस काम से क्यों परहेज करे ! 
साधारण व्यापारी देशी और विदेशी माल में कुछ भेद नहीं 

करता | वह किसी विदेशी माल को मेंगाने और देश में उसकी खपत 
बढ़ाने में तनिक भी संकोच नहीं करता, बशतें कि ऐसा करने से उसे 
कुछ आमदनी होती हो। ऐसे महानुभाव बहुत कम हैं, जो विदेशी 

माल का आडर देने सै पूर्व दूसरे दृष्टिकोण से विचार करते हों, जो 
यह सोचते हों कि- उस माल को मेंगाने से देश का वास्त वक 
हित कहाँ तक होता है | अ्धिकाश व्यापारी अपने नफे के लिए 
देश के बाजारों को शौकीनी, विलासिता और मादकता आदि के 
विदेशी माल से भरते रहते हैं| इसी प्रकार वे देश की अत्यन्त उपयोगी 
जीवन-रक्षक भोजन वच्नर आ्रादि की सामग्री विदेशों को केवल इस लिए 
भेजते रहते हैं कि इससे उन्हें अच्छी दलाली मिल जाती है, फिर 
चाहे उनके देश-बन्धु उन वस्तुओं की निर्यात से चाहें जितना कष्ट 
पाया करे | ह 

इसके उदाहरण-स्वरूप दूसरे देशों का विचार करने की आवश्यक ता 
नही, खुद भारतवर्ष की बात लीजिए, यहाँ प्रतिवर्ष सैकड़ों करोड़ रुपये का 
विदेशी तैयार माल श्राता है, और यहा का अन्न तथा अन्य कच्चा माल 
विदेशों को भेज दिया जाता है। इसके लि< दोषी विदेशी व्यापारी तो 
हूँ ही; स्वय यहा के व्यापारियों का भी इसमें काफी भाग है, जो अ्रपने 
स्वार्थ के खातिर देश को निर्धन, परावलम्बी और उद्योग-हीन बनाने में 
सहयोग प्रदान करते हैं। इन व्यापारियों ने देश की आयात एवं 
निर्यात मे कृत्रिम दृद्धि कर रखी है। ये लोग यह नहीं सोचते कि 
वास्तव में यहा की आयात ओर निर्यात दोनों के परिमाण में भारी कमी 
करने की आवश्यकता है| हमे विदेशी माल केवल विशेष दशाओं मे, 
और अत्यन्त परिमित परिमाण में मंगाना चाहिए, और यहाँ के 
अ्रधिकाश कच्चे माल को यहाँ ही, रख कर, उससे तैयार माल बना कर 
ओर उद्योग धधों की उन्नति करके देश को स्वावलम्बी बनाना चाहिए । 
साधारण अवस्था मे हमें विदेशी वहिष्कार कौ नीति अवलम्बन करनी 
चाहिए, इस बात को हमारे व्यापारी लोग प्रायः जान बूक कर भी 
भूल कर हैँ | तथापि समाज-हिंत के लिए, इस नीति को अपनाना बहुत 
ज़रूरी है । 

जरा सोचिए | आजकल हर एक'ताकतवर राष्ट्र अधिक-से-अ्रधिक 
देशों को अपने अधीन करना, ओर इस तरह शअ्रपना राज्य बढ़ाना, 
चाहता है। और, कोई राष्ट्र अपने अधीन देशों को आजाद करना नहीं 
चाहता । चारों तरफ साम्राज्यवाद और नाजीवाद आदि का बोल 
वाला है। इसका कारण यहीं है कि प्रत्येक राष्ट्र को अपने अ्र्धीन 
देशों में अपना तैयार माल खपा कर तथा ननका कच्चा माल सस्ते भाव 
से लेकर उनकी शोषण करने की आशा रहती है| यदि उनकी यह 
' आशा पूरी न होने दी जाय, यदि उन्हें विश्वास हो जाय कि प्रत्येक 
देश स्वावलम्बी है और विदेशों माल का तिरस्कार करता है तो उनकी 
राज्य-विस्तार की कामना स्वतः कम होजाय और संसार की बहुत सी 
खून-खरावी सहज ही दूर हो जाय | इस प्रकार विदेशी-वहिष्कार में 
पराधीन देशों की मुक्ति और विश्वव्यापी सुख शान्ति का संदेश है। 
और, यह कार्य बहुत कुछ व्यापारियों के स्वार्थत्याग और केत॑व्य- 
पालन पर निर्भर है | 

जो व्यापारी या दुकानदार जितना शक्तिशाली होगा, उतना ही 
वह समात्र के लिए अधिक उपयोगी हो सकता है | परन्तु इसके साथ 
ही यह भी सत्य है कि यदि वे अ्रपनी शक्ति का दुरुपयोग करे तो समाज 
की हानि भी बहुत हो सकती है | इस लिए जब वे अपना संगठन 
करते और संस्था बनाते हैं तो आशंका होने लगती है कि इनके द्वाग 
कुछ अनर्थ न होने लगे। कितने ही बड़े-बड़े व्यापारी अकेले ही या 
आपस में मिलकर, केवल अपने स्वार्थ को लक्ष्य में रखते हुए. किसी 
पदाथ को इतने अधिक परिमाण में खरीद कर जमा कर लेते हैं कि 
त्राजार में उसका अभाव सा हो जाता है | पीछे वे उसमे से थोड़ा-थोड़ा 
निकाल फेर खूब महगा करके बेचते है। इस प्रकार बे अपने मुनाफे के 
लातिर देश में झत्रिम अकाल या दुर्मिज्ष पैदा करने वाले होते हैं । 
व्यापारियों को अपनी विवेक वुद्धि से काम लेना चाहिए । उनका 

काय समाज का द्वित-साथन करना है, न कि उसके संकट को बढ़ाना | 
वे तो समाज के रक्क ओर पालक ई। भावी व्यापारियों से अपना 
क्रतव्यन्यालन की आशा रखना अनुचित न दोगा | 

व्यापास-त्षेत्र में आने वाले युवक्र ! सोचिए | ठुम्दारे सामने कितना 
मान काय है | तुम केवल इस लिए व्यापारी बनने का विचार न करो 
कि नुम्दाग कोई रिश्तेदार व्यापार करके दो चार वर में ही खब माला- 
माल हो गया दे, वा तुख्दारा क्रोई मित्र तुम्दारे लिए व्यापार के बढ़े- 
बढ़े आकपणु उपम्थित ऋर रद्मा दे | द्रव्य के कुछ लाम के बढले 
नागरिक कतव्य की अवद्वेलना होती दे तो इसे थराट का ही व्यापार 
संमझना चाहिए | थन ढोलन की अपेज्ना मनुप्यत्व कहीं वद्कर दे । 
दम ऐसा व्यायार करें, जिससे इमार मानवी गुणों करा विकास हो, 
त्रिसमे हम समात्र की खुख शान्ति बढ़ाने में सहायक ह। वास्तव में 
शआ्रानकल व्यापार के नाम पर जो अनेक दृष्कृत्य किय जाते है, वे नीति 
विरुद्ध है, वे लू मार ओर छुल कप के काय है | भावी नागरिक ऐसा 
व्यापार करे, विससे उसका, समाज का, देश का, और हाँ, संसार का 
द्वित-मावन दो, ओर व्यायार! शब्द क्री प्रतिष्ठा बढ़े | 


[९ | 


हाक्टर बनने वाले से 


न्न्््ज्सि 4 पहन 





बहुत समय से नुम्दारी इच्छा डाक्टर बनने की थी, अ्रव उसकी 
पूति का समय आया देखकर तुम्ह हप॑ दोना ल्वामाविक है | परमात्मा 
तुम्ह अपने डाक्टरी जीवन में सफल करे ओर उुम्दारे द्वारा समाज का 
यय्रेष्ठ दित-साधन दो | 


डाक्टर बनने वाले से 28 


आह ! डाक्टर का कार्य कितना उच्च, कितना पवित्र और कितना 
हितकारी है। जब हम बीमार पड़ते हैं तो हमें इसका अच्छी तरह 
अनुभव होता है | डाक्टर को बुलाने के लिए हम कितने उत्सुक होते 
हैं. और उसके आते ही हमें कितना आराम मालूम होने लगता है ! 
वह रोग-मुक्ति का संदेश देने वाला होता है। हों, तत्र डाक्टर अपने 
सामने कुछ ऊँचा ध्येय नहीं रखते, और बहुत से डाक्टरों के व्यवहार 
को देखकर जनता की धारणा उनके पेशे के बारे में बड़ी खराब 
हो चली है | अत्र तुम डाक्टर बनने वाले हो, और मैं चाहता हूँ कि 
तुम इस पेशे का गौरव बढ़ाने वाले बनो, इस लिए कुंछ बातों की 
ओर तुहारा ध्यान दिलाना आवश्यक सममता हैँ । 
आजकल कितने ही नये नये वैज्ञानिक अ्रविष्कार होते जाते हैं, 
बहुत से नये-नये यत्र बन चुके है, श्र बनते जा रहे हैं। इस लिए: 
कितने ही रोगों का इलाज श्रव पहले की अपेक्षा सरल और सुविधा- 
जनक हो गया है, रोगी को पहले की माति कष्ठ नहीं उठाना पड़ता; 
कितने ही रोग जो पहले असाध्य माने जाते थे, अब विशेषतया 
आपरेशन या इल्जेक्शन सम्बन्धी आविष्कारों के कारण, डाक्टरों के 
वश के बाहर नहीं रहे । दवाइयों की तो अब कोई सख्या ही नहीं रह 
गयी | मानव शरीर के एक-एक अ्रंग सम्बन्धी अलग-अलग डाक्टर हैं, 
' झोँख के अलग, दात के अलग, नाक के अलग; उनके द्वारा काम में 
| लायी जाने वाली औषधियों असंख्य हैं| कितनी ही दवाइयों तो ऐसी 
' हैं, जो तन्दरुस्त आदमियों के सेवन के लिए. उपयोगी बतायी जाती हैं. 
' अनेक दवाइयों के सेबन की सिफारिश इस लिए की जाती है क्रि वे 
£ खास खास रोगों के निवारण में सहायक संमझी जाती हैं श्रर्थात्‌ यह 
कहा जाता है कि उनके सेवन करने वालों पर उन बीमारियों का श्रसर 
नही होगा । औषध-शास््र की यह दिन-दूनी रात-चौगुनी उन्नति बहुत 
. चकित करने वाली है | 
६ 

परन्तु यह भी तो कहा जाता है कि ज्यों-ज्यों डाक्ठरों और दवाइयों 
की सख्या बढती जाती है, त्योंत्यों रोगयों और बीमारियों, की संख्या 
बढ़ रहो हैं। यह आशका है कि यदि इसी तरह यह क्रम जारी रहा तो 
मानव जाति का बडा अनिष्ट होगा । क्या इस बात में कुछ सचाई नहीं है ! 
अवश्य ही श्रव डाक्टर बनने के अ्रभिलाषी प्रत्येक व्यक्ति को गम्भीरता 
पूरक यह विचार कर लेना चाहिए कि वह इस अशुभ भविष्य के श्राने 
में किसी प्रकार सहायक न हो । डाक्टरों का उद्दे श्य तो ससार को यथा- 
सम्भव रोग से मुक्त करना है, थे रोगों के प्रचार और इद्धि में सहयोग 
क्यों प्रदान करें | क्या उनका यह कार्य इसलिए. छ्ुम्य कहा जाय कि 
इससे उनको व्यक्तिगत लाभ होता है ! फिर तो चोर, ठग और डाकू के 
काय में ही क्‍या बुराई है ! ।॒ | 
डाक्टर को अपने धन्े से अपना और अपने परिवार का निर्वाह 
करने का अधिकार है, परन्तु उसे अ्रपनी आय के प्रत्येक भाग के 
सम्बन्ध में इस बात क्री कडी निगरानी रखने की आवश्यकता है कि 
वह अनुचित मार्ग से तो प्राप्त नही होता | उदाहरण के लिए, जब उसे 
यह निश्चित रूप से शात हो जाता है कि जो स्रीअपने अनाथ बच्च के 
इलाज के लिए उससे प्रार्थना करने आयी है, उसके पास अपने खाने- 
पीने का भी साधन नहीं है, तो डाक्टर का उप्तते अपनी फीस मॉगना 
बड़ी हृदयहीनता की बात है। क्‍या डाक्टर में बच्चों के प्रति कुछ 
प्रेम-भाव न रहना चाहिए, अथवा उसका प्रेम केवल अपनी ही संतान 
तक परिमित रहना चाहिए! यहाँ तक ( देखने में आया है कि कोई 
आदमी अपने रोगी रिश्तेदार को दिखाने के लिए डाक्टर साहब को 
लिवा लेगया है, और जत्र तक डाक्टर साहब उसके घर पहुँचते हैं, 
उससे पहले ही रोगी इस ससार की सब आपधि-व्याधियों से मुक्त होने की 
तैयारी कर चुका है, श्रौर उसे श्रव किती चिकित्सा की आवश्यकता 
नहीं रह गयी है, तो मी डाक्टर साहब अपनी फीस लेने में संकोच नहीं 

करते | उनका कहना यह होता है कि हमने अपना काम किया, हम 
यहाँ तक आये, अब अगर रोगी हमारी सेवा का लाभ न उठा सका तो 
इसमें हमारा क्‍या दोष | यदि हम अपनी फीस छोड दिया करे तो 
हमारा काम कैसे चले ” अच्छा; फीस छोडने से डाक्टर साहब का 
काम रुक जाता है, और मनुध्यत्व और सहृदयता को तिल|जलि देने से 
उनका काम चलता रहता है ! 

डाक्टरों को अपनी फीस की इतनी चिन्ता रहती है कि उसके 
सामने उन्हें अपने जीवन-उह श्य की बात भी तुच्छु जचती है। फीस 
लेने के कितने ही रास्ते निकाल लिये गये हैं, और वे इतने प्रचलित 
हो गये हैँ कि उनमें साधारण आदमियों को प्रायः कोई विचित्रता 
नहीं प्रतीत होती | एक कमचारी बीमार है, छुट्टी लेने के लिए 
डाक्टर का सर्टीफिकट चाहिए, और सर्टीफिकट तो फीस देने पर 
ही मिलेगा। एक बीमार आदमी को बीमार होने का प्रमाणपत्र 
क्या मुक्त में मिल जाय | दूसरी बात ले, किसी संस्था के नौकर 
'को किसी आवश्यक कार्य से छुट्टी लेनी है, साधारण नियमों के 
अनुसार छुट्टी मिलनी कठिन है, हाँ, बीमारी का प्रमाणपत्र देकर 
छुंद्टी लने का मार्ग खुला है। नौकर को भला चगा होते हुए भी 
वीमार साबित किये जाने की इच्छा है, ओर डाक्टर साहब भी तन्दुरस्त 
आदमी को किसी न किसी बीमारी का प्रमाणपत्र देने को तैयार हैं | 
दोनों का व्यवहार नौति विरुद्ध है। क्या दुनिया का काम इसी 
प्रकार चलता रहे ! 

इस प्रसग में यह भी कहना है कि जो डाक्टर साहब तन्दुर्स्त 
आदमी को बीमारी का प्माणपत्र देकर उसे छुट्टी दिलाते हैं, वे ही, 
भायः उसी समय कुछ श्रागे की तारीख डाल कर एक दूसरा प्रमाणपत्र 
इस वात का भी दे देते हैं कि अब वह व्यक्ति काम करने लायक 
हो गया । इस प्रकार कोई आदमी जब चाहे हफ्ते दो हफ्ते के लिए 

प्रामाणिक बीमार बन सकता है; हाँ, इसके लिए कुछ फीस देनी 
जरूरी होती है | कोई कोई डाक्टर एक-दो फपये में ही राजी हो जाते हैं, 
और कुछ, चार-पाच या अधिक रुपये माँगते हैं। ऐसे डाक्टर विरले 
ही हैं, जिन्हें फीस का मोह न हो, जे। तन्दुरुस्त को बीमार लिखने को 
तैयार न हो, चाहे उन्हें कितनी फीस क्‍यों न दी जाय | जो डौक्टर 
ऐसे होते भी है, उन्हें दूसरे डाक्टर व्यंग पूर्वक मिद्धान्तवादी' कहते हैं, 
ओर मूर्ख समभते हैं। मिद्धान्तवादियों को मू्ने समभने वाले इन 
बुद्धिमानों! से भगवान समाज की रक्षा करे ! 

डाक्टरों को विशेष मतलब नगर के उन्हीं थोड़े से श्रादमियों से है, 
जिनसे उन्हें आमदनी होती हे | शेप जनता पड़, वे कृपा-दृष्टि क्‍यों करें ! 
ग्रावश्यकता है कि जिस नगर या कस्बे में कोई डाक्टर रहता हो, उस 
तमाम बस्ती का स्वास्थ्य सुधारने, और वहाँ के आदमियों को रोगमुक्त 
करने में वह कोई कसर न उठा रखे | वहाँ की जलवायु में कौनसी 
बात ऐसी है, जिससे वहोँ कोई रोग होने की आशंका हैं, उसे किस 
प्रकार दूर किया जा सकता है, लोगों के रहन सहन ओर खान पान 
आ्रादि में क्या कया सुधार होना चाहिए तथा ऋतु-परिवर्तन के साथ 
उसमे क्या अन्तर किया जाना चाहिए---इन प्रश्नों की ओर डाक्टर को 
निरंतर ध्यान देते रहने की आवश्यकता है। वह जनता के सम्पक में 
रहे, श्रौर उसकी कठिनाइयों या अ्रसुविधाओं से परिचित होते हुए उसके 
कल्याण में सहायक हो | डाक्टर लोग इम आदश्श को कब ग्रहण करेंगे 
कि रोगों की चिकित्सा की अ्रपेक्ञा उनको होने ही ५ ने देना कहीं अच्छा 
है। आजकल डाक्टर के पास से जितने श्रधिक रोगी दवाई ले जाते 
हैं, डक्टर का कार्य उतना ही अधिक प्रशंसनीय समझा जाता है। 
इस बात को दूसरी दृष्टि मे देखने की ज़रूरत है | भ्रधिक आदमी बीमार 
होने का श्रर्थ डाक्टर की का्यकुशलता कम होना समझा जाना चाहिए, 
ओर उसे इसके लिए उत्तरदायी ठहराया जाना चाहिए। हॉ, इस 

हिसाव में ऐसे श्रादमियों की गणना न की जानी चाहिए, जो डाक्टर 
की सूचनाओं की अ्रवहेलना करके बीमार पड़े हैं | 
आधुनिक युग का यह बड़ा दुर्भाग्य हे कि आदमी प्रकृति से दूर 
रहते हैं, वे बात-बात में औषधियों का सेवन करते हैं। हम औषधियों 
के सहारे जीवन व्यतीत करना चाहते हैं, उन्‍्हों 'से शरीर की शक्ति 
बढ़ानों चाहते हैं। हम भूल जाते हैं कि शक्ति का वास्तविक भोत 
प्रकृति है। उसके दिये हुए शुद्ध जल, स्वच्छु वायु और ताज़े भोजन का 
उपयोग न करके हम डाक्टरों से ताकत बढाने वाली दवाइयों के नाम 
ओर पते पूछते रहते हैं| भर, डाक्टर लोग तो दवाइयों के प्रचारक 
या एज॑न्ट ही ठहरे, वे कोई न कोई दवाई तजवीज कर ही देते हैं। वे 
संयम और सांदगी का उपदेश नहीं देते, हमारी विलासिता और 
शोकीनी पर किसी प्रकार का नियत्रण नहीं करते। उनकी ओर से, 
हम जैसा मन चाहे जीवन विताएँ; हमारे सब विकारों को दूर करने के 
लिए उनके पास रामबाण या अ्रचूक कही जाने वाली औषधियों हैं। 
औषधियों हमारा नित्य का भोजन हो गयी हैं, भोजन से भी अधिक 
हमें औषधियों का सहारा है। यही तो डाक्टर चाहते हैं, और इसी में 
उनेका भला है) 
ऊपर कहां गया है कि डाक्टर लोग दवाइयों का इस तरह प्रचार 
करते हैं, मानो वे उनके एजंट ही हों। विशेष खेद की बात यह है कि 
ये अधिकतर विदेशी दवाइयों आदि का उपयोग करते हैं। इस दृष्ठि से 
, ये'वैद्यों की अपेक्षा स्वदेशी के मार्ग में बहुत बड़े ब्राधक हैं | वैद्य लोग 
जिन औषधियों का उपयोग करते हैं, वे अधिकतर स्वदेशी पदार्थों से 
। खवदेश में ही बनायी जाती हैं। इस लिए वे यहों की जनता की प्रकृति के 
: षहुत अनुकूल होती हैं, तथा सस्ती होने के कारण उन्हें गरीब आदमी 
( आसानी से ले सकते हैं। डाक्टरों की दवाइयों देश का द्रव्य विदेशों 
( की वहा ले जाती हैं, डाक्टर लोग इस ओर यथेष्ट ध्यान नहीं देते | 

थोढ़ें ही अनुभव से डाक्टरा को यह मालूम हो सकता है कि गरीब 
और पराधौन देश में ज्यादहतर मरीजों की बीमारी का मूलकारण उन 
की अजानता या दरिद्रता है। जिन बेचारों को भर-पेट अच्छा 
अन्न नहीं मिल पाता, वे घटिया अ्रैन्न का उपयोग करते हैं, 
और जब घटिया अन्न भी नसीब नहीं होता तो कितने ही 
आदमी सूखे हुए बेर, महुत्रा, इमली, गूलर आदि फलों को 
पीस कर, आदे के साथ मिला कर खाते हैं, या गाजर, शलजम, प्याज 
ककड़ी आदि से अथवा मुलतानी मिद्दी के मिश्रण ( मिलावट ) तक से 
जैसे-सैसे अपना पे८ भरते रहते हैं। ऐसी ही बात कपड़े की है। बहुत 
से आदमियों के पात्त बदन में पहनने को कोई वस्ध नहीं होता 
अथवा केवल एक एक ही वल्त होता है, जिसके बदलने की बात 
उसके फठ जाने पर ही सोचते हैं। कितने ही क्ृषि-भ्रमजीवी 
घोर शीत की रातों में फूस या पयाल पर मोते हैं, श्रौर खेतों पर पहरा 
देते समय एक फटी पुरानी चादर में गुजर करने को मजबूर होते हैं | ये 
लोग पेट के दर्द, पेचिश, बदहजमी, बुखार, या नमोनिया के शिकार हों 
तो क्या आश्रय ! पर जब ये डाक्टर की शरण लेते हैं तो वह इनके 
लिए कोई 'मिक्सचर! या पुड़िया तजवीज़ करके अपना फर्ज पूरा कर 
देता है। क्या वह कभी यह सोचने का कष्ट उठाता है कि ये लोग 
बीमार क्यों पड़े, और इनकी आर्थिक स्थिति कैसी है। और. जे 
श्रौषधी इन्हे दी जा रही है, उससे इन्हें कितनी देर आराम मिलेगा ! 
जब तक इनके भोजन वस्र की समस्या हल न होगी, ये बारबार 
बीमार पड़ेंगे ही | डाक्टर को ऐसी बात सोचने की फुरसत कहाँ ! 

किसी भी डाक्टर से पूछो कि इस वर्ष मुझ्य मुख्य बीमारियों कौन- 
कौन सी रहीं, तो वह अपने क्षेत्र की अनेक बीमारियों के नाम बतला 
देगा | वह यह भी कहेगा कि अब अमुक बीमारी का प्रकोप पहले को 
अपेक्षा बढ़ रह है, और अमुक बीमारी कुछ कम है, तथा अमुक 


धन 

ब्रीमारी नयी पैदा हो गयी है, अथवा बाहर से आगयी है। निदान, 
, डाक्टर . अनेक बीमारियों के नाम और लक्षण जानता है; पर 


चह यह नहीं जानता कि भूल नाम की भी कोई बीमारी है, 
और अनेक आदमी उससे भी मरा करते हैं। दूसरी बीमारियाँ 
चाहे असाध्य या लाइलाज़ ही हों पर भूंख की बीमारी का तो 


निश्चय ही इलाज हो सकता है। हमारे झक्ठर के पास जटिल 


; और अनोख नाम वाली कितनी ही दवाइयों होंगी, पर भूख की 
दवाई रखने का वह कभी विचार नहां करता। और, यदि वह 
. गम्भीरता या संजीदगी से इस बात के सोचे, और श्रगर उसमें थोड़ी 


न कननल सना 


सी भी दया ओर हमददो हो तो शायद वह नुत्खे - लिखना छोड़ कर 
लोगों के लिए रोदी का सामान जुटाने में लग जाय | इसी प्रकार उसे 
यह बात जचने लगेगी कि जनता का स्वास्थ्य सुधारने के लिए डाक्टरी 
का घंघा करने की अपेक्षा, लोगों का अशान दूर करने और उन्हें 
शरीर-विश्ञान सम्बन्धी बातें बताने की श्रावश्यकता अधिक है। कल्पना 
करो कि कुछ डाक्टर अपने जीवन की दिशा बदल डालें तो इससे हज़े 
हो क्या होगा। उनकी संख्या में जो बेहद इृद्धि हो गयी है, ओर श्रागे 
निरंतर होती जाती है, उसमें रुकावट हो जाने से समाज का हित 
ही होगा | 

असल में रोग इतने कष्टप्रद हैं नहीं, जितने कि वे बना दिये गये 
हैं। अगर एक आदमी को मामूली सी तकलीफ हो, या तकलीफ होने 
का ख्याल हो, और उसे देखने के लिए डाक्टर बुलाया जाय तो प्रायः 
डाक्यर ऐसे ढक्ल से बात-व्यवहार करेगा कि साधारण या कल्पित रोगी 
को भारी रोग का शिकार होने में शंका न रहेगी। बजाय इसके 
कि डाक्टर रोगी का मानसोपचार या दिमागी इलाज करके 
जल्दी ही उसे भल्ना चंगा कर दे, बह तो रोग को घातक या 
खतरनाक बताता हे और रोगी को अधिकाधिक अपनी चिकित्सा 

श्रौर ओषधियों के जाल में फसाता है। यदि डाक्टर साहब को यह 
मालूम हो जाता है कि रोगी गरीब है, और उससे कुछ आमदनी की 
आशा नहीं तो वे उसे जल्दी रिहा कर देते हैं; पर पैसे वाले भी सस्ते 
छूट जाया करे तो डाक्टरों का काम कैसे चले ! और, आधुनिक डाक्टर 
को सब से पहले, ओर सब से अधिक फिक्र तो अपना काम चलाने की 
है। ममाज रसातल को जाय तो जाय, रोगों की संख्या बढ़े तो बढ़े, 
रोगियों का कष्ट अधिक हो तो हो, डाक्टर साहब तो ऐसा ही व्यवहार 
करन के आदी हैं, जिसे वे अपना मतलब सिद्ध करते रह सके; हाँ, 
दुनिया इस रहस्य को न जाने, सब आदमी उन्हें समाज का एक आंव- 
श्यक और उपयोगी श्रग समभते हुर उन्हें यथेष्ट द्रव्य ही नहीं, मान 
प्रतिष्ठा भी प्रदान करते रहें | 

अंगर तुम डाक्टर बन कर ऐसे ही डाक्टरों की संख्या बढ़ाने वाले 
होते तो में तुम्हें इसके लिए कोई बधाई देने को तैयार न होता; मैं 
तुम्हारी डाक्टरी की शिक्षा को समांज की दृष्टि से अनिष्यकारी ही कहता। 
परन्तु नहीं, मैने तुमको निकट से देखा है, में ठ॒म्हारे उच्च विचारों को, 
समाज-सेवा की तुम्हारी भावना को, मली भाति जानता हूँ । आशा है 
तुम्हें डाक्टर पद का गौरव बढाने की चिन्ता है, तुम एक सच्चे, 
निलोभी चिकित्सक बनना चाहते हो। परमात्मा तुम्हें सफल करे | 


[१०] 

तुमने क्रांवून की परीक्षा पांस कर ली है और ठुम वकालत का धंधा 
करने को सोच रहे हो | तुम जानना' चाहते हो कि इस कार्य के सम्बन्ध 
में मेरे विचार कैसे हैं ओर तुम्हें इस पेशे को करते हुए किन-किन बातों 
का ध्यान रखना आवश्यक है। 








वकोल बनने वाले से ७३ 


देखो, शान के अनेक विषय हैं। और, सभी विषयों के शञान का 
महत्व है। फिर, क़ानून के शान की अवहेलना केसे की जा सकती है | 
आजकल हम सब किसी न किसी प्रकार के राज्य मे रहते हैं, उस राज्य के 
नियम हमें पालन करने होते हैं, ओर वहाँ के कानूनों से हमे दिन रत काम 
पडता है | य दे हमारा कोई कारये क़ानून-विरुद्ध होता है तो हमें उसका 
दंड भोगना होता है। हम यह कह कर उससे मुक्ति नहीं पा सकते कि 
हमें उस क़ानून की जानकारी न थी । हमे क़ानून का ज्ञान हो या न हो, 
हम से आशा यही की जाती है कि हमारा कोई व्यवहार क़ानून के 
विरुद्ध न हो | क़ानून की जानकारी न होने की बात कह कर हम कानून 
भज्ज करने के दोष से मुक्त नहीं हो सकते | इस प्रकार स्वयं हमारे लिए 
कानून का ज्ञान कितना उपयोगी है, यह स्पष्ट है । 

कानून जानने से हम अपने उन भाइयों की सहायता कर सकते हैं, 
जिन्हें इसका शान नहीं है । हम उनमें क़ानून की मोटी मोटी आवश्यक 
बातों का प्रचार करके उन्हें कानून भज्ञ सम्बन्धी बहुत से खतरों से बचा 
सकते हैं। यदि भूल से उनसे कोई कानून-भंग हो जाय तो हम अ्रपने 
शान के सहारे उनकी कुछ मदद कर सकते हैं| इस प्रकार क़ानून जानने 
वाला आदमी समाज की अच्छी सेवा कर सकता है| 

परन्तु कोई क़ानूत-शाता समाज के लिये उपयोगी है या नहों, और- 
यदि उपयोगी है तो कहाँ तक, यह बात तो उस ज्ञान के उपयोग पर 
निर्भर है | ज्ञान एक शक्ति है, उसका सदुपयोग मी हो सकता है और 
दुश्योग भी। अपने ज्ञान का दुरुपयोग करने वाला आदमी समाज के 
लिए. वहुत खतरनाक होता है; वह अपने व्यव॒हर से समाज को 
बड़ी हानि पहुँचा सकता है। बह मूर्ख से कही अधिक हानिकर है;कारण, 
मूल आदमी के पास शानकी शक्ति न होने के कारण, उसके द्वारा समाज 
को बहुत क्षति नहं। पहुँच सकती । ज्ञान के सहुपयोग से समाज मे सुख- 
शान्ति बढ़ती है, और उसके दुरुपयोग से कलह और राग द्वेप की बृद्धि 

होती है | इस बात को यहाँ विशेष रूप से कहने की श्रावश्यकता इस 
लिए है कि श्रविकॉश वकीलों के व्यवहार से जनता की यह 
धारण हो गई है कि वक्नील मुकदमेवाजी बढाने वाले होते हैं । साधा" 
रणतया जब दो भाइयों की किसी मामूली सी बात पर कुछु तकरार हो 
जानी है श्रौर उनमें से एक भाई किमी वक्रील के पास जाता है तो वकील 
साहब उसे यह सलाह नहीं देते कि अपना क्रोध शान्त करो और भाई से 
मिलजुल कर रहो । वे तो उमके क्रोध को और भडका देते हैं, और उसे 
जायदाद का बेंटबारा कराने के लिये क्टिबद्ध कर देते दे | वे जानते है 
कि वेंटवारे के लिए बहुत सी कानूनी कार्यवाही की आवश्यकता होगी,भर 
इसके लिए.मवकिल को उनके कानून-जान की ज़रूरत होगी, तथा वे उससे 
अच्छी फीम या मेहनताना ले सकगे | यदि वकील साहब उस मुवक्किल 
को ममभा बुझाकर उसका उसके भाई से मेल करा दें. तो यह श्रामदनी 
उन्हें कहोँ में मिल्त! वकील साहब को अ्रपने मेहनताने की ऐसी 
फिक्र रहती है कि दोनों पक्ष राजीनामा करने के इच्छुक हों तो भी जहाँ 
तक उनका वश चलता है, वे राजीनामा नहीं होने देते | इस प्रकार वे। 
स्वांवश मुकदमेबाजी बढ़ाने वाले एजन्ट का कार्य करते रहते हैं। जब 
उन्हें इस बात का पता लग जाता है कि मुकदमे मे कोई दम नहीं है तो 
वे मुवक्किल से कहते हैं, 'देखो भाई, तुम्हारा पक्ष तो कमज़ोर है, पर 
हम पूरी कोशिश करेंगे, कौन जाने अदालत का रुख तुम्हारी ही तरफ 
दो जाय, भ्रौर तुम जीत जाश्ो | जीत हार तो भाग्य का खेल है| तम 
अपना भाग्य अज़मा कर देखो !? वेचारे मुवविकिल पर प्रायः वकौल का 
जादू चल जाता है, वह मुकठमा लड़ने के लिए तैयार हो जाता है | 
ओर, मुवक्किल हारे या जीते, वकील साहब को तो उनका ठहराया 
हुआ मेहनताना मिलना ही चाहिए । 

अपने मेहनताने की धुन में वकील साहब झ्ूठ-सच का विचार बहुत 
कुछ छोड़ देते हैं। वे तो स्पष्ट कहते सुने जाते हैं कि अदालत 


कर 

में कूठ-सच नहीं देखा जाता; यहाँ तो सच वही है, जो कानूत की दृष्टि 
से सच साबित हो सके | और, भूठ को सच साबित कर दिखाना ही तो 
वकील की चतुराई होती है।! कभी कभी कुछ वकील ऐसे भी मिलते 
हैं, जो ऐसे मुकदमे को लेने से इनकार कर देते हैं, जिसके विषश्र मे 
उन्हें विश्वास हो जाता है कि यह बिल्कुल भूठा है| परन्तु इन वकीलों 
को भी प्राय: ऐसा मुकदमा लेने में कोई आपत्ति नहीं होती,जिसमे दावा . 
तो सच्चा होता है, परन्तु जिसे अदालत मे सच्चा साबित करने के लिए 
अनेक प्रकार की भूठी-सच्ची कार्यवाही करनी होती है,बहुतसे ऐसे गवाह 
बनाने होते हैं जो शपथ-पूर्वक यह बयान दे सके कि हम मौके पर हाजिर 
थे और हमने अपनी आँखों से अ्रमुक अमुक घटना होते देखी थी | कुछ 
वकील गवाहों को स्वयं नहीं सिखाते, वे अपना यह काम छोटे 
सहायक वकीलों या मुन्शी मोहरिरों आदि के लिए छोड़ देते हैं | इससे 
पुख्य बात में अन्तर नहीं श्राता। अदालत में, गवाहों से चाहे 
गगाजली उठवाई जाय,और चाहे उन्हें कुरान शरीफ या पवित्र बाइबिल 
को शपथ दिलाई जाय, अधिकाश व्यवहार भूठा होता है; और वकीलों 
से यह छुपा नहीं होता। रे 
कोई कोई वकील कमी लहर में श्राता है तो अपने धंधे के दोषों को 
स्वीकार करता है, वह कह देता है कि 'में यह कार्य त्रिल्कुल पसन्द नहीं 
करता, मुझे इससे बहुत ग्लानि है। परन्तु क्या करूँ और कोई अच्छा 
कार्य न मिलने से इसी को करने को लाचार हूँ !! जो हो, यह अफसोस 
की वात है कि अनेक बकौल लोग, चाहे अपनी इच्छा के विरुद्ध ही 
सही, यह आत्मिक पतन करने वाला धन्धा करते रहते हैं | जो वकील 
अपने पेशे के दोषों को जानते हुए भी इसे स्वार्थ या लोम वश करते 
'हहते हैं, उनसे अन्य नागरिकों के प्रति दया और सहानुभूति के व्यव- 
हार की विशेष आशा ही क्या की जाय ! अनेक ,बार वे देखते हैं कि । 
जो यरीत्र किसान या मजदूर उनसे कानूनी सहायता लेने आया है, 

उसके पास अपने खाने पीने का भी सामान नहीं) वह घर पर अपने 
बाल बच्चों को भूखे तड़फते छोड़ कर श्रदालती काम कै लिए आया है | 
परन्तु वकील साहब को उसकी अ्रपेज्ा अपनी चिन्ता झधिक है, और वे 
उस अ्रभागे से अधिक-से-अधिक रुपया ऐंठे ब्रिना उससे कोई बात 
करने को तैयार नहीं होते | वकील साहब पढ़े लिखे विद्वान हैं, वे चाहें 
तो नागरिकता पर एक सुन्दर भाषण दे सकते हैं, ओर लेख लिख 
सकते हैं; पर उनके उपयु क्त व्यवहार को देख कर कोई नागरिक उनसे 
क्या शिक्षा लेगा ! 

कुछ वकील दयालु प्रकृति के भी होते हैं। वे कभी कभी किसी 
निर्धन मवक्किल से फीस में कुछ रियायत कर देते हैं, अथवा किसी 
दुखी आदमी की कुछ सहायता कर देते हैं। कुछ सज्जन साव॑- 
जनिक कार्यों में समय-समय पर चन्‍्दा देत॑ रहते हैं, जनता में उनकी 
प्रशंसा भी होती है। उन्हें भी यह संतोष रहता है. कि हम लोकहित के 
कार्यों में योग देते हूँ | परन्तु इसमें एक बात सोचने की है, यदि हम 
ऐसे उपाय से आय प्राप्त करते हैं जो उचित नहीं हैं, तो उस 
आय का एक अंश सत्काय में लगा देने से मी वह उपाय उचित 
नहीं कहा जा सकता। यही नहीं, अगर वह सारी आय भी 
लोकहितकारी कार्यों में लगा दी जाय, तो भी बह आय 
अनुचित ही समझी जानी चाहिए। किसी आदमी का नेक 
कार्मों में व्यय करने के लिए अनुचित मार्ग से धन पैदा करना, 
कौचड में पॉव भरने ओर फिर उसे धोने के समान है | इससे बचना 
चाहिए | हमारा साध्य अच्छा हो, यह ठीक है, पर उसके साधन भी 
अच्छे होने चाहिएँ; यदि उनमें हमारा नैतिक या आत्मिक पतन होता 
है तो वे कदापि न अपनाये जाने चाहिएँ | ५ 

यहा तक तो मैंने कुछ साधारण बातों का विचार किया, जिनके 
सम्बन्ध में में चाहता हूँ कि तुम तथा वकील बनने वाले अन्य बन्धुगण 

गम्मीरता से विचार करें। आमतौर से इन पर विचार नहीं किया 
जाता | तुम कुछ विवेकबान हो और लोभी भी कम हो, तुम्हारे हृदय में 
लोक-सेवा की भावना भी है। अतः सम्भव है तुम इस धंधे की उन 
बातों से परहेज करो, जो हृदय को कलुषित करती हैं, और आत्मा को 
पतन के मार्ग में ले जाती हैं | परन्तु इन वातों पर ही विचार करना 
काफी नहीं है। मै कुछ दूसरी बातों की ओर भी तुम्हारा ध्यान आकषित 
करना चाहता हैं । 
वकील लोग बहुत्रा कहा करते हैं के 'कानून का पालन होनो 
चाहिए, विधान की पवित्रता का ध्यान रखो, कभी क्रानून भंग न करों 
जो आन्दोलन करना हो, वह क़ानून के श्रन्द्र रहते हुए ही करना 
' चाहिए!” क्या हम कभी यह सोचने का कष्ट उठाते हैं कि “अत्यन्त 
पवित्र” कह जाने वाला कानून आखिर किसके बनाया १ कया यह ईश्वर 
या देवता का बनाया हुआ है ! क्‍या इसे किसी सत्ताधारी व्यक्ति या 
दल ने ही नहीं बनाया है, जिसका पत्षुपातपूर्ण होना प्रायः सम्मव ही 
नहीं, स्वाभाविक भी है ! पराधीन या अद स्वाधीन देशो कौ तो कुछ 
' बात ही न करो, वहाँ का विधान वास्तव में विधान कहा जाते योग्य नही 
होता | प्रधान शासक चाहे जैता फर्मान निकाल कर उसे कानून का नाम 
। दे सकता है | स्वाधीन देशों में भी राजा या डिक्टेटर को काबून बनाने 
, के सम्बन्ध मे प्रायः अपरिमित अधिकार रहता है | प्रजासत्ता या लोक- 
| पन्‍्त्रे का दम भरने वाले राज्यों में किसी कानून को पास करते या 
' बनाने की अन्तिम सत्ता राष्ट्रति आदि के हाथ में रहती है। 
!।  जहों कानून बनाने के लिए लम्बी चौड़ी विधि या रीतियों का 
( अवलम्धन किया जाता है, वहाँ भी यदि हिसाब लगाया जाय तो जनता 
के एक दल का ही भाग विशेष रहता है । यदि मताविकार इतना 
/ पक भी हो कि उसकी आर्थिक शर्तें किसी प्रकार उसमे बाधक न हों 
' तो भी निर्धन व्यक्तियों का पार्लिमेट का मेम्बर चुना जाना सहज बात ह 

नही है | श्रौर, जिन जिन दलों के आदमी पार्लिमेंट मे पहुँचते हैं, उन 
सब का वहाँ समान प्रभाव नहीं होता । अधिकाश कार्यवाही एक वा 
अधिक दल विशेष के मतानुसार होती है। इसका परिणाम यह होता 
है कि बाहरी दृष्टि से ये कानून चाहे जैसे निर्दोष या निस्पक्ष प्रतीत हों, 
बहुधा उनमे काफी पत्षगत का भाव होता है। उनके नाम पर भूखे- 
नंगे मजदूरों का अधिक से अ्रधिक शोषण क्या जाता है, उनके 
तामूहिक आदोलन को गेरकानूनी ठहराया जाकर उनका 
दमन किया जाता है। एक रंग या जाति विशेष की सुविधाश्रों का 
ध्यान रखा जाता है, श्रन्य रगों या जातियों के आदमियों पर नाना 
प्रकार की सख्तिया की जाती हैं ओर उनके स्वतंत्रता-प्रेमी नागरिकों 
को फॉरसी के तझ़्त पर नहीं चढ़ाया जाता तो जेलों श्रोर काल-कोठरियो 
में बन्द रखा जाता है | क्या वकोल लोग ऐसे पक्तुपात-पूर्ण क़ानून की 
पवित्रता की दुह्ई देना बन्द करके इसे वास्तव में पवित्र बनाने का 
प्रयत् करेगे | अनेक बार यह सुनने में आता है,कि 'अ्रमुक बात मैंतिक 
दृष्टि से तो ठीक नहीं है, परन्तु जहाँ तक क़ानून का सम्बन्ध है ऐसा 
करने में कोई हज नही है !! नीतिरहित क़ानून का कब्र तक आादर- 
मान किया जायगा ! क्‍या क़ानून-विशारद वक्नील लोग क़ानून को 
नीति-थुक्त बनवाने की श्रोर समुचित ध्यान न देंगे ! 

कानून के पक्षपातपूर्ण होने कौ बात ऊपर कही गयी है । प्रत्येक 
राज्य को पुलिस और जेल को रिपोर्णों से इसे सप्रमाण सिद्ध किया जा 
पकता है | हर जगह गरीब मेहनती मज़दूर लोग ही क़ानून के शिकार 
श्रधिक बनते हूं, जिनकी सख्या मो वहाँ प्रायः अधिक होती है | उन्नत 
कहे जाने बाले राज्यो मे मी हबशियों, काले या रंगीन आदमियों से 
जो व्यवहार होता है, उसे देखकर कौन यह कहने का साहस करेगा, 
कि क़ानून इन्हे सोतेली माँ की तरह नही देखता ! 

प्रायः आदमी ऐसी बातों को गहराई से नहीं विचारते, वे इन्हें 

सुनी अनसुनी कर देते हैं| उनका यह विश्वास है कि अदालतें शुद्ध 
न्याय करती हैं--दूध का दूध और पानी का पानी ; यदि नीचे की 
अदालत मे कोई फ़ैसला गलत मी हो जाय तो ऊपर की अदालत 'का 
दरवाजा खुला है, और यदि उसके भी फैसले के न्यायपू् होने में : 
कुछु शका हो तो और ऊँची अदालत का निरय प्राम किया जा सकता 
है | यह बात, कहने वाले के भोलेपन, अशान अथवा अनुमवशूत्यता 
की ही सूचक है। बहुत से देशों के तो 'विधान' मे ही यह लिखा 
रहता है, कि पदाधिकारियों के विरुद्ध दीवानी या फौजदारी अभियोग 
नहीं चलाया जा सकता । यदि कमी उच्च न्यायालय ऐखा निर्णय देदे 
कि कुछ आदमियों के साथ जो व्यवहार किया गया है, वह कानून से 
अनुमोदित अथवा न्यायसंगत नही है तो अधिकारी उसका प्रायश्चित 
करने के फमट में न पड़कर कानून में ऐसा हेर-फेर कर लेते हैं, जिससे 
उनके द्वारा पहले जो गलती हो गई है, वह आ्रागे ग़लती न मानी 
जाय | भरकार के हाथ में कानून बनाने की अपरिमित शक्ति रइती है | 
एकतन्त्री राज्य में राजा करे सो न्याय” कहा जाता है. पराधीन देशों में 
सरकार करे सो न्याय माना जाता है| 
' हमे यह भूलना न चाहिए कि ऊँची अ्रदालतों तक मामला ले 
जाना हर किसी का काम नहीं है। नाचे की अदालतो का खर्च ही 
, पाधारण आदमियों का कचूमर निकालने के लिए काफी होता है 
वकीलों की फीस, मशी मोहरिरों की फीस, नकल लेने की फौस, गवाहों 
का ख़च, चपरासियोंका इनाम और अहलकारों का नज़राना अदालती 
; स्टाम्प आदि का ख़्े इतना भारी होता है कि भुक्तमोगी ही उसका 
” अनुभव कर सकता है| इस पर भी यदि कहीं अपील करने की नोवत आ 
/ गई तो यह कहावत सच है कि 'जीता सो हाण, और हारा सो मरा ।' 
ऐसी दशा में यह कहना कि अदालतों का दरवाज़ा सबके लिए समान 
रूप से खुला है, व्यर्थ है| व्यावहारिक दृष्टि से यह स्पष्ट है कि 

ग्रदाशते केवल सम्पन्न ओर सत्ताधारी लोगों के लिए हैं । 


(बहुत सी हालतों में हमें इस बात का प्रत्यक्ष प्रमाण मिलता है कि 
कानून विवेक-रहित है, या उसका अ्रमलदरामद बिना सोचे विचारे, 
मशीन की तरह, जड़तापूवंक होता है। मिसाल के तौर पर एक बेकार 
मजदूर को दो दिन से खाने को एक दाना भी नहीं मिला, वह अब 
भूख का कष्ट सहन नहीं कर सकता, मौका पाकर वह किसी के यहाँ से 
श्राधा सेर अ्रन्न या आठ उठा लंता है। बस, कानून की निगाह में वह 
चोरी है, ओर उसे चोरी का दए्ड मिलना चाहिए। यह नहीं सोचा 
जाता मि उसने “चोरी? क्यों की | क्या वह सामाजिक और आशिक 
व्यवस्था बहुत निन्‍्दा के योग्य नहों है, जिसमे एक मेहनत मजदूरी 
करने बाला भला आदमी “चोरी! करने के लिए मजबूर होता है-! 
अगर इस पहलू पर विचार किया जाय तो मुख्य प्रश्न परिस्थिति का- 
सुधार करने का हो जाय | 

दूसरी मिताल लीजिए, | एक स्त्री हैं, उसके एक बच्चा है | जब: उसे 
खाने को कुछ नह मिलता तो उससे अपना और बच्चे का दुख नहीं 
सह्य जाता | वह अपने बच्चे को मार कर खुद भी इस ज़िन्दगी से 
छुट्टी लेना चाहती है। वह अपने बच्चे को मारती हुई पकड़ी जाती है। 
कानून के निगाह में वह हत्या की दोषी है! और उसे उसका दंड 
मिलना चाहिए, वह दड फासी न हो तो कालापानी या लम्बी कैद 
अवश्य हो। अगर सहृदयता से विचार किया जाय तो वह ऋ्ली जो 
अपनी प्यारी संतान को मारने को मजबूर होती है. कमी भी दोषी न 
समझी जाय | जो स्त्री स्वयं अपने प्राणों का मोह छोड़ चुकों है, उसे 
दरस्ड देने की बात करना कानून का उपहास करना है। इस तरह की 
ओर भी कई मिसाले दी जा सकती हैं | ये चोरी और हत्याएँ कानूनी 
दंड॒ से बन्द नहीं हो सकती | इन्हें हटाने के लिये इनके मूलः कारण का 

विचार करना, ओर सामाजिक तथा आधिक स्थिति का सुधार करना 
होगा | 

तुम सफल नागरिक बनना चाहते हो तो तुम्हे श्रॉल मीच कर हर 
समय कानून का समर्थन करने वाला न होना चाहिए | तुम्हें समाज-नीति, 
अर्थ-नीति और शासन-नीति का अध्ययन ओर मनन करने वाला, और 
इनमें समय समय पर सुधार करने वाला होना चाहिए। इन वातों का 
ध्यान रखो, और अपने साथियों का भी ध्यान इस ओर दिलाशो। 
नेक देशों में बहुत से कानून ऐसे हैं, जिनसे नागरिकों की स्वाधीनता 
का अपहरण होता है, ओर अधिकारियों को वेहद अधिकार मिला छुब्ना 
है। बहुत से अधिकारियों का यह स्वभाव ही होता है कि वे अपने 
अधिकारों का दुरुपयोग किया करते हैं । ऐसे अवसरों पर अच्छे वकील 
ही जनता की रक्षा कर सकते हैं | जगह जगह वकीलों की ऐसी संस्थाएँ 
होनी चाहिए, जो जनता के नागरिक अधिकारों में अनुचित हस्तत्तेप 
करने वाल्ष कानूनों का श्रच्छी तरह अध्ययन करें, ओर उन्हें सुधरवाने 
या बदलवाने का सद्भठित आन्दोलन करें। जब कभी कोई अधिकार्स 
अपने अधिकार का दुरुपयोग करता पाया जाय, वर्कीलों की 
संस्था को उसका डटठकर विरोध करना चाहिए | 

वकौल साहब ! तुम दीन दुखी जनता की वकालत करो ; किसी 
नौकर शाही या पूंजीशाही आदि की नहीं | अपना कर्तव्य पालन करके 
तुम अपना उत्थान करो और ऊँचे दर्ज की नागरिकता का परिचय दो | 

तुम्हारा यह कहना बिल्कुल ठीक है कि धर्म के नाम पर आज 
दिन हर देश और हर समाज में बड़ा अधरम हो रहा है। हर एक 
धर्म के मानने वाले बहुत से आदमियों में अनेक कुर्रातियाँ, राग- 
हेष, अ्रहंकार श्र आइम्बर हैं। ऐसी दशा में तुम्हारा इस समस्या 
को हल न कर सकना स्वाभाविक ही है कि तुम किस धर्म के प्रचार में 
अरनी शक्ति लगाश्रो | इस बारे में तुम मेरे ब्रिचार जानना 
चाहते हो । 

जब-जब समाज में कुछु विकार बढ जाता है, तब-तब नयी व्यवस्था 
की आवश्यकता होती है। पुराने धर्म से काम नहीं चलता, नये 
सिद्धान्तों का प्रचार करना पड़ता है। पीछे नये धर्म में मी कुछ दोष आ। 
जाता है, तब उसका भी सुधार क्रिया जाता है। यह चक्र 
चलता रहता है| बगीचा है, भाति-भाति की सुगन्ध देने वाले, 
सुन्दर मनोहर पुष्प वाले पौध लगे हुये हैं; तनिक वेषरवाही हुईं, कुछ 
समय तक ध्यान न दिया गया, बस नतीजा यह होता है कि घास-फूस 
आदि बढ़ जाता है, यहाँ तक कि फूलों के पौधों को काफ़ी खुराक नहों 
मिल पाती, वे बेचारे दब जाते हैं श्रोर कूड़ा-क्कंट बढ़ता रहता है। 
अन्त में दर्शक को ऐसा मालूम होता है कि यहाँ व्यथे का घास-फूस ही 
है, इसे उखाड़ फैका जाय तभी ठीक होगा | हमारे विविध धर्मों की 
आंज यही दशा है। ज़िंस धर्म ने मनुष्य को मानवता का ज्ञान कराया 

और पशुता से मुक्त किया, आज वह अनेक दशाश्रों में मनुष्यों के लिए 
अभिशाप हो रहा है। उस के विरुद्ध कहीं तो कुछ दबी ज़बान में, ओर 
कहीं स्पष्ट शब्दों में विद्रोह हो रहा है। यह परिस्थिति कितनी चिन्ता- 
जनक है| ॥ 

हिन्दू धरम की ही बात लें । हमने विश्वबन्धुत्व का आदेश रखा, 
'आत्मवत्‌ सर्वभूतेषु' का सिद्धान्त. बनाया, प्राणिमात्र में एक ईश्वर की 
सत्ता मानी | पर अब क्या हो रहा है! प्राचीन काल में हूण, सौथि- 
यन आदि अनेक जातियों को अपनाने और अपने भें मिला लेने वाला 
यह धरम अब सैकड़ों वर्षों से साथ रहने वाले मुसलमानों से सम्मान- 
पूर्ण समभौता करने में असमर्थ हो रहा है | यहीं नही, हम जिन्हे अपना 
अद्भ कहते है, उनके प्रति हमारी क्या भावना है ) हरिजन आन्दोलन 
को इतना समय हो जाने पर भी हम परिस्थिति मे कितना सुधार 
कर पाये हैं! उन वेचारों को यदि किसी संस्था में नौकरी मिल 
जाती है तो वह व्यक्ति-विशेष की कृपा के कारण या संस्था की उदा- 
रता का प्रदर्शन करने के लिये ही, मिलती है | अन्यथा संस्था के अधि- 
कारी सामाजिक दृष्टि से अपने-आपको बहुत ऊँचा और उन्हे बहुत 
नीचा मानते हैं। ओर, वे वेचारे भी बात वात में अपनी नीचाई या 
लघुता का परिचय पाते रहते हैं यदि वे उस नौकरी को छोड़ नहीं 
देते तो इसका कारण या तो यह होता है कि वेकारी का जमाना है, 
उन्हें श्रन्यत्न नौकरी मिलना सहज नहीं होता; अथवा, यह कारण होता 
है कि अपमान सहते-सहते उनकी स्वाभिमान और स्वतन्त्र चिन्तन की 
भावना नष्ट हो गई है । " 

आधुनिक राजनीति मे संख्या-वल बड़ा बल माना जाता है। इसलिये 
हम चाहते हैँ कि हरिजन आदि की गणना हिन्दुओं मे हो। इसके लिये 
हम सबूत देने और अपना दावा पुष्ठ करने में कमी नहीं करते | हम 
कहते हैं कि वे राम और कृष्ण को मानते हैं और वे हिन्दुओं की रीति 

रस्म का पालन करते हैं, इसलिये वे हिन्दू ही हैं। पर हिन्दू कहते हुए 
भी हम उनसे अपनेपन का व्यवहार कहाँ करते हैं ! हम दूसरे धर्म वालों 
की कट्टरता की शिकायत करते हैं, पर हम ज़रा अपनी बात व्यवहार 
को देखे ; हम स्वयं कितने कट्टर हैं। हम अपनी जाति के शअ्रयोग्य, 
श्रौर अशिक्षित आदमी का भी जितना आदर करते हैं, उतना 
दूसरे आदमियों का कहाँ करते हैं! हम कहने को भले ही गुणों के 
प्रशंसक हों; वास्तव में हम जाति और वर्ण के पुजारी हैं। ओफ ! संसार 
भर को अपने भंडे के नीचे लाने वाले धर्म की यह सकीणता; और हों, 
कट्टरता | हम राजनेतिक प्लेटफाम से यह चिन्ला-चिल्ला कर शिकायत 
करते हैँ कि किसी आदमी को चेयरमैन या सेक्रेठरी का भाई भतीजा होने 
से कोई रियासत नहीं मिलनी चाहिए, पर अपने मिजी या सामाजिक 
व्यवहार में हम कुछ आदमियों को केवल इसी कारण सम्मान देते हैं 
कि वे एक खास जति में जन्मे हैं | हम मनुष्य की कीमत आकते 
समय उसकी जाति बिरादरी को विशेष महत्व दे देते हैं। फिर भी हम 
उदार-दृष्टि वाले बनने का दम भरते हैं। क्‍या हमने अपने धर्म को 
जीणु-शीर्ण नहीं करदिया है ! 
तनिक इसलाम धर्म का विचार करें | अपने आदि काल में इस 
धर्म ने धार्मिक स्वतन्त्रता, सरल और सादा जीवन, भाईचारे तथा 
प्रजातन्त्र का कैसा विलक्षण उदाहरण उपस्थित किया! विशेषतंया 
प्रथम तीस बष तक खलीफाओं ने सादगी का जीवन व्यतीत करने में 
गजब कर दिया। बड़े बड़े साम्राज्य के प्रधान शासक होकर भी 
साधु-सन्तों का सा रहन-सहन रखना कोई साधारण बात नहीं है। 
तथापि उन खलीफाओं को हर घड़ी यह ध्यान रहता था कि 
हमारे शासन में कुछ आदमी गरीत्र भी तो रहते हैं; फिर, हमें 
विशेष सुविधाओं का क्‍या अधिकार है! जनतन्त्र श्रथवा प्रजातन्त्र 
का यह आदर्श एक सोचने-समझने की चौज़ है। पर आज दिन तो 

कुछ मुस्लिम 'नेताः यह कह रहे हैं कि भारतवर्ष प्रजातन्त्र के योग्य 
नहीं है, यहाँ प्रजातन्त्र का सिद्धान्त लागू नहीं हो सकता | इतिहास का 
विद्यार्थी जब ऐसी बात किसी मुततलमान के मुह से सुनता है तो उसे 
आश्चर्य और दुख हुए बिना नहीं रह सकता । यह कौनसे मुसलमान 
हैं, और यह केता इसलाम धरम हैं, जो भाईचारे, विशाल बिरादरी और 
प्रजातंत्र के विरुद्ध आवाज़ उठाता है। मुसलमानों से तो यंह आशा की 
जानी चाहिए कि वे स्वाधीनता, प्रजातन्त्र ओर श्रातृभावं की स्थापना के 
लिए बड़ी से बड़ी कुर्बानी करने को तैयार रहें | कैसी विचित्र स्थिति है ! 
जब कितने ही देशों में जनता प्रजातन्त्रवाद से मानों अपरिचित थी, 
' इसलाम ने वहाँ इसका संदेश पहुंचाया | श्रब, जबकि संसार बहुत कुछ 
. आगे बढ़ गया है--जगह-जगह लोकमत प्रजातन्त्र के अनुकूल हो रहा 
है--तो इसका विरोध वे लोग करते हैं, जो अपने आपको इस- 
लाम धर्म के अनुयायी या हामी कहने का दम भरते हैं| यह धर्म का 
कायापलट है, या इसलाम के अन॒यायी ही उसे गलत तरीके से 
जनता के सामने रख रहे हैं| इसलाम धरम के आलिमों, विद्वानों और 
श्राचायों' के लिए यह गम्भीर और विचारणीय विषय है। 

ईसाई धर्म के विषय में भी भारी समस्या मोजूद है| जहाँ तक 
सिद्धान्त और आदर्श की बात है, वे ब्रहुत अच्छे हैं। पर सांधारण 
श्रादमी तो पेड़ की पहचान उसके फलों से करते हैं। महात्मा ईसा ने 
कहा था कि जो तुम्हारे दायें गाल पर चपत लगाये उप्तकी ओर तुम 
अपने वायाँ गाल भी कर दो । आह ! श्रहिंसा का कितना ऊँचा विचार 
है| बहुत कम आदमियों के गलों में ऐसी गम्भीर और गूढ़ वात उतर 
पाती है। पर दूसरों की क्या कहें, स्वयं ईसाई जगत में ही इतिहास के 
वह पृष्ठ लिखे गये हैं, जिनमें बताया गया कि एक ईसाई त्योहार दूसरे 
' ईसाइयों के लिए हर्ष का विषय न होकर शोक और विलाप का विषय 
ऐश है। रोमन केयलिक और प्रोेस्टैंट ईसाइयों के एक दूसरे पर 


| 


८६ भावी नागरिकों से 


किये हुए श्रत्याचार काफी दुखदायी हैं | श्रच्छा, मध्य युग की बातों 
को छोड़ दिया जाय । विशेष दुख की बात तो यह है कि आधुनिक 
युग में, हज़रत ईसा की बीसवीं सदी में, ईसाई शक्तिया श्रहिसा का 
सदेश सुना-अ्रनसुना कर रही हैं। जगत की दो-तिहाई से अधिक जनता 
पर ईसाई शासकों का प्रत्यक्ष या परोक्ष शात्तन है। ऐसी स्थिति में यदि 
ईसाई शासन-सत्ता हजरत ईसा के आदेशों का पालन करती तो (एथ्वी 
पर स्व का राज्य होने में क्या कसर रहती ! पर यहाँ तो दूसरी ही 
माया है । ईसाई शक्तिया आपस में लड़ती हें--और अपने साथ में 
अपने मित्रों, पड़ोसियों या अधीन देशों को भी युद्ध मे भागीदार होने के 
लिए आमंत्रित करती हैं । प्रत्येक राज्य विशान के नये से नये आविष्कारों 
का उपयोग (या दुरुपयोग !) कर रहा है और सहसों वर्षों कौ सम्यता 
की वस्तुओं को जल्दी-से-जल्दी नष्ट करमे का आयोजन कर रहा है| 
किसी निस्पत्ष आदमी को उस समय बहुत आश्चर्य हुए. बिना नहीं 
रहता, जब वह एक राज्य को परम पिता परमात्मा से श्रपनी विजय, 
और दूसरे की पराजय, के लिए. प्रार्थना करते देखता या सुनता है । 
क्या वह परमात्मा उसी एक राज्य की जनता का पिता है ! क्ष्या 
दूसरे राज्य की जमता किसी दूसरे परमात्मा की संतान है? प्रत्येक धर्म 
के अनुयायी अपने आपको परमात्मा की सबसे अधिक प्यारी संतान 
मानते हैं। क्‍या परमात्मा को एक समूह अधिक प्यारा, दूसरा कम 
प्यारा, और तीसरा उससे भी कम प्यारा है? क्‍या परमात्मा ऐसा 
पक्तुपात करने वाला है ! 
. कुछ ऐसी ही बाते कमोवेश दूसरे धर्मों में हैं। तबियत उकता 
गई है-ऐसे धर्मों से ! 
तो क्‍या धर्मों को नष्ट कर दिया जाय ! धर्म को नष्ट करना न 
तो सम्भव ही है, और न आवश्यक ही | धर्म आदमी के लिए 
स्वाभाविक है। यह अनन्त काल से है, और श्रनन्त- काल तक रहने 

वाला है | इसका रूप देश-काल के अनुसार बदलता रहा है, आगे 
भी बदलता रहेगा । इसका कभी अन्त नहीं होता | पिछले वर्षों में 
रूस में अधिकारियों ने धर्म को बिल्कुल उठा देने की कोशिश की थी | 
लेकिन लोकमत के विरुद्ध उन्हें कामयात्री न हुई | धर्म वहाँ बना हुआ 
है, गिरजाधर है, और मसजिद भी। हाँ, कही कहीं ईसा क्री जगह 
लेनिन और स्टेलिन की मूर्तियों हैं; बहुत सी जगहों में चित्र या फोटो 
ही हैं । इससे मूल भावना में श्रन्तर नहों आता | यह साफ जाहिर है 
कि आदमी धर्म को किसी न किसी रूप में मानता ही है | ज़रूरत इस 
बात की है कि धर्म का दुरुपयोग न हो, हर आदमी यह समझ ले कि 
धर्म सिफ बाहरी रूढ़ियों, रीति रस्मों या कर्मकाड में नहीं है; वह तो 
दया, प्रेम और सेवा श्रादि सदगुणों में है। प्रत्येक धर्म इन गुणों के 
प्रचार का--नीति और सदाचार बढ़ाने का-दावा करता है। उसे 
: व्यवहार में भी इन गुणों का प्रचार करना चाहिए | 

आदमी मिट्टी, पत्थर या धातुओं की मृति बना कर उसे पूजता है | 
पह कुछु खास खास पशु पत्तियों की भी पूजा करता है, लेकिन वह 
अवहेलना करता है मानवता की, मानवी गुणों की, और मनुष्य की जो 
भगवान की सबसे अच्छी रचना कहा जाता है। जब तक इस बात में 
पूरा परिवर्तन नहीं होता, आदमी के धमं-प्रेम में कोई तत्व नहीं; 
कुछ सार नहीं। कै 

हर एक धर्म अपने अनुयाइयों की संख्या बढाने में ही अपनी 
सफलता मानता है; यही सब मभंगडे की जड हे। शुद्धि और 
तवलीग एक तरह से हमारे अहंकार या घमंड का सावंजनिक 
रूप है। हम अपने धर्म को सब से अच्छा मानते हैं; और, 
दूसरे सब धर्मो' को उससे घटिया दर्जे का समझते हैं। हमारी यह 
इच्छा रहती है कि हम दूसरे धर्म बालों को शुद्ध करके अपने पर्म में 
मिलावे । कुछ थोड़ी सी बाहरी क्रियाएँ कीं, और हिन्दू को मुमलमान, या 


चल भावी नागरिक ने 


इुसमचान क्ो द्विन्द ब्नावा | जिन इम पहले काकिर, ओर नक्ष वा 
दोज़त में पहन बोस्व ऋटने थे, वह अब बमात्मा, और स्वग वा वहिश्त 
के बोग्च माना ज्ञाता है | कैसा आसान नुस्ता है, क्रितना सस्ता सींदा 


ह द्व्स ज्ञाद का >> बाला का 
है कैसा जाद है पर इस जाद़ का प्रमात् कितनी दर रहने वाला दे ! 


स्‍्थार्यी रूप से बढल जाता हद? आज मेरा नाम रामठास है, कल मुझे 
गुलाब मोहम्मद कहने लगें: व आज मेरी चोटी है, कल वह न रहे 
आर में ठादी उदान लग तो क्या इतनी सी बचत में मेरा आन्‍्तरिक्र 


जीवन वठल जावगा | क्या हिन्दुत्व ओर मुसलमानी केवल दादी श्रोर 
गों मे ही रद गयी? क्रिसी धरम की ऊचाई 
की माय ऐसे आधार पर की जानी चाहिए, जिससे मानवोदित 
वृद्धि हे, जिससे मनुध्यता, स्वच्छुता, सदृदयता, उठारता; 
प्रयेग्क्वार और सवा झाव आदि का विकास हो | यदि हम इस तत्व को 
हगु ऋर ले तो इस खुद कितने अच्छे वन जाय, और दसरों को अच्छे 
मदद दे सके ! 
शुद्धि ओर तवल्ीग राजनतिक था क्ृट्नतिक चाल हो सकती है| 
लेकिन क्या ऐसी कम्रत्ोर नींव पर क्रिसी सम्भव का निर्माण हो सकता 
है? हमने अपने मन के मेल को नहा थोबा, अपनी पााप-वासनाओं 
को नहीं दृठाया | हम अपनी चहुराई ( और मक्कारी ) से श्रयने दोषों 
को ढके हुए हैं, और दूसरे मत, मत्रहव था सम्थदाय वालों को शुद्ध 
होन के लिए आइान कर रहे हैं। दमारे इस व्यवहार क्री वलिद्दारी 
है! ए बम प्रचारक ! तृ दुनिया को नीच या अशुद्ध समझने की बात 
छाड़ कर, अपनी शुद्धि कर; सब को अपना भाई बन्धु मान; मेद-भाव 
को दूर कर, ठद्ारता पृवक मनुष्यों की स्रेवा सुश्रपा कर; तभी 
दर वात्तविकर कल्याण होगा | 
अच्छा, ऊब्यना करो कि सद धर्मों की जगह कोई एक धर्म रहे 


न 


धरम प्रचारक बनने वाले से ८६ 


: तो कैसा ! इससे भी लोकहित न होगा । एक-एक धर्म के अ्रन्तगंत जो 
: विविध धम होते हैं, उनके अनुयायी भी तो आपस में मारकाट करते 


हैं। मुसमलानों में शिया-सुन्रियों के, ओर ईसाइयों में रोमन केथलिकों 


* और प्रोटेस्टेन्टों के, कमड़े कौन नहीं जानता ! और अब तो प्रोटेस्टेटों 
: की प्रोटोम्टेटों से भी ठन जाती है । इस तरह केवल एक धम के होने से 
. भी मतलब सिद्ध नहीं होगा | संसार मे, विविधता है, ओर उस में ही 


आनन्द है | यदि सब पदार्थ एक ही रंग के हों, सब आ्रादमियों का 


: रूप एकसा हो, खाने पीने की सब चीजों का एक ही स्वाद हो, 
: तो जीवन में क्या रस रहे ! वह निरस हो जाय ] इसी प्रकार धर्मों 


की विविधता अच्छी ही है; हो, उससे अनेकता या फूट का अवसर न 
आना चाहिए, वरन्‌ सब के समन्वय और मिलाप का विचार रहना 
चाहिए, | जहाँ अनेक धर्म प्रचलित हैं, वहाँ के आदमियों को समभाव, 
सहानुभूति और सहनशीलता के व्यवहार का अवसर अधिक 
मिलता है, ओर इसका सदुपयोग करके यथेष्ठ लाभ उठाना 
चाहिए | 

हिन्दू यह अनुभव करें कि मोहम्मद ओर ईसा मी उनके देवी- 
देवताओं जैसे ही हैं, अगर कोई आदमी ईश्वर को उन नामों से याद 
करता है तो कया हज है| जब कि हिन्दू यह मानते हैं कि ईश्वर के 
असंख्य नाम हैं, और वह सभी नामों से पूजा जाता है, जब कि गोपाल 
पहख नाम, विष्णु सहस्र नाम आदि पुस्तके प्रचलित हैं तो उन अनेक 
नामों में यदि मोहम्मर और ईसा आदि नामों का भी समावेश 
हो जाय तो क्या बुराई है| हमें उनकी इजत करनी चाहिए | इसी प्रकार 
मुसमलान और ईसाई बंधुओं को चाहिए कि राम और कृष्ण के नाम 
पे न चौके, वल्कि अपने पैगम्बरों की तरह इनके संदगुणों का आदर- 


पम्मान करना सौखे | ईश्वर, खुदा, ईसा और ब्रह्म सब एक ही हैं। 
'सईद! ने क्या खूब कहा है-- 


श्र 


६० भावी नागरिक्रा से 


राम कहो या रहौस कहो, दोनों की गरज श्रत्लाह से है | 

दीन कहो या धर्म कहो, मतलब तो उसी की राह से है ॥ 

इश्क कहो या प्रेम "कहो, मकसद तो उमी की चाह से है | 

योगी हो या सालिक हो, मशा तो दिले आगाह से है ॥ 

फिर क्यों लडता, मूरख बन्दे, यह तेरी खाम ख्याली है। 

है पेड़ की जड़ तो एक वही, हर मजहब्र एक एक डाली है || 

धर्म-प्रचारक जी | श्रपने हृदय की मकीणता छोड़िए, तगदिली 
दूर कीजिए, ईश्वर को सब आदमियों में और सब जगह देखिए | 
गगर कुछ भी आदमी या जगह ऐसी हैं, जहाँ तुम्हें वह नहीं जान 
पडता तो कुछु समय और साधना करो। जब तुम्हारे लिए 
हिन्दू , मुसलमान श्रोर ईसाई का भेदभाव न रहेगा; जब तुम मदिर, 
मसजिद और गिरजा को बराबर सप्रकोगे तभी तुम धर्म-प्रचारक बनने 
के योग्य होगे | अगर तुम घम-प्रेमी हो तो तुम्हे दूसरों का दुख दूर 
करने में लगना चाहिए; हर एक दीन'दुखी की सेवा-सुश्रपा करनी 
चाहिए; लोगों के सामाजिक राजनैतिक सब तरह के बन्धन काट कर 
उन्हें स्वतत्र करने में लग जाना चाहिए। ऐसा करने से ही तुम सच्चे 
धर्म-प्रचारक कहे जा सकोगे | 


[१९ | 
लेखक बनने वाले से 
तुम कोई पुस्तक लिख रहे हो, और हो सके तो आगे भी लिखने 
का ही काम करते रहना चाहते हो | क्योंकि मैंने यह कार्य योड़ा बहुत 


किया है, श्रोर श्रत्र भी कर रहा हूँ, तुम इस काम में मेरी सलाह 
लेना चाहते हो | 


ज्षेखक बनने वाले से ६१ 


हम कभी कभी कोई लेख या पुस्तक इसलिये लिखते हैं कि उससे 

हमे आनन्द मिलता है| हम कुछ घटनाश्रों ओर दृश्यो की बात को, या 
अपने अनुभवों और विचारों को, इसलिए लिख कर रख लेना चाहते हैं, 
जिससे हमें उनकी याद रह सके। लेकिन आजकल दम 
ज़्यादातर इसलिए, लिखा करते हैं कि'हमारे लिखे को दूसरे आ्रादमी पढ़े; 
जिस बात को हम जानते हैं, उसे दूमरे भी जानने लगे, किसी विषय में 
जिंस तरह के विचार हमारे मन में हैं, उसी तरह के विचार दूसरों के भी 
मन में हो जायें | हमारे शान और विचारधारा का दूर दूर तक प्रचार हो | 
अब, आदमी सामाजिक प्राणी है| उसे सिर्फ अ्रपने लिए जीने 

का विचार नहीं करना चाहिए.। जब हम कुछ लिखने बैठे, तो अ्रपने 
आप से पूछे कि इसे लिखने कौ कया आवश्यकता है। क्‍या हमारे 
पास समाज के लिए कोई खास सदेश या उपयोगी चौज़ है, जिसे देने 
की हमारे मन मे प्रबल प्रेरणा है ! और, क्या हमें,उस विषय का यथेष्ट 
शान ओर अनुभव है ! ऐसे होने की दशा में ही हमे उस विषय पर 
कुछ लिखने का अधिकार होगा | जब हम किसी विषय पर लिखने का 
निश्चय करें तो उस विषय का जितना भी अ्रच्छा और नये से नया 
साहित्य हमें मिल सके, उसका हमें मलौभोति,अध्ययन और मनन कर 
लेना ज़रूरी है| इसके वाद हम अपनी रचना, निबन्ध या पुस्तक तैयार 
करें | हमारा मन उस विषय के श्ञान और अनुभव से इतना भरा हुआ 
हो कि हमारी लेखनी वेरोक, स्वाभाविक रूप से, धाराप्रवाह चल सके | 
अपने विचारों को लिखकर, पुस्तक हम अपने पास रख ले। कुछ 
समय बीतने के बाद फिर विचार करे कि क्‍या वह रचना समाज की 
सेवा में अपंण करने योग्य है | जब इस बार विचार करने पर भी हमें 
अपने रचना की उपयोगिता में विश्वास हो तब ही उसे हम जनता के 

सामने लाये जाने योग्य समभे | हो, यह तो आवश्यक है ही कि उसकी 

भाषा सरल ओर सुबोध हो; और भावों में जहाँ कहीं कुछ सुधार करना 


>काकोबकल्‍ 


६१ भावी नागरिकों से 


ज़रूरी हो, किया जाय । 
अपनी लिखी पुस्तक में काट छॉट करने में, कमी सकोच न करो | 
अगर नये साहित्य के अवलोकन से, या किसी' विद्वान्‌ के साथ विचार- 
विनिमय करने से, तुम्हे उस विषय में कोई ऐसी बात मालूम हो जिसका 
पुस्तक मे समावेश होना जरूरी और उपयोगी हो तो उसका उचित 
स्थान पर समावेश कर दो | इस तरह अपनी पुस्तक को अ्रधिक से 
अधिक उपयोगी बनाने की पूरी कोशिश करो | इसके लिए. अ्रगर तुम्हे 
पुस्तक या उसके कुछ हिस्सों को दुबआरा या तिबारा कापी करना पड़े, तो 
सहर्ष करनी चाहिए. | इसके बाद अगर पुस्तक छुपते समय तुम्हें कुछ 
श्रौर भी सुवार करना ज़रूरी मालूम हो तो वह भी कर देना चाहिए । 
तुम्हारी रचना का एक एक वाक्य महत्व का हो। पुस्तक भर में कोई 
बात अनावश्यक, अनुपयोगी, बहुत पुरानी, अस्पष्ट, अ्रथवा अ्रधूरी न 
हो | इस तरह तुम्हारी पुस्तक का उस विषय के साहित्य में विशेष 
त्थान हो | निदान, किसो आदमी को लेखक बनने के लिए, अपने नाम 
से कोई पुस्तक छुपाने के लिए जल्दबाजी न करनी चाहिए। यह बात 
उन लोगों के लिए तो खास तौर से विचारने की है, जो नये लेखक 
हों, या जो लेखन-कार्य में, प्रवेश करने वाले हों। प्रत्येक लेखक को 
अपने कार्य का महत्व श्रोर उत्तरदायित्व समझ लेना चाहिए। लेखक 
अपने क्षेत्र के समाज पर विलक्षुण प्रभाव डालने वाला है, वह उसको 
बनाने और ब्िगाड़ने वाला होता है| उसका एक-एक वाक्य मुद्दों मे 
जान फूकनेवाला, निराशों में आशा का संचार करने वाला श्रौर पाठको 
को, उद्द श्य सिद्धि के लिए, बलिवेदी पर चढ़ाने वाला हो सकता है। 
इसके विपरीत, वह अ्रपनी कलम से जनता को विलासी, आरामतलब 
और पराधीनता में सुख का अनुभव करने वाला भी बना सकता है। 
इसलिए लेखक को बहुत समझ बूक कर चलने की आवश्यकता है। 
उसकी दिशा-भूल से देश रसातल को जा सकता है, भावी पीढ़ियॉ-- 

सैकड़ों वर्षों बाद आने वाली देश-संतान--भी गुमराह हो सकती है। 
प्रत्येक लेखक को हर समय सावधान, सजग और सतक रहना चाहिए | 

लेखन-का्य की शक्ति महान है। इसलिए सभी उस शक्ति का 
अपने-अपने स्वार्थ के लिए उपयोग करने को लालायित रहते हैं। 
अधिकारी चाहते हैं कि लेखक तत्कालीन शासनपद्धति का गुणगान 
करता रहे और लोगों को सरकार का अंघ-मक्त बनाये रखे। 
शासकों को जितना मरोसा अपने सैनिकों तथा सैनिक सामग्री का होता 
है, उससे कम सहारा लेखकों का नहीं होता ! कारण, शासकों का 
अन्तिम बल तो जनता ही होती है, और जनता सरकार के पक्त में 
होगी या विद्रोह करेगी, यह बहुत-कुछ लेखकों के रुख पर निर्भर 
होता है। इस लिए शामक चाहते हैं कि उन्हें लेखकों का यथ्थेष्ट 
समर्थन मिलता रहे । जो लेखक अधिकारियों की ठकुर-सुहाती बातें 
लिखता है उत्के लिए शासकों की थैलियों के मुह तो खुले ही रहते हैं, 
राजदरार में उसे यथेष्ट मान-प्रतिष्ठा भी मिलती है | इसके विरुद्ध, जो 
लेखक शासकों को निर्मीक आलोचना करता है, उन्हें खरी खोटी 
सुनाने में संकोच नहीं करता, और जनता को, उनके अन्याय और 
अ्रत्याचार के विरुद्ध उभारता रहता है, उसके लिए. हवालात,जेल, काल- 
फोठरी, तरह तरह के अपमान और कष्टों का मार्ग प्रशत्त रहता है। 
लेखक को इन दोनों में से एक बात चुननी होती है। उसका ठीक 
कत्त व्य पालन कितना कठिन है ! 

लेखक को केवल शासकों का खठका नहीं रहता | समाज और 
धर्म के ठेकेदार भी उसे चैन नहीं लेने देते। व लोग चाहते हैं कि 
: जनता पुरानी रीति रस्मों और रूढ़ियों की गुलाम बनी रहे; उसमें 
| स्वतंत्र चिन्तन की भावना पैदा न हो; वह पंचों, बुजुर्गों धर्माचायों 
| और महन्तों आदि की बात को 'बावा वाक्यम्‌ प्रमाणम? माने | उनकी 
! पह इच्छा रहती है कि बड़े या ऊचे माने-जाने वाले मुट्ठी भर आदमी 

वश जाति, या धर्म के नाम पर मोग विलास और शान शौकत का 
जीवन व्यतीत करते रहे, ओर शेष ॒ जनता उनके लिए सुख के साधन 
जुटाने में मरती-खपती रहे | वे जमींदारी, नवावी ताल्लुकेदारी, पू जी- 
वाद या साम्राज्यवाद आदि के अत्याचारों के विरोध मे कमी चूं नहीं 
करते | वे सबंसावारण की मानसिक उन्नति की वात नहीं सोचते, वे 
ननके भोजन, बच्र, विश्राम, स्वास्थ्य आदि शारीरिक आवश्यकताश्रों 
की भी फिक्र नहीं करते | वे चाहते हैं कि लेखक ऐसी कथा कहानी, 
उपन्यास आदि लिखता रहे कि जनता मे क्रान्ति या सुधार की भावनाएँ 
न जगें, मौजूदा हालत में कुछु फेर बदल न हो; और, समाज और 
धर्म क॑ अपने आप बने हुए नेताओं की सुख शान्ति में खज्ञल न पड़े । 
श्रव यदि लेखक जनता को जाग्रति और सुफुर्ति का संदेश देता है तो 
उसे समाज और धर्म क॑ ठेकेदारों के क्रोव का शिकार होना और तरह- 
तरह की तकलीफ सहना स्वाभाविक ही है। 

आह | कलम का घंघा करना कुछ मजाक नहीं है। ए. लेखनी 
उठाने वाले ! तुम में शस्रधारी से भी अधिक साहस और थैये होने की 
ज़रूरत है । तुम्हें हरदम दुधारी तलवार पर ही नहीं, तिपहलू खंजर पर 
चलना है | शासन, समाज और धर्म तीनों का विरोध सहने के लिए 
तुम्हें तैयार रहना है | क्‍या तुम इस तेहरी लड़ाई मे डड सकोगे ! 
अपने आत्मवल की अ्रच्छी तरह जाच कर लो | सोच लो, इस मैदान 
में कायरों का काम नहीं | यदि अभी तुम अपने अन्दर कुछ कमजोरी 
प्रहसूस करते हो तो ठहर जाओ | अ्रमी कुछ और साधना करो | अपने 
आ्राप को बलवान बनाओ | निडर बनो | तुम्हे कोई धमका या डरा न 
तके, और न तुम किसी लोभ में फंस सको | 

एक मुसीबत और भी है। प्रत्येक धंधा इसलिये किया जाता है कि 
उसके द्वारा यदि विशेष आमदनी न भी हो तो कम-से-क्रम जीवन- 
निर्वाह तो होता रहे | पर कलम का धंधा ऐसा है कि यदि लेखक बहुत 

सिद्धान्तवादी बनता है, तो उसे अपनी रोगी कपड़े की चिन्ता से भी मुक्ति 
नहीं मिल सकती | जो लोग उसकी कृति के ख़रीददार होने की शक्ति 
और साधन रखते हैं, उनसे तो लेखक का संघर्ष ही रहता है। और, 
जिन सर्व-साधारण श्रादमियों के हित साधन में वह लगा रहता है, उनमें 
से कुछ तो निर्धन होते हैं, और कुछ में ऐसी ज्ुमता नही होती कि लेखक 
की उपयोगिता को ध्यान में लावे और उसकी आवश्यकतश्रों की पूर्ति 
का विचार करे | क्या वेचारा लेखक हवा खाकर ही जीवित रहे, और 
क्या वह अपने रहने के लिए, गुफा या पेड़ों का श्राश्रय ले ! कुछ 
श्रादमी निठल्ले 'साधु महात्माश्रों? को ढूंढ़-दूंढ़ कर उन्हें बढ़िया भोजन 
बच्च प्रदान करते हैं, कुछ लोग चींटियों कीं तलाश करके उन्हे आदा 
दिया करते हैं, क्या समाज में ऐसे सहृदय आदमी न मिले, जो श्रस- 
जीवी लेखक की सुकृतियों के आहक बनें और उसे अपना सेवा-कार्य 
करते रहने मे प्रोत्साहन दे ! जो हो, लेखक को वो अपने संरक्षक्ों 
की तलाश न कर, अपना बलिदान करते हुए मी, अपना 'घधा' 
चलाना है। 
कुछ आदमी सोचते हैं कि लेखक की जन साधारण में बहुत ख्याति 
या प्रतिष्ठा होती है, अतः हम भी लेखक बन कर प्रसिद्धि क्यों न॒प्राप् 
कर ले | बस, वे अपने शान या अनुभव की मात्रा का विचार किये बिना 
ही, श्रोद्दौ पूजी से व्यापार करने चल देते हैं, जिसका परिणाम यह 
| होता है कि जल्दी ही उन्हें असफल या दिवालिया वनना पड़ता है। 
कुछ धनी या सम्पन्न आदमी अपने ज्ञान या अनुभव की पूंजी को लेखक 
/ बनने के लिए. अपर्यात्त तो समझते हैं, परल्तु प्रतिष्ठा पाने की कामना 
उनके हृदय में ऐसी प्रवल्न होती है किवे उस पर नियन्त्रण 
| नहीं कर सकते । वे सोचते हैं कि हम दूसरों को सेवाएँ सहज ही खरीद 
- सकते हैं। आर्थिक युग में जिस प्रकार अनेक श्रमी अपने श्रम को 
« बेचने के लिए व्याकुल रहते हैं, कितने ही लेखक!भी ऐसे होते हैं जो 


६६ भावी नागरिकों से 


अपने लेख का पारिश्रमिक द्रव्य रूप में पा लेने से भी मंतुष्ट हो जाते हैं । 
उन्हें इस बात पर बिचार करने का अवकाश या सुविधा नहीं होती कि 
उनकी कृति सतार भें किसके नाम से प्रकट हो। उन्हें जीवन-निर्वाह 
की चिन्ता होती है, और जब्र उनकी शारीरिक आवश्यकताओं कौ पूर्ति 
होती नजर आती है तो उन्हें गुमनाम बने रहने-में कोई श्रापत्ति नह 
होती । आज कल इस परिस्थिति का परिणाम यह है कि कितनी ही 
रचनाएँ ऐसे लेखकों के नाम से स्वसाधारण के सामने आती है, जो 
उस रचना के विषय में सवंथा अनजान होते हैं ओर भाषा से भी नाम- 
मात्र परिचित होते हैं, जिन्होंने उसके लिए. कोई परिश्रम नहीं किया है, 
जिन्होंने कुछ धातु के टुकड़े ( सिक्क ) अथवा कागज के टुकड़े ( नोट ) 
एक श्रमजीवी लेखक को देकर उसकी कृति खरीद ली है। वह बात तो 
श्र गये गुजरे पुराने जमाने की होती जा रही है,जब लेखक एक कलम 
घिसने वाला श्रमी होता था | अब तो घनी मानी आदमी अपने रुपये 
के बल से काव्य, कहानी, उपन्यास, नाठक, विशान आदि चाहे जिस 
विषय के विद्वान की संवाएँ खरीद कर स्वयं लेखक प्रसिद्ध हो सकता 
है। सचाई ओर ईमानदारी के प्रेमी प्रत्येक लेखक से यह आशा की 
जाती है कि वह इस कपट व्यवहार मे सहयोग न करे | वह अपने भ्रम 
का पारिश्रमिक लेने के साथ ही इस बात पर दृढ़ रहे कि उसकी कृति 
जनता में उसके ही नाम से प्रचारित हो | 
हम प्राचीन काल के उन महान लेखकों के प्रति बहुत आदर और 
श्रद्धा रखते हैं जिन्होंने बड़े बड़े ग्रन्थों की रचना करके भी अ्रपनी कीर्ति 
की कामना न की । उन्होंने निष्काम भाव से रचना की; नाम कौ परवा 
न की; अपने ग्रन्थो पर रचयिता की हैसियत से अ्रपना नाम नहीं लिखा | 
अवश्य ही उनकी इस अनासक्ति के कारण आज दिन यह निर्णय 
करना कठिन हो गया है (कि किस ग्रन्थ का रचयिता कौन है| पर 
उस समय लोगों में यह भावना न थी कि दूसरों के परिश्रम का श्रनुचित 

लाभ उठावें, दूसरों की रचनाश्रों को अपने नाम से जनता के सामने 
रखे। आज कल तो आदमी बिना परिश्रम किये, परिश्रम का श्रेय 
ले लेना चाहते हैं। घनवानों की वात ऊपर कही गयी हे, वे अपने 'हाथ 
का कुछ मैल' देकर परिश्रम से मुक्ति पाजाना चाहते है । उनके अ्रतिरिक्त 
एक दूसरा दल और है, इसके पास देने के लिए अपने 'हाथ का मैलः 
भी नहीं होता, तो भी यह नामवरी पाने के लिए लालायित रहता 
है | इस दल में उन लोगों का समावेश होता है, जो प्रायः निर्धन होते 
हैं। ये कुछु पढ़ लिख सकते हैं, परन्तु इन्हें अपने विषय का यथेष्ट 
शान नहीं होता।ये किसी नामी लेखक या कवि की कोई पुरानी 
रचता लेते हैं, ओर उसमें कुछ कतर-व्योंत करके उसे नया शौक 
देकर अपने नाम से छुपवा देते हैं।ये समभते हैं कि पुरानी 
चीज की पाठकों को यादन रही होगी, और हम उन्हे सहज 
ही धोखा दे सकते हैं| कोई हमारी चोरी नहीं पकड़ सकेगा। सब 
यही ख्याल करेंगे कि जो रचना हमारे नाम से छुप रही है, वह असल 
में हमारी ही हैं; उसका यश हमें मिलेगा | कुछु लोग कमी कभी यह 
साहित्यिक चोरी” पैसे के लोभ से भी करते हैं। बहुधा आगे पीछे ये 
पकड़े जाते हैं| पाठक इनकी करतूतों से परिचित होने पर इन्हें भली 
बुरी सुनाते हैं, ओर पीछे इनका विश्वास उठ जाता है | अस्ठु, जिसने 
चोरी की है, वह चोर है, चाहे वह पकड़ा जाय न पकड़ा जाय । उसने 
अपना पतन क्रिया है, और वह मी साहित्य के ज्षेत्र में आकर | 
मुझे पूर्ण आशा है, तुम ऐसे कुमार्ग में जाने का' विचार ही न 
करोगे | 
लेखन-कार्य करते हुए तुम्हें अपनी विनयशीलता को बराबर 

बनाये रखना है । क्षण भर के लिए. भी यह न सोचो कि मैं अब दूसरो 

के पढने के लिए साहित्य तैयार करमे लग गया हूँ तो मैं बड़ा विद्वान 

हो गया हूँ। हर आदमी को सदैव विद्यार्थी की सी भावना रखनी 

१३ 


ह्८ भावी नागरिकों से 


चाहिए, उसे अपना शान निरतर बढ़ाते रहना चाहिए, अपने विषय 
की नयी से नयी पुस्तक को अवलोकन करते रहना चाहिए, जिससे 
वह अपने समय से पीछे न रहे, और किसी बात मे नीर्ण शीर्ण पुराने 
विचारों को न लिये बैठा रहे | तुम जानते ही हो, ज्ञान का मंडार 
केवल पुस्तकों मे सीमित नहीं है, वह तो हर जगह बिखरा पड़ा है, 
जिसका जी चाहे संग्रह करते | प्रकृति को विशाल पुस्तक खुली पड़ी- 
है; बन जंगल, नदी पहाड़, पशु पत्ती, जलचर, थलचर और नमचर 
अनेक शिक्षाएँ लिये हुए हैं , कोई उनसे ग्रहण करने वाला चाहिए | 
जेखक को चाहिए कि वह प्रकृति के अतिरिक्त जनता के भी सम्पर्क में 
रहे, और विविध प्रकार के मनुष्यों के जीवन-व्यवहार का अध्ययन करता 
रहे।। ऐसा करने पर ही वह अपनी ,झति द्वारा पाठकों को अच्छी 
सामग्री देते रहने मे सफल होगा | 
शायद तुम यह पूछो कि किस विषय पर लिखना ठीक होगा । 
इस विषय में तो में कोई निश्चित और व्योरेवार परामर्श नहीं दे 
सकता | संकेत रूप से में इतना ही कहूँगा कि जिस विषय का तुम्हें 
विशेष शान और अनुभव हो, जिस विषय पर लिखने के लिये तुम्हारे 
मन की प्रबल प्रेरणा हो, जिसके लिये तुम्हारा हृदय एक प्रकार से 
वेचेन हो, उसी विषय पर लेखनी उठाओ्रो । यह भी देख लो कि जैसी 
चीज तुम पाठकों को देना चाहते हो, उससे उनका हित होगा। यदि 
बहुत कुछु उसी प्रकार की कृति साहित्य में किसी की पहले से विद्यमान 
है तो तुम्हें व्यर्थ में उसकी प्रतिद्वन्द्रिता करने की आवश्यकता नहीं | 
एक खतरे से सावधान रहने की बहुत ज़रूरत है। अकसर नया 
लेखक चाहता है कि मेरी पुस्तक के लिये किसी बड़े आदमी की सिफा- 
रिश मिल जाय, कोई सुप्रसिद्ध वि६न उसकी भूमिका लिख दे, अखबारों 
में उसकी खूब तारीफ से भरी समालोचनाएँ छुपे, पुस्तक किसी 
शिक्षा-संस्था में पाठ्य पुस्तक बन जाय, और अगर मुमकिन हो 


लेखक बनने वाले से ६६ 


तो किसी साहित्यिक संस्था से उस पुस्तक पर कुछ पुरस्कार भी मिल 
जाय | जब कोई लेखक इन बातों के लिए भली बुरी सब तरह कोशिश 
करता है, तो उसका काम लेखक के गौरव को घटाने वाला तो होता ही 
है, उससे साहित्य का मान या स्टेन्डड गिरता है, ओर समाज को भारी 
क्षति पहुंचती है । किसी लेखक के जो यार दोस्त ऐसे काम में सहायक 
होते हैं, वे भी बहुत दोषी हैं ! वे साहित्य की प्रगति में बाधक हो कर न 
केवन उस समय की जनता का ही, वह्कि आने वाली पीढ़ी का भी 
बडा अनिष्ट करते हैं | 
मैने पहले कहा है कि तम्हारी प्रत्येक कृति लोकहित के लिये होनी 
चाहिए | यदि कोई वस्तु बाजार मे बथेष्ट ग्राहक पा लेती है, और वह 
जल्दी ही बिक जाती है, तथा अपने बनाने वाले के लिए खूब श्रामदनी 
का साधन होती है तो यह आवश्यक नहीं है कि वह चीज़ जनता के 
लिए. हितकर है। सम्मव है अनेके आदमियों की रुचि बिगड़ी 
हुईं हो, उन्हें तामसिक या राजसिक बाते ही बहुत प्रिय लगती 
हों, उन्हे सात्विक विचार न सुहाते हों। ऐसी दशा में किसी 
लेखक का यह कहना कि हम तो लोक-चि के अनुसार साहित्य 
देकर जनता की मॉग पूरी कर रहे हैं, कहा तक उचित है! 
यह विचार भी ठीक नहों हैकि हम तो सत्य के प्रेमी हैं, और 
नग्न रुत्य का प्रचार करना हमारा कत्त व्य है| संसार के हर सत्य 
को वर्णन करना न सम्मव है और न आवश्यक ही है | प्रत्येक वस्तु 
स्थिति वर्णन किये जाने योग्य नहीं होती, ओर, किसी को आवश्यकता 
क्‍ से अधिक महत्व नहीं दिया जाना चाहिए। स्वास्थप्रद स्थानों में मी 
गन्दे पानी के बहने के लिए नालियाँ होती हैं, परन्तु कोई आदमी 
: केवल उस गदगी का ही वर्णन करे, और वह भी अतिरंजित शब्दों मे, 
: चह कैसे क्षम्य हो सकता है! तुम यह भी न सोचो कि सौंदर्य की 
' आड में चाहे जैसी वातों को चित्रित किया जा सकता है। अनेक सुन्दर 

चीज़े तो मनुष्यों को पथश्रष्ट करने वाली हो सकती हैं। तुम उनमें 
अपनी शक्ति न लगाश्रों | 
तुम्हाग आदर्श न केवल सत्य हो, और न केवल सौन्दर्य 
हो, वरन्‌ सत्यमू, और सौद्यम्‌ के साथ साथ ,शिवम्‌ भी हो। 
तुम्हारी लेखनी जनता की जीती जागती ज्वलत समध्याओं पर प्रकाश 
डाले, और, उनको कैसे हल किया जाय, यह सुझावे | निदान, जनता के 
भ्रभ्यूदय मे, सुधार-युग के आ्राह्मान में, नवीन सृष्टि की रचना में, 
तुम्हारा यथरेष्ट भाग होना चाहिए. | तुम्हारी लेखनी में यह बल होना 
चाहिए कि वह पाठकों के मानसिक, नेतिक, और आध्यात्मिक उत्थान 
में सहायक हो | जब वह ऐसा करने में असमर्थ हो तो उसे विभ्ाम दो | 
तुम युग-निर्माता हो, अ्रपने उत्तरदायित्व का ध्यान रखो | तुम कहोगे कि 
उपन्यात, नाटक, गढ्प, कहानी आ्रादि में हमारा उद्द श्य पाठकों का 
मनोरजन करना होता है, हसमे सत्यम्‌ शिवम्‌ और सौदर्यम के आदशे 
का निभाव नहीं हो सकता | यह ठीक नहीं है। सरत साहित्य का 
ग्राधार भी सच्ची या सम्भव घटनाएँ ही होनी चाहिए। मनोरंजन के 
नाम पर कल्पित, ऊठपणाग और असम्भव बातों से पाठकों का मन 
मलिन न करना चाहिए | इससे उनकी बुद्धि को जंग लग जाता है, 
और उनमें स्वतत्र रूप से सोचने विचारने की शक्ति नहीं रहती। 
तुम्हारा जीवन त्याग और सेवा के भावों से भरा होना चाहिए | 
तभी तुम जनता का सच्चा हित साधन कर सकोगे | जिस तरह की बाते 
तुम पाठकों को कहना चाहते हो, वैसे ही तुम्हारे विचार और काय होने 
चाहिएँ ! अपने मन में हिन्सा छुल-कपठ और राग द्वेष के भाव रखने 
वाले को यह शोभा नहों देता कि वह प्रेम और त्याग का उपदेश 
करे | यदि वह ऐसा उपदेश देने का दुस्साहस करता है, तो उसका 
कुछ उपयोग नहीं | तुम्हें निस्पक्ष भी होना चाहिए, | अपने मित्र की बहुत 
अधिक प्रशता या विरोधी की बहुत अधिक निन्‍दा करना उचित नहीं | 

श्री० विलियम लायड गेरीज़न के शब्दों में तुम्हारा सिद्धान्त यह होना 
चाहिए--“मैं सत्य की तरह कठोर हूँगा, मै न्याय की तरह अचल और 
किसी से समझौता न करने वाला हूँगा; मैं गम्भीर या संजीदा हूँ, में 
गोलमोल लगीलिपयी बाते नहीं कहँँगा, में क्रिमी को क्षमा नहीं करू गा, 
मै अपने आदर्श से एक इन्च भी पीछे नहीं हटेगा, और मेरी बात 
आपको सुननी हौ पड़ेगी |? 

साहित्य-कार्य करने बाले का कतेव्य है कि चारों ओर प्रकाश 
फैलाए, श्रशान का अ्रंघकार मिटाए, हरेक अन्याय का विरोध करे, 
लोगों के गलत बिचार और धारणाओं को सुधारने की कोशिश करे; 
चाहे ऐसा करने मे उसे किसी सत्ता से वक्कर लेनी पड़। लेखक | तुम 
दुनिया के बल हो; मनुष्य-ममाज को बलवान बनाश्रो, अनीति को 
हटाओ्रो | लेकिन, इसके लिए पहले अपनी शुद्धि करो, अपने मन का 
मैल हटा कर उसे साफ करो | जब तक हमारा चरित्र अच्छा नही होता, 
हममे स्वार्थ-त्याग, सेवा, दृढता, ईमानदारी, और सयम की भावना नहीं 
होती,तब तक हमारी भाषा में बल नहीं हो सकता | तुम अपनी कमजोरी 
दूर करो, निडर वनो | तुम्हारी क्मम बेज़बानों कौ ज़बान है। तुम दीन 
दुखी जनता के अवैतनिक या बिना मेहनताने के वकील हो । तुम्हारा 
मुकाबिला या विरोध करने वाले हैं, बढ़े बड़े सत्ताधारी | लेकिन वुम्हें 
उनसे घबराने कौ जरूरत मही । अपना फज पूरा करते हुए बढ़े चलो। 
तुम्हारी जीत होकर रहेगी । अगर बीच में कभी हार भी मालूम ठे, तो 
जवतक तुम अपने उद्द श्य के प्रति सच्चे ओर ईमानदार हो, तुम्हारी वह 


हार भी जीत ही है। भ्रपनी महान शक्ति में विश्वास रखो ओर उसका 
सदुपयोग करो | | 


[ १३ | 
प्रकाशक ओर पुस्तक-विक्र ता बनने वाले से 
“7****#/४89४8०७५-०--- 

तुम श्रत्र पुस्तक छुपाने ओर बेचने का धधा करने की सोच रहे हो । 
इस अवसर पर में इस काम के बारे में कुछु बातों की तरफ तुम्हारा 
व्यान दिलाना परूरी समभता हैँ । 

आजकल बहुत से ग्रादमी प्रकाशक को बहुत लोभी और खुदगज 
समभते हैं। उनकी यह धारणा कुछ नीचे दर्ज के प्रकाशकों का व्यव- 
हार देख कर हो गयी है। श्रसल में देखा जाय तो प्रकाशक का काम 
समाज के लिए बहुत जहरी श्रोर फायदेमद है; और, जो श्रादमी इस 
काम को सच्चाई थ्रोर ईमानदारी से करता है, वह जनता का बड़ा 
दितेपी है| वह ज्ञान की रोशनी को देश के कोने कोने में पहुँचाता-है । 
अगर उसकी मदद न मिक्ते तो लखक की योग्यता से लोगों 
को विशेष लाभ न पहुँच, उसकी लिखी किताब बस्ते में बधी रखी रहे; 
' उस पुस्तक को लखक के नजदीक रहने वाल मित्र, रेश्तेदार ओर शिष्य 
आदि हो देख सके | पीछे वह सड़ गल जाय, या दीमकों का भोजन बने । 
यह प्रकाशक ही है,जो लेखक का सदेश दूर-दूर तक पहुँचाता है, उसकी 
कृति को आने वाली पीढियो तक के लिए दुरक्षित बनाथे रखने की 
योजना करता है। प्रकाशक के द्वारा लंखक को अपनी आजीविका 
प्रात होती है, और वह भविष्य में. अधिकाधिक सेवा करने के प्रोत्सा- 
हित होता है | एक लेखक को अपने कार्य में सफलता मिलते देखकर 
ञ्र्न्य योग्य आदमियों के मन में इस ज्षेत्र में प्रवेश करनेका विचार आता 

है, और फिर इनके अच्छे प्रकाशक मिल जाने से ये भी उत्साह-पूर्वक 
समाज का शान बढाने में भाग लेने लगते हैं। इस प्रकार प्रकाशक लेखकों 
का बड़ा सहायक और संरक्षक है, ओर शान की ज्योति को निरंतर 
बनाये रखने वाला है। ऐसे प्रकाशक जिस समाज को यथेष्ट सख्या में 
मिल जाते हैं, वह धन्य है; उसका.उत्थान होने और उसके उत्तरोत्तर 
उन्नति करते रहने का मार्ग सदेव प्रशस्त रहता है | 
दुर्भाग्य से कितने ही प्रकाशक अपने आदर्श या उद्द श्य का ध्यान 

नहीं रखते । उनमें काली भेड़ें ही भ्रधिक हैं। वे अपने व्यक्तिगत स्वार्थ- 
साधन की धुन में रहते हैं। वे यह नहा सोचते कि समाज-हित की दृष्टि 
से, केसी पुस्तकी के प्रकाशन की आवश्यकता है | वे उन चीजों को 
आँख मीच कर छापते रहते हैं, जिनकी वाजार में खूब बिक्री होती है, 
चाहे वे कितनी ही कुरुचिपूर्ण हों, और चाहे उनके पढ़ने से पाठकों में 
कैसी ही भोग बिलास, कलह, हेष, छुल-कपठ आदि की भावनाएँ जाश॒त 
होती हों । प्रायः प्रकाशको का केई निर्धारित क्षेत्र नहीं होता, वे किस्सा- 
कहानी, उपन्यास, नाटक, कविता इतिहास, राजनीति आदि सभी 
विषयों की पुस्तक छापने के तैयार रते हैं; शर्त यही है कि उससे 
उनको अ्रच्छी आमदनी होनी चाहिए । वे पुस्तक के विषय की विशेष 

चिन्ता नहीं करते, या, वहाँ तक ही चिन्ता करते हैं, जहाँ तक उसका 
सम्बन्ध उसकी बिक्री से होता है। वे पुस्तक की बाहरी सजावट और 
संजघज का काफी ध्यान रखते हैं, यथा सम्भव उसे सचित्र रखते हैं, 
और नहीं तो कम से कम उसके 'कबर' पर ही एक लुभावना, मडकीला 
चित्र दे देते हैं, जिससे मनचले युवक और युवतियों को उसे खरीदने 
के लिए आकर्षण हो, और वे अपने जीवन-निर्वाह के ढ्रव्य मे से भी 
कुछ इस पुस्तक के लिए खच् करने पर उतर आये ; चाहे इससे केवल 
एक दो घड़ी का मनोरंजन होकर पीछे कुत्सित विचारों को उत्तेजना 
मिले, और तामसिक भावनाओं की वृद्धि होती रहे । 

कुछ प्रकाशक अपनी पुस्तकों की बिक्री बढ़ाने के लिए तरह तरह 
के निन्दनीय उपाय काम में लाते हैं। वे पुस्तक एक लेखक से लिखा 
कर उसे कुछ ८के दे कर विदा कर देते हैं, ओर पुस्तक पर नाम ऐसे 
आदमी का देते हैं, जिसकी खूब्र प्रसिद्धि हो, जिसका दूसरों पर खूब प्रभाव 
पड़े, जिसके नाम के कारण, उस पुस्तक को विद्याथिय्रों की पां्य पुस्तकों मे 
स्थान मिल । यही कारण है कि हिन्दी, उर्दूगणित,भूगोल,विशन आदि 
की अनेक पुस्तके ऐसे आदमियों के नाम से बाजार में आती रहती हैं, 
जो इन भाषाओ्रों या इन विपयों के जानकार नहीं होते । अपनी किताब 
को मजूर कराने के लिए. टेक्स्ट बुक कमेटियों के मेम्बरों ओर शिक्षा- 
प्रसार अफसरों की बारबार हाजरी बज़ाना और जैसे-बने उन्हें खुश 
करना तो आधुनिक प्रकाशक की एक विशेष योग्यता मानी जाती है । 
कुछु प्रकाशक उन तंस्थाओ्रों या सावंजनिक कमेटियों के सदस्यों से भी 
मिले रहते हैं, जो मिन्न मिन्न विषय। की पुस्तकों पर निर्धारित पुरष्कार 
देकर लेखकों को सम्मानित किया करती हैं। इन प्रकाशकों का यह 
प्रयत्ञ रहता है कि यथा सम्भव इनके ही द्वारा प्रकाशित पुस्तक के रच- 
यिता को पुरुष्कार दिया जाय | इससे इनको कई लाभ होते हूँ; पुस्तक 
की ख्याति बढ़ जाने से उसकी विक्री बढ़ती है। अच्छे-अच्छे लेखक 
अपनी पुस्तक इनके द्वारा प्रकाशित कराना अच्छा समभने लगते हैं | 
प्रकाशकों को उनकी रचनाएँ कुछ अधिक अनुकूल शर्तों पर मिलने 
लगती हैं। प्रायः प्रकाशक अपने व्यवहार में सिद्धान्त या आदर्श का 
विचार कम ही करते हैं, वे तो जैसे-बने द्रव्य उपाजन करने के इच्छुक 
रहते हैं और उन्हें जितना अधिक धन मिलता है, उतना ही अधिक वे 
अपनी सफलता ओऑका करते हैं। 
* कुछ प्रकाशक श्रपना माल खपाने के लिये अधिक-से-अधिक कमी- 
शन देने की नीति का अवलम्बन करते हैं । वे साठ-सत्तर या इससे भी 
अधिक कमीशन देते हैं। इनसे पुस्तकें ख़रीदने वाले, दूसरे कमौशन-एजंटों 

को,लगमग पचास फीसदी कमीशन पर माल छेच देते हैं। ये कमीशन- 
एजन्ट छोटे पुस्तक-विक्रेताओं को श्रथवा अध्यापको या पुस्तकाध्यक्षों 
आदि को दस-वारह फीसदी कमीशन काठ देते हैं। कुछ हुकानदार तो 
फुटकर ग्राहकों को, चाहे वे आठ आने की ही किताब क्यो न लें, कुछ 
कमीशन अवश्य देते हैं | अ्रस्तु, इस व्यापार मे मूल विक्रेता जिस पुस्तक 
के, पिछुत्तर फीसदी कमीशन काठ कर, चार आने लेता है, उसकी 
कीमत एक रुपया होती है ओर वह अतिम ग्राहक को इतने हो मूल्य में 
मिलती है। इससे आहकों को होने वाली हानि स्पष्ट है । और, प्रकाशको 
या लेखओं को भी इससे विशेष लाभ नहीं। आरम्भ मे उन्हें भले ही 
कुछु सफलता मिले, पर वह सफलता क्षणिक होती है, और उसका 
ज्षएक होना स्वाभाविक ही है। 

जब कि प्रकाशक पुस्तक का मूल्य एक रुपया रखकर उसे चार 
आने में बेचेगा, तो प्रकाशक को इसमें क्या बचेगा, ओर वह लेखक 
को क्या पुरस्कार दे सकेगा | इस चार आने में दो आने कायज ओर 
छुपाई का खर्च मान लिया जाय तो शेष दो आने में प्रकाशक अपना 
भी कुछ लाभ चाहेगा, फिर लेखक को वह जितना कम दे सकेगा, 
उतना कम देना उसके लिए स्वाभाविक है | इस दशा में उच्च कोटि की 
पुस्तकों की रचना केसे हो सकती है ! यदि कहा जाय कि एक रुपये के 
मूल्य वाली पुस्तक ऐसी रखी जाय, जिसमे कागज छुपाई आदि का खर्च 
दो आने से भी कम हो, तो यह ग्राहकों को सरासर लूठना है, और इसे 
व्यापार कहना भूल है | निदान, प्रकाशकों की, बहुत अधिक कमीशन 
देकर, जैसे भी हो अपना माल निकालने की नीति बहुत अनुचित है, 
इससे बीच के दलालों की श्रनावश्यक इद्धि होती है । 

कितने ही पुस्तक-विक्रेता अपनी दुकान पर वेचने के लिए वही माल 
रखते है, जिस पर उन्हें अ्रधिक-पे-अधिक कमीशन मिलता है, चाहे वह 


कितनी ही निक्ृष्ठ श्रेणी का हो | वे उस श्रच्छे माल को अपने यहाँ 
रे 

रखने को तैयार नहीं होते जिस पर कमीशन कम मिले | ये लोग कभी- 
कभी एक-दो पुस्तके अपनी भी छुपा कर रख लेते हैं। इन पुस्तकों की 
कीमत खूब अधिक रखी जाती है, और इनके परिवतेन में कुछ श्रन्‍्य 
पुस्तके सम्रहू कौ जाती हैं | जो लोग अपनी पुस्तक का. मूल्य कम रखते 
हैं, वे इस पुस्तक-परिवतन के व्यापार में सम्मिलित नहीं हो सकते, यह 
देखकर बहुत से आदमियों के मन में अपनी पुस्तक का मूल्य बढा-चढ़ा 
कर रखने की प्रवृत्ति होती है, जो स्वथा हानिकर है। 

कुछ प्रकाशक तो बहुत ही नीच मनोदत्ति का परिचय देते है। 
जब उन्हें मालूम होता है कि एक लेखक की किसी पुस्तक की बाजार 
में मॉग बहुत है, तो वे कट किसी दूसरे लेखक को इस बात पर राजी 
कर लेना चाहते हैं कि वह उस पुस्तक के नाम से मिलते हुए. नाम 
की दूसरी पुस्तक तैयार करे, जिसके प्रकाशक ये स्वयं हो सके | इस 
प्रकार ये दूसरे प्रकाशक की वस्तु की जगह अपनी प्रकाशित चीज 
देने तथा खूब मुनाफा हासिल करने का अवसर पा लेते हैं । 

कोई-कोई प्रकाशक और ही अंधेर करते हैं । उनके पास अनेक 
लेखक अपनी पुस्तक छुपाने के लिए, भेजते हैं, अथवा वे खुद लेखकों 
से उनकी कृत्तियों की मॉग करते हैं। जब अच्छी पुस्तकों के लेखक 
नाम मात्र की भेंट लेकर अपनी रचना इन्हें प्रकाशनाथ देने को तैयार 
नहीं होते, तो ये उन रचनाओं मे से कुछु भाग नकल करा लेते हैं, 
ओर पीछे इसमें कुछ जोड़-तोड़ करके, इसे अपनी चौज के रुप में 
छुपा देते हैं। मूल लेखक को उसकी हस्तलिखिंत प्रति काफी देर में 
लौटाते हुए प्रकाशक कह देते हैं, कि हमें आपकी पुस्तक कुछ अच्छी 
नहीं जची, या 'हम इस विषय की दूसरी पुस्तक प्रकाशित रहे हैं, 
श्रतः खेद है कि आपकी पुस्तक छुपाने में हम असमर्थ हैं ।” आह ! 
लोभी और स्वार्थी प्रकाशकों ने अपना मतलब ऐिद्ध करने के लिए 
कैसे कैसे उपायों का आविष्कार कर रखा है ! 

कुछ प्रकाशक तो लेखकों को दी जाने वाली 'रायल्टी? के हिसाब 
में भी गड़बड़ कर डालते हैं | पुस्तक की हजार प्रति छुपायी, और 
कहा यह कि पाँच सौ प्रति छुपायी गयी हे, जिससे लेखक को पाच 
सौ प्रतियों की रायल्टी से सहज ही वंचित किया जा सके | फिर, पुस्तक 
की कुछ प्रतियाँ सम्पादकों को समालोचनाथ"या शिक्षा संस्थाश्रों क्ो 
नमूने के तौर से जाती हैं। ऐसी प्रतियों कौ सख्या यदि ५० हुई 
ओर लेखक को कह दिया गया कि २०० प्रतियों भेठ में गयीं, तो लेखक 
उसकी कहां जोंच करने बैठता है, ओर यदि वह जोंच करना चाहे भी 
तो प्रकाशक तहज ही यह कह सकता है मैंने इसका ब्योरेवार हिसाब 
नहीं रखा, तुम्हे हमारा विश्वास करना चाहिए !” बेचारे लेखक को 
प्रकाशक का विश्वास करने के सिवाय और उपाय ही क्‍या है ! उसे 
यह भी डर रहता है कि कहीं मेरे कुछ कहने सुनने से प्रकाशक महाशय 
नाराज न हो जायें, और श्ागे के लिए मुझसे सम्बन्ध न तोड़ दें। 
अस्तु, प्रकाशकों की ऐसी बातें निन्दनीय और त्याज्य हैं । 

जब तक हमारे प्रकाशकों की नज़र निरंतर अपने मुनाफे की 
ही तरफ रहेगी, समाज को आवश्यक ओर उपयोगी साहित्य यथेष्ट 
परिमाण में मिलने की आशा नहीं करनी चाहिए । कया हमारे प्रकाशक 
, दस फी सदी पुस्तके भी निस्वार्थ भाव से, नफे की आशा छोड़कर, 
प्रकाशित करने का विचार न करेंगे ! आवश्यकता है कि वे बाजार या 
लोकरुचि की परवाह न कर, अच्छी चीजे सुयोग्य लेखके द्वारा तैयार 
। फैरावे, और उन्हें बाजार में लाकर जनता की सुरुचिके निर्माण करने में 
_यथेष्ट भाग हों। तभी अगली पीढ़ी मे श्रच्छी चीजों की मॉग बढने का 
| छुग्रवसर आयेगा । तभी प्रकाशकों का वास्तविक उद्द श्य सिद्ध होगा । 
“आशा है, तुम अपने सामने इसी तरह के योग्य और उपकारी प्रकाशक 
“ बनने का ध्येय रखोगे | 


[ १४ ] 
सरकारी नोकर बनने वाले से 


&>>णःरटअ जि है: रे पि/ ऐप कवक-न+म, 


तुम्हारे सामने यह समस्या है कि सरकारी नौकरी कौ जाय या नहीं। 
एक ओर तुम्हें यह लाभ दिखाई देता हैं कि इसमे श्रच्छी बेंधी हुई 
आमदनी है, और श्रागे तरक्की की आशा है, दूसरी ओ्रोर तुम लोगों 
को यह कहते, सुनते हो कि नौकरी करना श्रच्छा नहीं; इसमें आत्मिक 
पतन होता है, स्वाभिमान की रक्षा नहीं हो सकती । तुम इस विषय में 
मेरे विचार जानना चाहते हो | 
सरकारी नौकरी मे स्वापिमान कहाँ तक और किस प्रश्ार रह 
सकता है, इसका उत्तर देने से पूर्व मैं कुछ अन्य बातों की श्रोर तुम्द्दरा 
ध्यान दिलाता हूँ | यह तो तुम जानते ही हो कि हर देश में सरकारी 
नौकरियों की सख्या परिमित ही रहा करती हैं। हा; स्वाधीन देशों में 
छोटी बड़ी सब्र नौकरियों प्रात्त करने का मांग प्रत्येक नागरिक: 
के लिए खुला रहता है | इसके विपरीत, अधीन देशों भे कानून से 
अथवा व्यवहार में कितने ही उच्चपद शासक जाति वालों के लिए, या 
उनके कृपा-पात्रो के लिए सुरक्षित रहते हैं, इसलिए इन देशों में सबे- 
साधारण को मिलने वाली उच्च नोकरियोँ ओर भी कम होती हैं। 
भारतवर्ष में शिक्षा का प्रचार कम होने से, यहाँ स्कूलों और कालेजों से - 
अभी प्रतिवर्ष, कम ही विद्यार्थी निकलते हैं, लेकिन उन सब 
को भी सरकारी नोकरी मिलना सम्भव नहीं। उधर, हमारे अधिकाश 
” शिक्षित युवकों के सामने नौकरी के सिवाय और कोई काम ही नहीं 
हि / 

होता; और, उन्हें जो शिक्षा मिली होती है, वह उन्हें दूसरे कामों के 
योग्य बनाती भी नहीं | जब तक युवक कृषि, उद्योग, व्यापार आदि की 
ओर काफी नहीं भुकेगे और श्रम की महत्ता नहों समझेगे, तथा सरकारी 
"ोकर होने और थावू! कहलाने के इच्छुक रहेंगे, उनमे से श्रधिकाश 
को निराश होना और बेकार रहना पड़ेगा, यह निश्चित है | 

बढ़े से बड़ा सरकारी नौकर मी किसी नागरिक को पत्र लिखते 
समय अपने आपको “आपका बहुत श्राशाकारों सेवकः ( 'योर मोस्ट 
ओोत्रीडियंट सर्वेट! ) लिखता है | खेद है कि यह वात केवल लिखन की 
रह गयी | व्यवहार में इसका ध्यान नहीं रखा जाता! ज्यादहतर 
श्रादमी सरकारी पद पाकर अपने आपको जनता पर हकूमत करने वाला 
या अफसर समझने लगते हैं, ओर लोगों को अपना सेवक या नौकर 
मानते हैं। वे उन सर तरह तरह की घौस जमाया करेते हैं। वे मूल 
जाते हैं कि उनकी तनझवाह का पैसा सार्वजनिक करों से बसूल होता 
है। इस तरह वे जनता की दी हुई कमाई खाते हैं; उसके प्रति उन्हें 
आदर सम्मान का भाव रखना चाहिए। लेकिन वे तो सिर्फ ऊँचे 
अधिकारियों को ही श्रपना मालिक समभते ओर उनका ही आदर 
करते हैं। यह वात बहुत खराब है। मेरा यह मतलब नहीं है कि कोई 
सरकारी नौकर अपने उच्च अधिकारियों के प्रति आदर-सम्मान का 
भाव न रखे | मेरा आशय यही है कि कोई कर्मचारी जनता के हितो की 
उपेक्षा न करे, सदैव उसकी सेवा का ध्यान रखे; तभी वह सार्वजनिक 
नौकर ( पब्लिक सर्चेट” ) कहलाने का अधिकारी होगा 

अब सरकारी नौकरों के ध्यान देने की दूसरी वात ले। प्रत्येक 
सरकारी नौकरी का वेतन नियत रहता है । जो आदमी कोई नौकरी - 
करता है, उसे सरकार से मिलने वाले वेतन से संतोष करना चाहिए | 
अगर वह यह सम्रभतता है कि वेतन उसके गुजारे के लिए काफी नहीं 
है तो वह सरकारी नौकरी छोड़ कर कोई दूसरा धंधा करे। लेकिन 

सरकारी नौकरी करते हुए और सरकार से वेतन लेते हुए. जनता से 
डाली, भेठ, रिश्वत, घूस या इनाम आदि के नाम से ऊपर की आम- 
दनी” वसूल नहीं करनी चाहिए | कुछु सरकारी नोकर इसे »पना हक़! 
समभते हैं- जब तक उन्हें यह हक़! न मिले, वे लोगों का काम नहीं 
करते,या उसमे बहुत ढील-ढाल देते हैं। यह बहुत अनुचित है | इससे 
वह नौकरी बदनाम हो जाती है | सरकार के ऐसे महकमे में कोई भला 
आदमी नौकरी करना पसन्द नहीं करता | उसके बारे में लोकमत अ्रच्छा 
नहीं रहता । इस तरह किसी सरकारी नौकर का ऊपर की आमदनी 
लेना सरकार और जनता दोनों के लिए हानिकारक है। यह कभी नहीं 
लेनी चाहिए | ह 

बहुत से सरकारी नोकर गरीब अनपढ़ लोगों से 'बेगारः लिया 
करते हैं । वे उनसे अपना काम कराकर उन्हें मजदूरी नहीं देते | कितने 
ही कमंचारी किराये पर चलने वाले तागों या मोटरों में मुफ्त में सफर 
करते हैं। और, जब सरकारी काम से जाते हैं तो तॉगे और मोटर 
वालों को किराया न देकर भी सरकार से पूरा सफर-ख्च वसूल 
करते हैं। जो आदमी सरकारी दफ्तरों में काम करते हैं वे अपने 
निजी काम के लिए ही नहीं, अपने बालकों के लिए भी सरकारी 
स्टेश्नरी (लिखने पढने का सामान) का उपयोग करना अपना स्वयं- 
सिद्ध अधिकार मानते हैं | यह ठीक नहीं; यह तो चोरी और वेईमानी 
ही है । 

सरकारी नोकरों को अपने श्रपने महकमे के नियम अच्छी तरह पालने 
चाहिए | अगर किसी को ये नियम ठीक न जचें तो उसे वह नौकरी 
न करनी चाहिए (और उन नियमों का संशोधन कराने की 
कोशिश करनी चाहिए )। जनता को भी सरकारी नियमों का ध्यान 
रखना चाहिए | इस विषय में एक बात विचारने की है, अनेक नियम 
ऐसे होते हैं कि यदि उनका अक्षरशः यानी हरफ-बरहफ पालन किया 

जाय तो रोजमर्रा का काम ही न चले | साधारण आदमियों से यह भी 
झाशा नहीं की जा सकती कि उन्हें उन नियमों का पूर्ण श्ञान होगा । 
उचित यह है कि नियमों की भावना का ध्यान रखा जाय, उनके शब्दों 
की बाल की खाल' न निकाली बाय | कुछ कमचारी नियमों को आड 
में जनता को बहुत परेशान किया करते हैं, इसमें उनका लक्ष्य लोगों 
पर अ्रपना रौब गॉठना, या उनसे कुछ पैसा ऐंठना होता है | यह बहुत 
खराब बात है। हम याद रखें कि नियम जनता के लिए होते हैं, ओर 
वे जनता की ज़रूरत और छुविधा के अनुसार बदलते रहते हैं। हम 
जनता को ही नियमों के लिए न समभे | 

इस बात को तो ज्यादह समझाने की आवश्यकता ही नहीं हैं कि 
प्रत्येक सरकरी कर्मचारी को चाहिए कि भ्रपना कार्य खूब मन लगाकर 
परिश्रम और ईमानदारी से करे | यों तो मनुष्य को चाहिए कि जो भी 
काम करे, उसे अ्रच्छी तरह करे; फिर,जिस खास काय के लिये वह रखा 
जाता है, और उसे वेतन दिया जाता है, वह काय तो बहुत अच्छी 
तरह होना ही चाहिए | उसे वेगार की तरह दालना, या अधूरे मन से 
करना किसो नागरिक को शोमा नही देता | कुछ कर्मचारी अपने का 
को ठीर्क तरह नहीं करते; हाँ, अपने उच्च अधिकारियों को खुशामद या 
डाली-मेंट आदि से खुश रखने का प्रयत् करते हैं| यह नीति बहुत 
ख़राब है, इसे मूल कर भी न श्रपनाना चाहिए | 

अरब सरकारी नौंकरी की प्रतिष्ठा की बात | स्वाधीन देशों में यह 
समभा जाता है कि सरकारी नौकर लोकहितकारी काम में लगा हुआ 


' है, इसलिये जनता में उसकी ऐसी ही इज्ज़त होती है, जैसी दूसरी उप- 
: योगी सेवा करने वालों की होती है। लेकिन पराधीन देशों में अकमर 
' सरकार काफी लोकप्रिय नहीं होती; सरकार का और देश के नेताओं 
/ का दृष्टिकोण अलग-अलग होता है। इसलिये देश हितैषी सज्जनों की 


ः निगाह में सरकारी नौकरों का उतना आदर मान नहीं होता | यह माना 


के 

जाता है कि सरकारी नौकर अपने निजी स्वार्थ के ख़ातिर काम करते 
हैं, उनके हृदय में लोकहित का सवाल नहीं होता; और, अगर होता भी 
हे तो वह गोण होता हैं। 
जो हो, सरकारी नौकरी करते तमय नागरिक के अपने सामने 
निश्चित आदर्श और सिद्धान्त रखने चाहिएँ | कुछ-लोग कहा करते है 
कि “नौकरी आखिर नोकरी ही है। इसमे आदमी का स्वाभिमान नहीं 
रहता, उसे बहुत सी बाते अपनी इच्छा या मर्जी के खिलाफ करनी 
पड़ती हैं। अगर वह उन्हें नही करता तो अ्रफसर नाराज़ होते हैं, वे 
उसे परेशान करते हैं, उसका अपमान करते हैं, श्रौर आखिर नौकरी 
छूटने की धमकी देते हैं |? असल में अफसरों का अपने मातहत कम- 
चारियों से बहुत श्रच्छा व्यवहार होना चाहिए । अफसरों को उनके 
ऐसी ही कामों की निगरानी और नियन्त्रण करना चाहिए, जो साव॑- 
जनिक या सरकारी कम॑चारी की हैसियत से किये गये हों । इन्हें छोड़कर 
किसी कमंचारी के निजी जीवन, रहन सहने वेशभूषा या पहनावे पोशाक 
आदि में किसी तरह का दखल दिया जाना ठीक नहीं । हरेक कर्मचारी ' 
को अधिकार है कि फुरसत के समय अपने मनोरंजन, उन्नति या लोक- 
हित सम्बन्धी चाहे जो कार्य करे | अगर किसी कमचारी कोयह मालूम ' 
हो कि उसके निजी कामों मे बेजा दखल दिया जाता है तो उसे चाहिए 
कि उसका खुला और जोरदार विरोध करने से न चूके । ! 
नागरिकता के नाते ऐसा विरोध करना और अपने आत्मबल का 
परिचय देना उसका कत्त व्य है। सम्भव है, इस कत्त व्य-पालन में उसे 
कुछ कठिनाइयों का सामना करना पड़े, यहाँ तक कि यदि वातावरण 
बहुत दूषित है, और उच्च अ्रधिकारी यथेन्‍्ट' विवेकशील नहीं हैं, वो 
कम चारी को आर्थिक हानि सहने या नोकरी से ही हाथ धोने का भो 
अवसर आ सकता है | परन्तु कत्त व्य-पालन में कठिनाइयों का आना 
तो स्वाभाविक ही है, और, जब तक नागरिक कुछ त्याग करने और कष्ट 

सहने के लिए तैयार न हों, दूसरे नागरिकों की उन्नति का मार्ग 
कैसे प्रशस्त हो सकता है | निदान, सरकारी नौकरी 'करते हुए भी 
स्वाभिमान की रक्षा की जा सकती है, ओर की जानी चाहिए | ठुम 
स्वाभिमान की रक्षा करने वाले, अ्रच्छे आ्राद्श और सिद्धान्त रखने 
वाले, अपना फर्ज पूरा करने वाले नागरिक वनो, ओर सरकारी नौकरी 
करते हुए भी श्रपना और समाज का भला करो | 


[१५ | 

तुम्हारी पढ़ाई अब जल्दी: पूरी होने वाली है, और तुम यह सोच 
रह हो कि इसके वाद क्या काम किया जाय । तुम्हारी कुछ कुछ रुचि 
सैनिक बनने की है | तुम यह विचार करना चाहते हो कि सैनिक का 
कार्य केसा है, और सैनेक जीवन का आदर्श कया हो ' 

सैनिक यह गव किया करता है कि हमारी ही बदौलत लोगों के 
जान-माल की रक्षा होती है, ओर ससार में शान्ति रहती है। पर इसमे 
कोई सार नहीं | मनुष्य समाज में शुरू से ही सैनिकों का क्रम चला आा 
रहा है, कभी कम, कभी ज्यादह; कभी एक रूप मे, और कमी दूसरे 
मे | प्रत्येक समाज के सगठन में सैनिकों या ज्ञत्रियों को एक विशेष 
स्थान दिया गया | परन्तु क्या सेना का उद्द श्य कमी सफल हुआ ! 

पहले, देशों की भीतरी रक्षा की वात ले। सब जानते है कि 
प्रत्येक देश के मिन्न-भिन्न मार्गों में समय-समय पर चोरी लूट-मार आदि 
होती रहती है; डाके या हत्याएँ मी होती हैं। सेना रहने से इनका 


निवारण नहीं होता | प्रायः वह तो मौके पर भेजी ही उस समय जाती 
श्घ 

है, जब कोई दुर्घटना श्रथवा उपद्रव हो चुकता है। यह ठीक है कि 
प्राचीन काल में, भारतवर्ष मे, और सम्मव है कुछ और भी देशों में, 
ऐसा समय रहा है, जब आदमी अपने मकानों के दरवाजे खुले छोड़कर 
चाहे जहाँ वेखटके धूमते फिरते थे; उन्हें श्रपना माल चोरी जाने की 
कुछ भी शंका न होती यी, दरवाजों भें साकल या ताला लगाने की 
चाल ही न थी | परन्तु इसका श्रय सेना को नहीं दिया जा सकता | 
इसका मुख्य कारण यह था के लोगों की नैतिक या धार्मिक भावना 
ऊँची थी, उन्हें एकनुसरे में विश्वास था; उनके लिए चोरी, भूठ, 
आदि अ्स्वाभाविक था । मतलब यह कि आराम तौर से सेना के सहारे 
शान्ति नहीं रहती | 

तुम कहोगे कि सेनाएँ देशों की बाहरी हमलों से रक्षा करती हैं | 
श्रच्छा, क्या उनके द्वारा अन्तर्राष्ट्रीय शान्ति रही है ! संसार का सब से 
पुराना साहित्य वेद माने जाते हैं| उनमे भी युद्ध का वर्णन है । पीछे 
भारतवर्ष के रामायण-काल, महाभारत-काल या पौराणिक काल किसी भी 
समय का इतिहास लीजिए, कोई भी साहित्य युद्धकी कथा से मुक्त नहीं है | 
दूसरे देशों के इतिहास की भी यही बात है। आज कल जो देश अपनी 
सम्यता और उन्नति का अभिमान करते हैं, वे भी हमलों से छुटकारा 
नहीं पा सके हैं | इस तरह युद्ध मनुष्य जाति के साथ शुरू से अब तक 
चिपटा रहा है | देश काल के अनुसार सैनिक व्यवस्था का जितना 
अधिक विकास हुआ है, उतना ही जन-धन अ्रधिक नष्ट हुआ है | उतनी 
हाँ युद्दों की भयकरता और विश्ततार बढ़ा है। ऐसी दशा में कौन यह 
कह सकता है कि सैनिकों से मनुष्य जाति का कुछ बचाव हुआ है | 

और, यह तो तुम जानते ही हो कि सैनिकों का व्यवहार विदेशों की 
ही नहों, अनेक बार अपने देश की नागरिक जनता से कैसा बुरा 
होता है | जब कभी छुट्टी या अवकाश के दिन सैनिक अपना मनोविनोद 
करने के लिए शहर के बाजारों में थ्रा जाते हैं तो मानो एक आफत 

आ जाती है | नागरिक वस्ती में आकर सेनिक अपने आपको सब 
प्रकार के अनुशासन या नियम-बंधनों से मुक्त समभते हैं। हलवाई या 
खोम्चे वाले से सामान लेकर उसके दाम न चुकाना, यदि कोई उनसे 
दाम माँगे तो उसे धमकाना और मारना-पीटना, किसी तांगे आदि 
में सवार होकर धटों जहॉ-तहाँ घूसना श्रौर किराया न चुका कर दे 
वाले को परेशान करना, और राह चलते आदमियों या औरतों से 
छेड़द्ाड करना आदि सैनिकों के लिए साधारण बातें हैं। जब कर्मी 
सेनिक रेल में सफर करते हैं. तो दूसरे यात्रियों को तरह तरह का कष्ट 
देना और स्टेशनों के प्लेटफार्म ०र वहाँ के आदंमियों को दिक करना, 
यहाँ तक कवि रेल-कर्मचारियों की भी अवहेलना करना आये दिन की 
धटनाएँ हैं | जब सेनिक कूच करते हैं, ओर किसी गाँव के पास पड़ाव 
डालते हैं तो गॉव वालों पर मुसीवत का पहाड़ हूठ पड़ता है। कोई 
अपनी जान-माल, या वहु-वेटियों की इजत, सुरक्षित नहों समझता | 
ऐसा दुव्यवहार करने वाले सैनिकों को देश रक्षुक' कहना इस शब्द का 
अनथ करना है | 
हमने सेनिकों के व्यवहार की जो बात ऊपर कही है, वह कर्म 
कमी ही अनुभव में आती है | पर उस समय तो जनता पर लम्बा कष्ट 
आ पड़ता है, जब युद्ध समाप्त हों जाता है और सिपाही अपने-अपने 
धर लोग आते हैं | ज्यादहतर सिपाही यावों के होते हैँ। जिस गाँव में 
विजयी सिपाही काफी संख्या में आ जाते हैं, उसका दुर्माग्य ही समझना 
चाहिए | बात यह है कि ये सिपाही हिन्सा की पूरी शिक्षा पाये हुए 
होते हैं, और बहुत दिनों तक इन्हें मरने-मारने का ही काम रहता है | 
इस लिए लडाई के मेदान से चले आने पर भी जल्दी ही इनका स्वभाव 
नहीं वदल सकता | इनके व्यवशर में पद पद पर क्रोव, हेन्‍सा और द्वेप- 
भाव का परिचय मिलता है। और, जब इन्हें शिक्षा द्वारा ऋर और 
हिन्सक बनाया गया है तो इनसे और आशा ही क्या की जाय ! 


ज्ज्नरं 


का । 

यह वात विजयी सेना-नावकों ओर सैनिक अधिकारियों के बारे में 
और भी ज्यादह ज्ञागू होती है | जनता इन्हें अपना रक्ष॒क समभती हैं, 
इनका स्वागत करती है ओर खुशी मनाती हे। लेकिन जल्दी ही 
उसे पता ज्ग जाता है कि इनमे लोकतंत्र की भावना नहीं है, ये 
स्ेच्छाचारी शासक्र का सा च्यवहार करना जानते हैं। जनता इन 
सत्नक्ों' से अपनी रक्षा केसे करे! 

प्राचीन काल मे ग्रनेक स्थानों मे ऐसी रीति थी कि जब दो दलों मे 
भगड़ा होता था, तो वे दल अपना एक एक आदमी चुन देते थे। इन 
दो आदमियों के इन्द युद्ध से दोनों दलों की हारजीत का निरंव हो 
जाता था | इस प्रकार युद्ध केवल दो आ्रादमियों तक परिमित रहता था | 
इतिहास ने एक दूसरा दृश्य भी देखा-दो दलों के कड़े का निपणरा 
उनकी सेनाश्रों ने आपस मे लड़कर कर लिया । किसान आदि अन्य 
नागरिक जनता बुद्ध में नहीं फेंसती थी; वह अपना रोजमर्रा का काम 
वेरोक-टोक करती रहती थी | पर अरब तो एक देश के आदमी विरोधी 
देश को सेना को ही नहीं, वहों की सभी जनता से दुश्मनी रखते हैं । 
लेक्रिन जरा सोचने को वात है कि अगर किसी राज्य के डिक्टेटर या 
बादशाह ने किसी तरह हमारे विरुद्ध सैनिक संगठन कर लिया है तो 
क्या हमारा यह समझना ठीक होगा कि उस राज्य के सब नागरिक 
हमारे शत्रु हैं ! क्या वहाँ के वृढ़े, अनाथ, स्लियोँ और वालवचे हमारी 
दवा और सहानुभूति के अधिकारी नहीं हैं?! और अ्रगर हम वहाँ की 
नागरिक ( सिविल ) जनता पर बमवाजी करेंगे और उनके अस्पतालों, 
स्कूलों, अजायवरों, गिरजावरों और विनोद-त्यानों आदि को नए करेंगे 
तो हमारी यह करवूत कहाँ तक मनुष्योचित होगी ! 
के हमें वह भी सोचना है कि जो सैनिक आज हमारे विरुद्ध असर 
लकर छड़ा है क्या वह वास्तव में हमारा शत्रु है। सम्भव है, वह कुछ 
स्पयों के लोभ से ही सेना में भरती हो गया हो, या धूर्त॑ सत्तावारियों 

के वहकाए. में आकर हिंसक कार्य करने पर उतारू हुआ हो | यह 
असम्भव नही कि यदि उप्तसे शान्तियूवंक विचार-विनिंमयय करने का 
कोई मार्ग निकश सके तो उसका हृदय-परिवर्तन हो जाय, वह हमारा 
परम मित्र और शुभचिन्तक बन जाय | परन्तु जब हम भी जोश में 
आजाते हैं, उसे मृत्यु के घाट उतार देते हैं, और उसके निर्दोष बालकों 
की अनाथ ओर दुखी बना देते हैं तो उसके भाई बंधुओं की हेषाग्नि 
प्रजजलित होती है, और वे हमसे बदला लेने की ठान लेते हैं | 
यह हिंसा-प्रतिहिसा का सिलसिला एक पीढी तक ही चले. ऐसा कोई 
नियम नहीं हैं, यह तो कई कई पीढ़ियों तक चल सकता है। हिंसा से 
शत्र दब सकता, या मर भी सकता है, परन्तु शत्रुता की भावना का 
अन्त नहीं होता, उसकी विष-वेल बढ़ती रहती है। एक महायुद्ध का 
फल दूसरा महायुद्ध, और दूसरे का नतीजा तीसग | हर एक महायुद्ध 
पिछुले महायुद्ध से अधिक भयकर और नाशकारी होता है। भावी 
सैनिकों को इस विषय में गहरा विचार करना चाहिए | 

अकसर हम कह दिया करते हैं कि महायुद्ध का कारण हिटलर, 
तोजो या अमुक आदमी है, इसलिए उस आदमी को नष्ट कर देना 
चाहिए | हम यह नहीं सोचते कि उस आदमी को ऐसा श्रादमी किसने 
बनाया | असल में वह तो अपने समय की राजनीति, श्र्शनीति और 
समाजनीति का फल होता है। ससार में सुख शान्ति की व्यवस्था चाहने 
वालों का कतंव्य है कि वे किसी खास आदमी को मारने का विचार न 
कर नाजीवाद, पूंजीवाद, ओर साम्राज्यवाद आदि को नष्ट करने के लिए. 
कमर कस ले' | जिस आदमी को हम युद्ध का कारण सममभते हैं, वह 
एक प्रकार का रोगी होता है, और उस तरह के छोटे बड़े रोगी और भी 
बहुत से होते हैं | हम एक दो प्रधान रोगियों को मार कर संसार भर को 
निरोग बनाने का स्वप्न देखा करते हैं। जरूरत है कि इस रोग के 
कौटागुओं को नष्ट किया जाय, चाहे वे हमारे शत्रु के शरीर के हो, या 

हमारे मित्र के ही शरीर के हों । 
मनुष्य का जीवन, प्राणियों का महान यात्रा का वह संधि स्थान है 
जिसके एक ओर पशु जीवन है और दूसरी ओर देव योनि। आदमी 
का बहुत कुछ विकास हो चुकने पर भी उससे प्रायः कुछ पशुत्व 
शेष है; उस ओर का थोड़ा सा सहारा पाने पर उसके मस्तिष्क में शैतान 
काम करने लगता है। समाज का सगठन ऐमा होना चाहिए कि देवी 
गुणों का विकास हो। परन्तु वर्तमान सैनिक व्यवस्था तो उसके पशुत्व 
को ही बढाती है ।' अ्रत्र तक के इस अनुभव की ध्यान में रखते हुए 
मानव समाज को सेनिक पद्धति बदल देनी होगी | योद्धाश्रों की जगह 
सत्याग्रह बीरों से काम लेना होगा । तोष, बन्दूक और हवाई जहाजं 
की जगह अहिन्सा ओर प्रेम के साधनों का उपयोग किया जाना आव- 
श्यक है | प्रेम और सत्याग्रह का अद्त धीरे धीरे काम करता है, लैकिन 
उसकी विजय निश्चित है, उसकी हार का तो सवाल्न ही नहीं 
होता । सत्वाग्रही का उद्दश्य शत्र को मार डालना नहीं होता, 
वह तो उसका हृदय परिवतन करके, अन्दर से शत्रता निकाल देने की 
कोशिश करता है; ओर इस कोशिश में अपना जीवन अरपंण करने के 
लिये तैयार रहता है । उसके इस काम से दोनों का उत्थान होता है; 
पतन किसी का नहीं होता | 
सत्याग्रही दल या अहिन्सक सेना की तैयारी कैसे होगी ? क्‍या यह 
भी कभी सम्भव है ? हमने हिन्सक सेनाओं की व्यवस्था करते करते 
अब तक कितने युग व्यतीत कर डाले | सम्पत्ति और साधनों का भी 
कुछ हिसाव नहां है| वह प्रयोग नितान्त असफल रहा, फिर भी सत्या- 
प्रही दलों के आयोजन की बात हमारे मन में कुछ जमती सी नहीं | 
हम उसे श्रव्यावहारिक समझ बैठे हैं | जैसा कि महात्मा गाधी ने लिखा 
है, अगर हिन्सा की काली कला मे, जो पशुओं का नियम है, लाखों 
को दक्तु किया जा सकता है तो अहिन्सा की सफेद कला में, जो कि 

धर्म संस्कार वाले मनुष्य का नियम है, उन्हें दक्ष करमे की उससे भी 
अधिक सम्भावना है ।! 
अस्तु, सैनिक बनने के अमिलाषी नागरिकों को चाहिए कि वे 
अपने शारीरिक या भौतिक बल पर गये करना छोड़ दं, श्रौर आत्म- 
बल, अरहिन्सा, और प्रेम की शक्ति से काम लेने की कोशिश करे । 
जो आदमी आज किसी भ्रम या लोम वश संयोग से हमारा विरोधी वना 
हुआ है, उसके साथ जरा समझदारी से व्यवहार करें; आश्रय नहीं, 
थोड़े बहुत समय में वह हमारा मित्र और प्रमी वन जाय | असल में, 
सतार में सभी आदमी आपस में भाई-भाई हैं | जाति-बिरादरी, रज्ञ या 
वर्ण, मजहब या धमम, राज्य, राष्ट्र या साम्राज्य आ्रदि की दौवारे कृत्रिम 
या बनाव्ी हैं। इनसे हमें धोखा न होना चाहिए । हम विश्व-राज्य था 
विश्व-संघ का निर्माण करने वाले हैं, हम विश्व-नागरिक बनेंगे, और 
विश्व राज्य के आत्मबल वाले, बीर सत्याग्रही सैनिक होंगे। हम दूसरों 
को मार कर अपनी बीरता का बखान करने वाले न हों, वरन्‌ स्वयं कष्ट 
सहते हुए, और आवश्यकता हो तो मर कर ऐसा इतिहास छोड़ने वाले 
हों, जो शत्र को चकित करे, और उसे हमारा मित्र और वन्धु बनने के 
लिए प्रेरित करे । 
ए सैनिक ! तू शक्ति का भक्त है, तेरी शक्ति की प्यास अनन्त है। 
तू जितना शक्ति प्राप्प करता है, उतनी ही तेरी प्यास बढ़ती जाती है। 
| 'कुछ शक्ति और चाहिए, कुछ और भी चाहिए? यह तेरी हरदम पुकार 
 है। तेरी भावना मे मौलिक दोष है तू आउुरी शक्ति के पीछे पड़ा है | 
तेरे आदर चंगेज, तिमूर, सिकन्दर, सीजर, नेपोलियन और हटलर हैं । 
' इनको विजय कितने दिन की | सब क्षणिक है। तू स्थायी शक्ति के 
' लिए क्यों नहीं आगे बढ़ता ; प्रेम और सेवा को अपने जीवन का मूल 
मंत्र क्यों नहों बनाता ; गौतम बुद्ध और हजरत ईसा का अनुयायी वनने 
का विचार क्यों नहीं करता ! उन्होंने मैतिक विजय का स्वप्न नहीं 

देखा था, अ्रपने पराये का भेदभाव हटाकर उन्होंने विश्व-परिवार की 
हित-कामना की थी । उन्होंने जनता के हृदय पर विजय प्राप्त को थी। 
वह विजय आज हजारों वर्ष व्यतीत होने पर भी अपना चमत्कार 
दिखा रही है, और निरन्तर दिखाती रहेगी। तू भी ऐसा ही वीर 
सैनिक बन | 


अफलकले- न सो यिशालनअं»ाथ परम, ए+ननन्‍मपक, 


[१६ | 

तुमने विश्वविद्यालय में तथा निजी तौर से अ्र्थशात्र का खूब 
अध्ययन किया है| तुम प्रायः प्रत्येक बात को आर्थिक दृष्टिकोण से दे खने 
वाले हो गये हो। और, अब तुम समाज की विविध आर्थिक 
समस्याओं पर बिचार करने में ही अपना समय लगाना--अरथशास्री 
बनना-चाहते हो | इस अवसर पर तुम से इस विषय में कुछ बाते 
करना अनुचित न होगा | 


तुम्हारी नजर सदा घन पर रहती है | कोई काम करने योग्य है था . 


नहीं, इसकी कसोर्य तुम्हारे विचार से यही है कि उस कार्य से धन 
कितना मिलता है | जिस कार्य से जितना अधिक घन प्राप्त होता है, तुम 
उतको उपयोगिता उतनी ही अधिक मानते हो। यत्रपि कहने को तुम 


) 
| 
। 
| 


| 


यह कहा करते हो कि धन मनुष्य या समाज के लिए खर्च करने को ही ' 


होता है, पर व्यवहार में प्राय; यह बात भुला' देते हो | तुम्हारा मुख्य 
द्य घन रहता है, व्यक्ति या समाज का हित नहीं । क्या तुम आतश*- 
बाजी,नशे या विलासिता की वस्तु बनाने के श्रम को उत्पादक भ्रम नहीं 


| 


| 

कहते, यद्यपि सब जानते हैं कि इससे समाज को भर्यकर क्षति पहुँचती 
है। इसके विपरीत, यदि कोई आदमी केवल अपने मनोरंजन या मान- 
सिक शान्ति के लिए अ्रच्छे साहित्य का अ्रवलोकन करता है, या 
निल्वार्थ भाव से दूमरों को सुनाता है तो तुम उसके कार्य को अनुलादक 
कहोगे | तुम्हारी दृष्टि में निष्काम काय का कुछ महत्व नहीं, प्रत्येक 
कार्य स्वार्य-ताधक होने पर ही उत्पादक ठहराया जाता है। अगर सब 
आदमी ऐसा ही 'उत्तादक”ः काय किया करें तो आदमी का जीवन 
कैसा निरस और अ्रनुपयोगी होजाय, वह भले आदमियों के योग्य 
ही न रहे | 

अ्थशाञ्री के विचार से उत्पादन या पैदावार का लक्ष्य मुनाफा 
है। इसलिए अथशास््र मे मशीनों का खूब गुणगान किया जाता है, 
उनके दोषों पर ज़ोर नहीं दिया जाता | पाठक़ों के मन पर यह प्रभाव 
डाला जाताहै कि बड़ी मात्रा की उत्पत्ति श्रौर मशीने बहुत लाभकारी हैं | 
इनका ज़्यादह से ज़्यादह उपयोग किया जाना चाहिए। अगर सौ आदमियों 
का काम दस आदमियों से कराने से नब्वे आदमियों का वेतन बच सके, 
तो क्यों न मशीन से काम लिया जाय | इस प्रकार' छोटी दस्तकारियो 
ओर घरू उद्योग धंधों का हास करके, और बड़े पैमाने की उत्पत्ति का 
प्रचार करके तुम पहले तो बेकारी का रोग बढ़ाने में सहायक होते हो, 
और पीछे इसे दूर करने के लिए कुछ मरहम पट्टी की योजना करते हो । 
तुम उस कायपद्धति का ही जोरदार विरोध क्यों नही करते, जो इस रोग 
को जन्म देती है, और बढ़ाती है ! 

एक शुष्क वेज्ञानिक की भाति तुम इस सिद्धान्त का प्रतिपादन करते 
हो कि पदार्थों का मूल्य मॉग और पूर्ति के नियम के अनसार निर्धारित 
होता है। पूर्ति अधिक या मॉर्ग कम होने पर कीमत कम हो जाती है, 
ओर पूर्ति कम या मॉग अधिक होने पर कीमत बढ़ जाती है। किसी 


वस्तु की कीमत वही होती है, जिस पर जितनी उसकी मॉग हो, उतनी 
१६ 

हो, उस समय उसकी पूर्ति मी हो | यही नियम तुम मजदूरी के सम्बन्ध 
लगाते हो | तुम्हारी दृष्टि से मजदरी एक क्रय-विक्रय का पदार्थ है 
तुम इसे अपने अनेक बंधुओं के जीवन-मरण के प्रश्न के रूप में नहीं 
देखते | मज़दूर अपना मली भाति निर्वाह करें, और सम्मान पूर्ण 
जीवन व्यतीत करे, इसके लिए, उन्हें कितना पारिश्रमिक मिलना चाहिए 
यह प्रश्न तुम नीतिशामत्त्रियों के लिए छोड़ देते हो। अगर कोई 
गृहस्थ सकद आने पर अपना माल सस्ते दामों लुटाने को मजबूर 
हो तो यह जानकर कि उस माल की मॉग करने वाले खरीददार कम 
हैं, तुम ऐसे अवसर पर उसे खरीदने को केसे उत्सुक रहते हो! अगर 
किसी के घर में आराग लग जाने से उसका _्ष्मान कुछ बिगड़ जाय 
और तुम्हे वह नाममात्र के मूल्य पर मिलता हो तो तुम उसे लेने से 
कब चूकने वाले हो ! और इस बात की तो तुम्हें हर समय खोज ही 
रहती है कि कही अ्रनाथों, विधवाश्रों या अन्य दु्दशा अस्त आदमियों 
की जायदाद बिके, और माधारण सा खर्च करने से ही वह तुम्हारे 
अधिकार में आ जाय | कब इसरों पर सकट आवे, और तुम्हारी बन 
आवे। कया तुम्हें माँग और पूर्ति के नियम के भणकर दुरुपयोग की 
ओर ध्यान नही देना चाहिए ! 
तुम अर्थशास्त्र में बिनिमय के माध्यम के लिए आवश्यक गुणों का 
विस्तार पूवंक विचार करते हो और बताते हो कि मनष्य ने-अनेक प्रयोग 
करने के बाद मुद्रा या सिक्के को सर्वश्रेष्ठ माध्यम ठहराया है। तुम 
इसे बिकास की एक बहुत महत्वपूर्ण घटना मानते हो |.परन्तु तनिक 
यह भी तो विचार करो कि दूर-दूर के मार्गों से विनिमय करने में मुद्रा के 
माध्यम बनाने से जो सुविधा हुई हैं, उसके साथ ही शॉवों,का स्वावलंबन 
भी तो नष्ठ हो गया | आज हम रोजमर्रा काम आने बाली बस्तुओं 
के लिए दूर-दूर के देशों के झराश्रित हैं| कितना आर्थिक परावलम्बन 
है, इसकी ठीक कल्पना युद्ध के समय ही होती है, जब विदेशी 

व्यापार करना बहुत जोखम का काम होता है,ओऔर वह प्रायः बन्द ही हो 
जाता है | फिर, मुद्रा केबल विनिमय का माध्यम ही न रह कर संग्रह 
की वस्तु भी बन गयी है | अ्रत प्रत्येक आदमी अ्रधिक-से अधिक द्रव्य 
सग्रह करने की धुन में है, वह जैंसे-बने धनवान या अमीर बनना चाहता 
है, उसके पाप ही उसके माई-बंधु भूखे नंगे रहे तो उसकी उसे चिन्ता 
नहीं | भ्रन्न श्रादि का, संग्रह प्रायः इतने बड़े पैमाने पर होता ही नहीं, 
और जिनके पास होता है, वे दूसरों को, आवश्यकता होने पर, देने में 
इतनी कृपणता नहीं करते । श्रत्र मुद्रा की बदौलत सर्वत्र लोभ और 
लालच का साम्राज्य है | स्वार्थी व्यक्तियों, सस्थाश्रों और राज्यों ने 
मुद्रा के रूप में (अथवा सोने चान्दी के रूप मे) दूसरों के शोषण का एक 
विकराल अख्तर पा लिया है | विनिमय के माध्यम का यह अच्छा विकास 
हुआ, अब गाँवों के परावलम्बन के साथ-साथ हम घन के असमान वित- 
रण से पैदा होने वाला महान संकट थ्रुगत रहे हैं ! 

तुमने श्री० किशोरलाल जी मशरूवाला की सोने की माया! 
नाम की छोटी सी पुस्तिकाक देखी होगी, उसमें इस सिद्धान्त का सुन्दर 
प्रतिपदन है कि जिस धन को अधिकाश प्रजा अपने श्रम से 
उत्न्न कर सकती है, वही उस देश में झ्राथिक व्यवहार का साधन या 
सिक्का बनना चाहिए | उसके अतिरिक्त, दूसरी मूल्यवान वस्तुश्रों के रहते 
हुए भी, उनके द्वारा लेन देन का व्यवहार जनता के लिए लाजमी नहीं 
होना चाहिए | म० गाधी ने लिखा है, “हम बड़े पैमाने पर व्यापार 
नहीं चाहते; हम देहात की स्वतन्त्रता और स्वावलम्बन ,चाहते हैं । 
देहतों में पारस्परिक व्यवहार के लिए कोई ऐसी देहाती चीज होनी 
चाहिए, जिसे हर कोई बना सकता है, जिसका आसानी से संग्रह हो 
सकता है, और जिसका दाम हर-रोज बदलता नहीं है। ऐसी वस्तु दूत 
४०४... 

“मकाशक-सस्ता साहित्य मढल, नयी दिल्ली; मूल्य एक आना । 

है | अगर सूत-माप हम देहातों में दाखिल कर सके तो देहातों की बहुत 
उन्नति कर सकेंगे, और शीघ्रता से स्वावलम्बी बन सकेंगे । ” 

इन बातों को गये गुजरे जमाने की बात कहना या इन्हें मजाक में उडा 
देना ठीक नहीं है | तुम्हें इन पर गम्भीरता से सोचना चाहिए। तुम्हारा 
कर्तव्य तो यह है कि इनके मूल तत्व को व्यावहारिक बनाने के लिए 
उचित उपायों या विधि क खोज करो ओर उनका भरसक प्रचार करो | 

अर्थशात्री जी ! तम्हारी नीति का मूल पूत्र यह है कि 
कम से कम खर्च में अधिक से अ्रधिक माल तैयार करके उसे 
खूब मुनाफे से बेचा जाय । इस नीति का फल यह है कि कोई 
माल पैदा करते समय इस बात का विचार नहीं किया जाता 
कि जनता को वास्तव में उसकी आवश्यकता है या नहों, उससे लोक- 
हित साधन होगा या नहीं | मुख्य लक्ष्य यह रखा जाता है कि जो 
माल तैयार हो, वह ब्रिक जाय । यही तो कारण है कि अनेक बार जीवन- 
रक्षक पदार्थों की उ्तत्ति न कर, ऐसे पदार्थ तैयार करने में शक्ति लगाई 
जाती है, जिनकी मॉग केवल विलासिता या शौकीनी आदि के लिए 
होती है | श्रगर यह माल देश में काफी न खपता हो तो इसके लिए 
विदेशों में बाजार तलाश किये जाते हैं। श्रगर दूसरे देश वाले इसे 
खरीदने से इनकार करते हैं तो उन पर यह छुल, बल, कौशल से लादा 
जाता है; यहाँ तक कि इसके लिए. उनसे मयकर युद्ध ठानने में भी 
संकोच नहीं किया जाता । कोई उन्नत और सबल राष्ट्र स्वयं चाहे जितने 
समय तक व्यापार-सरक्षुण ( प्रोटेक्शन ) नीति से काम लेता रहा हो, 
और चाहे भविष्य में भी इस नीति को अपनाये रहने के लिए तैयार हो, 
दूसरे देशों से मुक्तद्वार व्यापार का ही व्यवहार चाहता है; और, अपने 
राज्य का रुख देखकर, श्रर्थशास्त्री वैसा ही उपदेश पाठकों को देता है | 
क्या शा््रवेत्ता और सिद्धान्त-प्रेमी कहे जाने वाले अर्थशात्री से यह , 
आशा न की जाय कि वह स्वतत्रतापूर्वक सत्य का प्रचार करे ! 

श्र्थशाज्ली जी। जब कि तुम अरथशास्र सम्बन्धी.अन्य अनेक 
जटिल विषयों पर खूब तक वितरक करते हो, तो समाजवाद की खुलकर 
धर्चा क्‍यों नहीं करते; अपने ग्रन्थों मे इसके सम्बन्ध में क्‍यों नहीं 
विचार करते ! सम्भव है, तुम्हारी इस उपेक्षा का कारण सरकार की 
इस विषय सम्बन्धी नीति हो; अ्रन्यथा, क्‍या तुम नहीं जानते कि विशान 
के सहारे, उन्नत देशों में उत्पत्ति का प्रश्न बहुत कुछ हल हो गया, और 
होता जा रहा है। अब आर्थिक जगत की मुख्य समस्या वितरण है। 
धन के अतमान वितरण के कारण धनी देशों में भी अधिकाश जनता 
बहुत कष्टमय जीवन बिता रही है । पूजीपतियाओर मजदूरों का नित्य 
सबष बना रहता है| हड़तालों का रूप अ्धिकाधिक व्याप क होता जाता 
है। अमरोका और इंगलैर्ड आदि देशों में पूंजीपति उत्तादक खाने-पीने 
की वस्तुओं क्री कीमत चढ़ाये रखने के लिए बहुत ती सामग्री नदियों 
या समुद्र में बहाते, या श्राग में जलाते, रहते हैं, जब कि उनकी आ्रॉँखों के 
सामने अनेक आदमी उन पदार्थों के लिए तरसते होते हैं। ऐशी 
स्थिति में क्‍या तुम्हारा यह कर्तव्य नहीं हैकि जनता के हितार्थ धन वितरण 
के प्रश्न पर अच्छी तरह प्रकाश डालो, और सर्वसाधारण को बतलाशो 
कि समाजवाद का व्यावहारिक स्वरूप भिन्न-भिन्न देशों मे कैसा हो, हम 
दूसरे देशों के अनुभव से कहाँ तक और कैसे लाभ उठा सकते हैं | 
श्र्शाद्री जी | यह ठीक है कि मनुष्य का उद्देश्य सुख शान्ति 
प्राप्त करना है, और इसके लिए, अपने निर्वाह के वास्ते हमें परिश्रम पूर्वक 
धन कमाना चाहिये। परन्तु हर बात मे मुनाफे पर नज़र रखकर काम 
फरना ठीक नहीं | 
सु शान्ति उसे ही प्राप्त होती है, जो दूसरों की सेवा और 
परोपकार का यथेष्ट ध्यान रखता है, जिसका विचारु््षेत्र विस्तृत है, 
जो अपने ग्राम, नगर, या राज्य में ही नहीं, विश्व भर में अपनेपन का 
अनुभव करता है। इसलिए हमारी विविध क्रियाएँ या श्रम केवल 

धआ्रार्थिक' न होकर लोक-हित-मूलक होना चाहिए। यही ता अर्थ- 
शात्र है; आधुनिक श्रथंशात्री इसे मान्य करें यान करें। अ्रथंशात्र 
के नाम से जो कुछ आज दिन पढ़ा-पढ़ाया जाता है, वह तो स्वार्थशास्र 
है, नहीं, नहीं, उसे शास््र का नाम देना ही भूल है। उससे सच्चे 
स्वार्थ का शान नहीं होता। हमारा सच्चा स्वार्थ समाज के स्वार्थ 
में ही है, उससे प्रथक्‌ नहीं। आह | संसार में सच्चे अथेशातत्र की रचना 
और प्रचार कब होगा ! अरथंशाज्री जी | क्या ठुम इस पवित्र कार्य 
मे कुछ योग दोगे ! 


[ १७ | 

तुमने विभान की शिक्षा समाप्त कर ली है, ओर अब तुम अपनी 
इस शिक्षा का उपयोग करने, कुछ आविष्कार करने, श्रोर वैज्ञानिक का 


के, 


जीवन विताने की सोच रहे हो । ऐसे अ्रवतर पर तुम मेरा परामर्श 
और शुभ कामना चाहते हो । 

विज्ञान के अनेक भेद हैं | क्रिसी भी विषय के तकंसगत और क्रम- 
यद्द शान को विज्ञान कहा जा सकता है | तो भी इसके मुख्य तीन भेद 
हो सकते ह | जिस प्रकार मनुष्य में शरीर, मन और श्रात्मा हैं, उसी 
प्रकार विज्ञान भौतिक, मानसिक और आध्यात्मिक होता है। मनुष्य 
की य्रेष्ठ उन्नति तभी होती है, जब वह अपने शरीर, मन और आत्मा 
में से किसी शक या दो के ही विकास में न लग कर तीनों की उन्नति 
का ममुचित ध्यान रखे | ऊपर बताये हुए तीन प्रकार के विज्ञानों में से 


बढ 

आजकल मौनिक विशाान की ओर ही अधिक ध्यान दिया जाता है,पूर्सरे 
विज्ञानों की उपेक्षा की जाती है। इस लिए समाज को जितना चाहिए, 
लाभ नहीं पहुँचता; बल्कि बहुप्त हानि होती है; विशान पर तरह-तरह के 
दोष लगाये जाते हैं | अगर दूसरे विज्ञानों का भी यथेष्ट अ्रध्ययन और 
उपयोग किया जाय तो भौतिक विज्ञान से संसार का कितना अधिक 
हित साधन हो ; यों इस विज्ञान की उपयोगिता सब॑ विदित है । 

भौतिक विज्ञान ने कठिन कार्यों' को आसान कर दिया है, मनुष्यों 
को खाने पहनने की बहुत सी चीजे देदी हैं, यात्रा की बाधाएँ दूर करके 
धथ्वी के विविध भागों को एक दूसरे के निकट कर दिया है, अ्रनेक 
औषधियों के आविष्कार ने लोगों को कितनी ही भयंकर बीमारियों से 
मुक्त कर दिया है, मनुष्य को जल और स्थल का ही नहीं, आकाश का 
भी आ्रानन्दपूवंक उपयोग करने का अवसर प्रदान किया है, उसे प्रकृति 
के बहुत-कुछ स्वाप्री बना दिया है। उसके भूत-प्रेत आदि के कास्प- 
निक भय और विविध अंवविश्वासों को दूर कर उसे -विचारशील और 
बुद्धिमान बना दिया है। वैज्ञानिक कोई बात श्रॉल मौच कर नहीं 
मानता | वह हर बात को तक की कसौटी पर, कसता है | किसी कारये 
को वैज्ञानिक पद्धति से करने का अ्र्थ ही श्रब उसे श्रच्छी रौति से, 
विवेकपूर्ण ढंग से, करने का हो गया है| इस प्रकार लिखने-पढ़ने का 
काम हो या खाना खाने का, खेती करने का हो या रहन-सहन का, 
नगर-निर्माण का हो था अन्य कोई भी कार्य हो, तत्र को वैज्ञानिक रीति 
से करने करी मांग हो रही है। हर एक चीज का अपना-श्रपना विशान 
है। ससार विशानमय हो रहा है | 

हाँ, विशञान से होने वाले लाभ समाज के उन थोड़े-से आदमियों को 
ही मिलते हैं, जो धनवान हैं या सत्ताधारी हैं। अधिकाश जनता विज्ञन 
फे साधनों और यत्रों से विशेष लाभ नहीं उठा सकती । कितने ही 
आदमी गराबी के कारण यात्रा के लिए रेल और मोदर का भी उपयोग 

नही कर सकते, हवाई जहाज को बात तो बहुत दूर की है। इसी तरह 
समाचार भेजने के लिये तार और टेलीफोन का, ओर इलाज के लिए 
एक्स-रे जैसे यंत्रों और क़ीमती दवाइयों का, इस्तेमाल करना बहुत 
थोड़े ही आदमियों के वश की बात है। इस धसार में दो समूह या वर्ग 
हैं, पहले समूह मे इने गिने आ्रादमी हैं। श्रौर, दूसरे में बाकी सारा ही 
. समाज है। इन समूहों के बीच में बहुत चौड़ी खाई है, और क्योकि 
एक समूह विजशान का बहुत अधिक उपयोग कर सकता है, इसलिए 
यह खाई और भी ज्यादह चौड़ी हो गई है| लेकिन इसमें विशन का 
दोष नहीं, यह तो हमारी सामाजिक व्यवस्था का दोष है। 

इसी तरह यह ठीक है कि विशान के सहारे कुछ राज्य युद्ध और 
विनाश की तैयारी करते रहते है, इससे ससार भर मे अ्रशान्ति है, हरदम 
सिर पर संकट सवार रहता है| लेकिन इसमें भी विज्ञान का दोष नहीं | 
युद्ध का असली कारण यह है कि राज्यों के संचालक या सृत्रधार विशान 
का दुरुपयोग करते हैं | जरूरत है कि इसके दुरुपयोग से बचा जाय। आज 
कल कितने ही वैज्ञानिक विविध सरकारों था पूंजीपतियों की अधीनता 
में, या उनसे आर्थिक सहायता लेकर ऐसे कामों मे लगे हुए हैं, जिनसे 
जनता के लिये जीवन-रक्षुक या उपयोगी चीज़ें तैयार नहं। होतीं, अना- 
श्यक विलासिता, शौकौनी या संहार का सामान बनता है| कृषि-विशान 
शरीर-विशान आदि की उपेक्षा हो रही है। जब तक वैज्ञानिक अपनी 
बुद्धि का स्वृतन्त्र और विवेकपूर्ण उपयोग न करेंगे, यह होने वाला 
ठहरा । अगर तुम चाहते हो कि तुम्हारी योग्यता और शाक्ति का लोक- 
हित के लिये उपयोग हो तो तुम सत्ता-धारियों के हाथ के ओजार न बनो । 
ऐसी संस्था की खोज करो, और, यदि कोई संस्था न हो तो उसके संगठन 
की व्यवस्था करो, जो वैज्ञानिकों की प्रतिभा का, उनके द्वारा किये 
जाने वाले आविध्कारों का, उपयोग लोकहिंतकारी कार्यों के लिये ही 
करे | अवश्य ही इस मार्ग में कुछ कठिनाइयों का सामना करना पड़ेगा; 


वैज्ञानिक बनने वालें से १२६ 


परन्तु उनसे घबराने की कोई बात नहीं; नागरिक कर्तव्य पालन करने के 
लिए भरसक कष्ट उठाना ही चाहिए | 
जबकि तुम नवीन ज्षेत्र में प्रवेश कर रहे हो, मेरी तुम्हें पहली सूचना: 

यह है कि निश्चय कर लो कि तुम अपनी शक्ति का दुरुपयोग न होने 
दोगे । तुम्हारे द्ारा शरीर विज्ञान, कृषि विशान आदि की उदन्नति सें 
सहारा मिलेगा, जिनकी आजकल प्रायः उपेक्षा हो रही है। तुम विला- 
सिता या शौकीनी का सामान या संहारकारी रण-सामग्री के निर्माण में 
भागीदार न होगे । यही नहीं,तुम्हारी कोशिशों से मानव समाज का युद्ध 
संकट घटने में भी सहायता मिले | इस पिछुली बात को कुछ साफ कर 
देना ठीक होगा | बात यह है कि जब आदमियों के रहने की जगह या 
खाने पीने की चीज़ें ज़रूरत से कम होती है तो अ्रकसर उनमें छीना- 
भपटी और लड़ाई-भगड़ा होता है। उनके आपती कंगड़े मिटाने का 
सीधा उपाय यह है कि उनकी ज़रुरतें पूरी की जायें। यही बात राज्यों 

की है ! जब कोई राज्य देखता है कि उसके सव आदमियों के लिये 
रहने की जगह कम है, या उनके गुजारे के लिये भोजन वस्नर की कमी 

है, या कारखानों, मोव्र श्रौर रेल आदि के लिये लोहा, कोयला, तेल, 

थ्रादि की कमी है तो वह राज्य दूसरे देशों को अपने अधीन करना 
चाहता है। इसी में युद्ध का बीज छिपा होता है। जब दो राज्यों में 
लड़ाई ठनने लगती है, तो कितने ही दूसरे राज्य मी उन दोनों राज्यों 
में से किसी एक का पत्त ले लेते हैं; इस का परिणाम होता है महायुद्ध | 

इन युद्धों और महायुद्धों को रोकने का उपाय, नागरिकता का क्षेत्र 

बढ़ाने के अ्रतिरिक्त यह है कि भिन्न मित्र देशों में उसकी आवश्यकता 
के पदार्थ काफी परिमाण में उत्पन्न करने की विधि निकाली जाय | किसी 
राज्य को किसी पदार्थ के अभाव का कष्ट न हो। यह कार्य है, वैशानिक 
' के करने का। उसको आविष्कारक बुद्धि यह सोचे कि भिन्न मिन्न देशों 

में जनता के निर्वाह के लिये विविध वस्तुओ्रों को उत्तत्ति का परिमाण 
|... १७ 


| 

किस तरह बढाया जाय; यदि किसी देश में खाद्य पदार्थों की पेदावार 
बढाने के लिये जल की कमी है, तो वहाँ जल किस तरह, कहाँ से लाया 
जाय | यदि कोई ग्रावश्यक्र बस्ठु ऐसी है, जो बहुत उद्योग करने पर भी 
यथे्ट परिमाण में नहों उत्तन्न की जा सकती तो उसके स्थान में उसका 
काम देने योग्य दूसरी कौन सी कृत्रिम वस्तु से समस्या इल हो सकती 
है | यदि किसी स्थान की जल-बायु मनष्यों के रहने के लिए अनुकूल 
नहीं है तो वैज्ञानिक क्रियाओ्रों द्वारा उसमें किस प्रकार सुधार किया 
जा सकता है। 

वैजानिक में यह योग्यता है कि वह' रेगिस्तान को हरी-मरी भूमि में 
परिणत कर सकता है | रोग के कीयगुद्रों से मरे दलदल को स्वास्थ्य- 
प्रद स्थान बना सकता है। क्रक्रीली ऊबड़-खावड़ जमीन को सुन्दर 
उपवन बना सकता है, पहाड़ को काट कर उसके इस पार और उस पार 
के ग्रादमियों का मेलजोल बढा सकता है, समुद्र को दो देशों को जुदा 
करने वाला न रहने देकर उनको मिलाने वाला बना सकता है| निदान, 
वह पृथ्वी को अधिक उपज्ञाऊ, अ्रधिक स्वस्थ्य, अ्रधिक सुन्दर बना 
मकृता है। ज्यों ज्यों, जिम परिमाण में उसका यह महान कार्य पूरा 
होगा, इस प्रथ्वी पर रहने वालों के भौतिक वस्तुओं सम्बन्धी अभाव 
कम होंगे, उनका आउसी संघर्ष दूर होने और उनका मेलजोल बढ़ने में 
महायता मिलेगी | ए वैज्ञानिक! निष्काम भाव से अपने लक्ष्य और 
उद्द श्य का ध्यान रख, और तनमन से उसमें लगा रह । निन्‍्दा स्तुति 
की परवाह न कर | अ्रन्त में समय तेरे साथ न्याय करेगा, मानव जनता 
तेरी कृतश होगी | 

पहले कहा गया है कि आदमी केवल भौतिक शरीर नहीं हे,उसमें मन 
और आत्मा भी है | इस लिए किसी वैज्ञानिक को भौतिक विशान सीख 
कर प्रकृति पर विज्ञय पाने का अमिमान नहीं करना चाहिए। उसे तो 
अपने मम पर विजय पाना ओर आ्रात्मा का विकास करना है । जब तक 


कलाकार बनने वाले से १३१ 


यह कार्म न होगा, जब तक आदमी लोभ; स्वार्थ, ईर्षा, हेष आ्रादि का 
शिकार होगा, तत्र तक भौतिक विज्ञान का दुरुपयोग होता रहेगा; इससे 
बचने की बहुत ज़रूरत है। ए वेशानिक | तुम्हें आज दिन अनन्त 
घोड़ों की शक्ति (हास-यावर) प्राप्त है, पर जब तक तुम्हारा मन और 
शत्मा ठीक काम नहीं करते, तुम धोड़ों की लगाम पर काबू नहीं रख 
सकते | ये धोड़े न मालूम तुम्हें कहाँ ले जा पण्केंगे | तुम्हारे लिए 
जुरूरी है कि मन और आत्मा के विज्ञान की ओर मी काफी ध्यान दो, 
श्र भ्रपनी योग्यता और शक्ति का, समाज के लिए, सहुपयोग 
करो | : 


[ १८ | 
कलाकार बनने वांले से 


अिकन०>०>न«- वननककनन- एस ननात-तसीनननन-त, 


कला में तुम्हारी विशेष रुचि है, ओर तुम इसी में अपना सब 
समय लगाना चाहते हो | तुम अ्रच्छे कलाकार बनना चाहते हो। कला 
के बारे मे मेरे विचार क्या हैं, यह मैं यहाँ थोड़े से में जाहिर करता हैँ । 

हमारा जीवन उद्द श्यमय है| हमारे प्रत्येक कार्य का कुछ उद्देश्य 
होना चाहिए, चाहे वह कार्य साहित्य हो,संगीत हो, चित्रकारी या मूति 
निर्माण आदि हो। इसके साथ ही हमे सोचना है कि जो शक्ति या 
प्रेव्य हम किसी कला में व्यय करते हैं, क्या उसका वही सर्वश्रेष्ठ उपयोग 
है | क्या समाज के लिए. उतनी शक्ति या द्रव्य से कोई और अधिक 
हितकर कार्य नहीं किया जा सकता £ पत्थर या धातुओं की मूर्तियों या 
कागज के चित्रों की बनाने में मगवान की जीवित जाणत संतान श्र्थात्‌ 
भनुष्य-समाज की तो उपेक्षा नहीं की जाती ! 

मिसाल के तौर पर, श्री० बिनोवा भावे के इन शब्दों पर विचार 
कीजिए, जो उन्होंने एक चित्र के सम्बन्ध में अपने एक मित्र को कहे 
ग्रे:--.'इस खित्र का यह गुलाबी रंग सुन्दर है। ल्किन में ठुमसे दूसरी 
ही बात कहना चाहता हूँ।इस चित्र के तुमने पचास रुपये दिये | 
जरा हरिजनों की बस्ती में जाकर देखो। वहाँ तुम फीके चेहरे वाले 
बच्चे पाओगे | रोज सवेरे वहाँ जाओ । पन्द्रह मिनट चलना पड़ेगा। 
रोज एक सेर दूध ले जाया करो, और बच्चों को पिलाया करो। फिर 
एक महिने के बाद उन लड़कों के मुंह देखों। उन काले और फीके 
चेहरों पर गुलाबी रंग आ जायगा | खून की मात्रा बढ़ने से चेहरे पर 
लाली आ जायगी । अ्रत॒ तुम्हीं बतलाग्ों, इस निर्जीव चित्र पर जो 
गुलाबी रंग है, वह श्रेष्ठ है, या वह जो उन जौवित चित्रों पर दिखायी 
देगा ! वे बालक भी इस चित्र जैसे सुन्दर दीख पड़ेगे। मेरे भाई ! ये 
जीवित कला के नमूने मरते जारहे हैं | तुम इन नि्जीब चित्रों को लेकर 
कुल्षा के उपासक होने की डींग मारते हो,और इस महान देवी कला को 
मिट्टी में मिलने देतें हो ! 
। कितने ही राजा श्रोर रईस अपनी या अपने परिवार वालों की 
यादगार में कोई सुन्दर इमारत बनवाते हैं | उनके कारिन्दे गरीब मजदूरों 
से खूब कस कर मेहनत लेते हैं. और उन्हें इतनी मजदूरी नहीं देते कि 
उनको और उनके बच्चों को भरपेट खाने को भी मिल सके | इन 
इमारतों को देख कर आदमी कुछु देर खुश हो जाते हैं, लेकिन जब 
यह मालूम होता है कि इनके बनाने में जो खचे हुआ, वह जनता से 
बड़ी कड़ाई या छुल-कपट से वसूल किया गया, और मजदूरों को खाने 
पहनने को भी काफी नहीं दिया गया तो कोई समभदार श्रादमी आपू 
ब्रह्मए विना नहीं रह सकता | 

हमने गरीब राजस्थान मे करोडों रुपये की लागत से बने हुए 
राजभवन आदि देखे हैं, और उनसे थोड़ी दूर के फासले पर ही देखी हैं 

निर्धन लोगों की दृठी फूठी भोपड़ियाँ | हमें कितने ही आदमी, औरते 
और बच्चे ऐसे भी मिले हैं, जिनके लिए सदा में और गर्मी में, धूप में 
और बरसात में फर्श का काम देती है धरती माता, और छुत को जगह 
होता है आसमान ! हि 
ये राजा और रईस जनता के लिये साधारण घरों की भी व्यवस्था 
करने की चिन्ता नहीं करते | क्या कला का 'उद्द श्य अपने व्यक्तिगत सुख- 
भोग की इच्छा या अपनी प्रसिद्धि और विशप्ति ही है ! दूसरों के हितों 
की उपेक्षा करने वाले ऐसे कला-प्रेम को दूर से नमस्कार । काश ! कोई 
राज! या बादशाह लाखों करोंड़ों बयये अपने इस कला-प्रेम में खर्च न 
-फर ऐसी व्यवस्था करने वाला हो कि राज्य भर के प्रत्येक आदमी के 
लिये एक ऐसा मकान हो जिसे वह अपना कह सके चाहे वह मकान 
साधारण आकार प्रकार का और कच्चा ही क्‍यों न हो । 
क्या कला-प्रेम चूने, पत्थर या मिमेन्ट के ही काम में ही दिख 
सकता है ! क्या मिट्टी के बने कच्चे मकानों में कला-प्रेम का आभास 
नहीं मिल सकता । हमने गाँवों मे कितने ही कच्चे मकान ऐसे लिपे-पुते 
और साफ़ सुन्दर पाये हैं कि देखकर चित्त प्रसन्न हो गया | धनवानों के 
भकानों की सफाई और सौंदर्य उनके पैसे के बल पर, नौकरों द्वारा, होती 
है; और, साधारण लोग स्वयं अ्रपने पुरुषार्थ से सफाई रख कर 
फेला-प्रेमी होने का परिचय देते हैं। 
अनेक बार कला में लोक हिन की उपेक्षा होती है, उसमें सौदर्य की 
प्रधानता होती है। यह धनवानों और स्तावानों की निजी इच्छा पूरी 
करने और दिल बहलाने की साधन है! ऐसी कला के काम समाज की 
निषमता कौ घोषणा करते हैं। एक ओर मुट्ठी भर आदमी अपने शौक 
पूरे करने के लिए बड़ी बड़ी इमारते बनवाते हें, मूर्तियों ( स्टेयू ) खड़ी 
करते हैं; *ग-विरगे चित्र तैयार कराते हैं; और दूसरी ओर उनके हज़ारों 
लाखों भाइयों को भूख प्यास और सदी गर्मी के कारण मौत के घाट 

उतरना, या पशुओं की सी जिन्दगी ब्रिताना होता है । 
कला ने धर्म का आसरा ले रखा है | हमने कितने ही मंदिरों 
या पूजा-धरों की दौवारों या खम्मों पर ऐसी नंगी या अश्लील 
मूर्तियाँ और चित्र देखे हैं कि विद्रोह की भावना जाग 
उठती है। ऐसी मूत्तियों या चित्रों को कोई भला आदमी अपने 
घर में अपनी माँ वहिनों या बहू वेटियों के सामने रखना स्वीकार न 
करेगा । यदि कोई आदमी इन्हे मुफ्त में मी दे जाय तो हम इन्हे 
तोड़-फोड़ कर ही चेन लेगे | परन्तु मंदिरों में इनके खुले आम दर्शन 
होते हैं, और कोई चू नहीं करता | शायद हमारी आलोचना 'धर्म- 
विरुद्ध! समझी जाय या कला-प्रेमी? हम पर कुपित हो जाय | कितना 
रुपया इस कल्ा-प्रेम में नष्ट किया गया है | कया लोकशिक्षा वा 
स्वास्थ्यादि का कोई हितकर कार्य करने को शेष नहीं रहा था ! 
कला की आड़ मे, हमारे साहित्य मे कितनी जटिलता और गन्दगी 
आयी है | हमने मान लिया है कि कविता, कहानी, उपन्यास, नाठक 
आदि कला के स्वरूप हैं। इन का कोई लोकहितकारी उद्द श्य होने 
की आवश्यकता नहीं | विशेषतया कविता में तो यह भी आवश्यक नहीं 
माना जाता कि सवंसाधारण उसे समझे ही सके; साधारण पाठक 
उसका श्रर्थ नहीं जान पाता। सभा सम्मेलनों में कविता पाठ होता 
है, इने गिने आदमी ही उसकी तारीफ करते हैं। कुछु आदमी उनकी 
देखा देखी वाहवाह करते हैं। अगर कोई उनसे उसका मतलब पूछे 
तो वे यह कह कर टाल देते हैं कि यह रहस्यवाद या छायावाद है! 
कला के नाम पर साहित्यिक अपनी नितात निरंकुशता का परिचय 
दे सकता है। बह चाहे जैसी अश्लील कविता करे, किसी को उसके 
विरुद्ध आवाज उठाने का अधिकार नहीं | अ्रगर कोई कुछ कहेगा तो 
वह कला-ग्रेमियों की निन्‍दा का भाजन बनेगा | आवश्यकता है कि कवि 
ऐसी तान सुनावें कि निराश जनता में आशा का सचार हो, आदमी 

ग्रालस्य को छोड़ें और अपने कर्तव्य कार्य में लगे | कहानी, उपन्यास 
या नाठक ऐसे हों कि पाठक कुरीतियों और अ्ंध-विश्वासों को छोड़ कर 
स्वतत्र चिन्तन करने लगें, श्रम की महत्ता को समझे और वेकारी को 
दूर भगावें | इस समय हम पराधीनता के जाल में फसे हुए हैं; हमारे 
करोड़ों माई बहिनों को खाने पहिनने को भी काफी नहीं मिल रहा है, 
उनके शिक्षा स्वास्थ्य श्रादि की तोबात ही क्या; हमे बहुत सी 
राष्ट्रीय और श्रन्तर्राष्टीय समस्याओं को सुलमाना है; ऐसे समय में 
उद्दे श्यहीन ( कलामय ) साहित्य की चर्चा करना श्रनुचित है, अपनी 
: बुद्धि का हुरुपयोग करना है, दिमागी ऐयाशी है| 
!।. ए कलाकार | तुम सौन्दर्य-प्रेमी होने का दावा करते हो, कया तुम्हें 
खतंत्रता में सौंदर्य का अगुभव नहां होता ! तो फिर क्‍यों नहीं देश की 
राजनैतिक, आर्थिक, मानतिक और सामाजिक स्वतंत्रता के लिए अपनी 
कला का उपयोग करते | हों, तुम्हारे लिए तो देश की भी सीमा नहीं 
| रहनी चाहिए, तुम तो विशाल मानवता तक नजर दोौड़ाने वाले हो | 
| आज मानव समाज कितना कष्टन्पीड़ित है, तनिक सोचो तो सही । यदि 
तुम्हें इन भाइयों के कष्टों से कुछ वेदना नहीं होती, यदि 
तुम्हारे चारों श्रोर हाह्मकार होते हुए भी ठुम अलग ही श्रपनी ताना- 
रौरी में लगे हो, तो भेरी समझ से तुम्हारा व्यवहार लोकोक्ति के उस 
।नीरो नामक सप्रादू का सा है, जो रोम के जलते समय भी अपनी वंशी 
'के संगीत का आनन्द ले रहा था। क्या यह संगीत कला का अ्रंग 
समझा जायगा ! यह तो निष्ठुरता, निर्दंबता और हृदयहीनता का 
| राग है। ह ह 
! _ शावद तुम भत हरि के उस श्लोक को वात कहोंगे, जिसका अर्थ 
ं दि है कि साहित्य, संगीत और कला के बिना तो आदमी ऐसा है, जैसे 
। के और तौंग का पशु । इस विषय में याद रखो कि कला किसे 
. ते हैं। कला का लक्षण या आदर्श सत्यम्‌,शिवम्‌ और सौंदर्यम' है। 

यदि किसी कार्य में केवल सौन्दर्य को ही प्रधानता दी जाय, ओर वह 
भी मनमाने ढग से, सत्य का कुछु थोड़ा सा आश्रय. लिया जाय, और 
शिवम्‌ श्रर्थात्‌ लोक-कल्याण की उपेक्षा की जाव तो वह कार्य कदापि 
ऐसा नहीं जो मनुष्य के पशुत्व को हटने और उसे मनुष्यत्व 
प्रदान करने मे समथ हो | अ्रन्त में में तुन्हारा ध्यान श्री० के दामोदरन 
की निम्नलिखित पंक्तियों की ओ्रोर दिलाना चाहता हूँ ।--“जो चीज 
मनुष्य को ऊपर उठा सकती है, अ्रथवा जिस चीज के द्वारा मनुष्य 
ऊपर उठ सकता है, अनीति ओर श्रन्याय के आ्रागे सिर उठाने के 
लिए जो चौज भनुष्य को प्रेरित करती है, श्रत्याचार श्रोर विषमता से 
भरे हुए समाज से लड़ने के लिए. जो चीज मनुप्य को शक्ति और उत्साह 
प्रदान करती है, वही कला है। इसके अलावा और कोई कला नहीं, 
यह कहना कि 'कला कला के लिए है', 'कल्ा आनन्द है?--विलकुल 
आत्मवंचना है। 'कला सौन्दर्य है), 'कला आनन्द है?--इस प्रकार के 
गलत विचार वहुधा घनिकों ने ही फैलाये हैं । यथार्थ कला के सौंदय 
को उन्होंने मिय्य दिया | कला की बदद्धि और उन्नति तभी हो सकती है, 
जब सच्च कला-प्र मी लोगों के हाथ उसमें लग जायें |” तुम सच्ची कला 


के प्रमी बनो । 
:(१९ | 
राजनीतिज्ञ बनने वाले से 

ठुमने अपने कालिज-नीवन में राजनीति का खुब अ्रध्ययन और, 
मनन किया है | श्रत्र तुम राजनीति के क्षेत्र में ही काम करना चाहते 

हो | इस अवसर पर कुछ बातों की ओर तुम्हारा ध्यान दिलाना मैं 
ग्रपना कतंव्य समभता हैँ | 
प्राचीन काल में समाज का जीवन धमं-प्रधान होता था, उस समय 
भी प्रत्येक राज्य अपनी आत्मरक्षा'तथा विकास के लिए राजनीति की 
उपेक्षा नहीं कर सकता था। उस समय भी राजनीति का महत्व बहुत 
था, यद्यपि यह धर्म के अन्तर्गत मानी जाती थी | श्रव तो इसका महत्व 
बहुत हो बढ़ा हुआ है । यह कहना कुछ अत्युक्ति नहीं है कि इस युग में 
राजनीति ही राष्ट्रों का जीवन है। जनता के सब॑ कार्यों का इससे 
घनिष्ट सम्बन्ध है | जिस देश की राजनैतिक दशा ठीक नहीं है. वहाँ के 
निवासी न समुचित रूप से शिक्षा पा सकते हैं, न साहित्य की यथैष्ट 
उन्नति कर सकते हैं. और न अपने स्वास्थ्य की ही ठीक रक्षा कर पाते 
हैं | आथिक उद्धार ओर समाज सुधार का काय भी अ्रत राज्य के आश्रित 
रहता है | पराधीन देश के निवासी अपने भोजन वच्ध॒ को ही चिन्ता मे 
दिन काठते हैं; प्रायः उनकी स्वाभिमान, नेतिक उत्थान और धर्माचरण 
आदि की बातों में कोई तत्व नहीं रहता | खोई हुई स्वाधीनता को फिर 
हासिल करने, ओरे प्राप्त स्वाधीनता को सुरक्षित रखने के लिए राज- 
नीति ही श्रचूक अ्र्र है; यही तप है, यही त्रत है, और यही पूजा- 
पाठ है। 
हों, यह खेद का विषय है कि राजनीति का शुद्ध सात्विक और 
प्रेममय रूप बहुत कम देखने मे आता है। संसार के अधिकाश राज्यों 
में, अधिकाश समय जो राजनीति प्रचलित रही है, वह जन साधारण को 
भूलभुलैया में डाल देने वाली, और अच्छे-अच्छों की भी मुश्किल से 
समझने वाली विद्या रही है | श्री० मतृ हरि ने तभी तो लिखा है 'राज- 
नीति वेश्या की तरह अनेक रूप वाली होती है )? राजनीति? शब्द कृट- 
नीति या कुटिल नीति का पर्योयवाची बन गया । सत्य ओर अ्रहिन्सा 
की इसमें गुजर नहीं होती । साधु स्वभाव, निष्कपट और दयालु सजन 
श्् 

इससे बचते रहते है, वे इसे नमक की खान समभते है,जो इसमें सम्मि- 
लित होगा, वह इसका सुवार तो क्या करेगा, वह स्वय ही इसके रंग मे 
रग जायगा या इससे जल्‍दी ही छुट्टी लेणगा। आह | कैसी है यह 
राजनीति ! इसका वास्तव में उद्द श्य क्या है, श्रोर अपने वर्तमान स्वरूप 
में यह इसे कहाँ तक पूरा करती है ! 

मनुष्य ने राज्य का निर्माण किया, राजनीति के नियम निश्चित 
किये | इसमें लक्ष्य यह रखा गया कि समाज श्रपनी विविध आवश्यक- 
ताश्रो की पूर्ति निर्विन्न रूप से करता रहे | सववंत्र शान्ति और सुव्यवध्था 
रहे | राज्य की बाहरी आ्क्रमणों से रज्ञा हो। और, उनके अन्दर 
प्रत्येक नागरिक अपना कार्य इस प्रकार करे कि उससे दूसरे नागरिकों 
के कार्य में कोई वावा उपस्थित न हो। कोर आदमी राज्य का नियम 
भंग न करे; इस विषय में जो व्यक्ति अपराधी हो उसे दड दिया जाय 
या उसका सुधार किया जाय | ये कार्य शान्ति-स्थापक कार्य कहे जा 
सकते हैं, और प्रत्येक राज्य इन्हे करना आवश्यक समझता है। इनके 
अतिरिक्त नागरिकों की शारीरिक, मानसिक, सास्कृतिक, या आर्थिक 
उन्नति के कई प्रकार के लोकहितकर कार होते हैं, यथा शिक्षा प्रचार, 
स्वास्थ्य रक्षा, यातायात के साधनों की उन्नति, आर्थिक हित साधन 
आदि । राज्य इन कार्यों में से किस किस को करे, और कहाँ तक करे, 
इसका विचार देशकाल की परिस्थिति के अनुसार किया जाता है| 

राज्य के इन कार्यों या उद्द श्यों में सिद्धान्त से क्रिसी को कुछ 
आपत्ति नही हो सकती । आपत्ति तो इन कार्यों के करने की विधि में है, 
इस बात मे है कि राजनीति के नियमो का प्रयोग व्यापक या उदार दृष्टि 
से नहीं किया जाता | प्रत्येक राज्य अपने ही नागरिकों के हित को ध्यान 
रखता है, और कभी कमी तो उनमे भी मेदमाव रखता है। सभ्यता का 
दम भरनेवाला अमरीका अपने यहाँ के हबशियों से दुव्यवहार 
करता है । दूसरे राज्यों के नागरिकों को तो सभी पराया या गैर समभते 

हैं; उनकी हानि करने में किसी को कुछु संकोच नहीं होता | अपने और 
पराये का भेद सब कलह का मूल है। जब प्रत्येक राज्य के राजनीतिश 
अपने अपने राज्य या जाति कौ स्वार्थ-सिद्धि में लगे होते हैं तो उनका 
परस्पर में विरोध और संघर्ष होने वाला ही ठहरा। फिर, कोई राज्य 
सुख-शान्ति का उपभोग कैसे कर सकता है ! 

प्रत्येक राज्य ईषों और लोभ में बुरी तरह ग्रस्त है, उसे दूसरों की 
उन्नति नहीं सुहाती । वह दूर दूर तक अपना प्रभुत्व जमाने की लालसा 
में दूसरों की स्वाधीनता अपहरण करने की फिकर में, रहता है! प्रायः 
राजनीतिश का मूल मंत्र यह होता हे कि भेरा राज्य जो कुछ करे सो 
ठीक, जिस प्रकार उसकी स्वार्थसिद्धि हो, वही उचित मार्ग है। अधिकाश 
राजनीतिशों में यह साहस नहीं होता कि अपने राज्य की अ्नीति का 
विरोध करे | श्रगर कोई ऐसा करता भी है, तो उसकी सुनायी नही 
होती, और वह निराश होकर मोन धारण करने में ही अपनी 
कुशल समभता है। 

अपने राज्य में ही राजनीतिशों का केता व्यवहार होता है ! तनिक 
आजकल के निर्वाचनों का विचार कीजिए | मेम्बरी के उम्मेदवार केसी 
कैसी चाले चलते हैं, ओर मतदाताओं पर किस तरह अनुचित प्रभाव 
डालते तथा उन्हें विविध प्रलोभनों में फेसाते हैं। उनका सिद्धान्त 
हो यह होता है कि श्रपनी विजय के लिए कोई भी उपाय काम भे 
लाया जाय, उसमें उचित अनुचित की बात सोचनी नहीं चाहिए | 
चालाक उम्मेदवार (या उनके एजंठ ) विजयी होने के लिए. जनता 
में छुद्र और संकुचित भावों का प्रचार करने में तनिक भी परहेज नहीं 
करते | इसके अतिरिक्त मिन्न मिन्न राजनेतिक दल (तथा उनके समाचार 
पत्र ) निर्वांचकों में तरह तरह की भ्ूठी-सच्ची अफवाहें फैलाकर, 
अथवा उन्हें विविध प्रकार से घोखा देकर अपने-अपने उम्मेदवारों की 
विजय का प्रयत्न करते हैं। इन कुटिल प्रय॒त्नों के सहारे राजनीतिश 

व्यवस्थापक समाश्रों के सदस्य बनते हैं, और फिर मनन्‍्त्री बनने का मार्ग 
प्रशस्त करते हैं । सदस्य या मन्‍्त्री बन कर ऐसे आदमी श्रपनी कूटनीति 
का और भी अ्रधिक परिचय देते हैं । 
प्रायः राजनी तिज्ञ दूसरे देशों को आरिक उन्नति के लिये! अपने * 
राज्य की ओर से ऋण देते हैं, उनके यहाँ रेल, तार डाक आदि याता- 
पात के साधन बढाते हैं | परन्तु इसमें उनका वास्तविक उद्देश्य दूसरे 
देशों का शोषण करना ओर उनके कच्चे पदार्थों को अपने सिए सुरक्षित 
करना होता है । जब ये राजनी तिश दूसरे देशों मे शिक्षा का प्रचार करते 
हैं, तो ये असल में वहाँ के आदमियों को अपनी सम्यता का भक्त और 
अपना दासानुदास बनने के प्रयत्र में होते हैं | ये “अल्पसंख्यक हितों की 
रक्षा! के नाम पर वहाँ के निवासियों के मिन्न भिन्न सम्प्रदायों, हितों 
या वर्गों में फूट डालते हैं; फूट डालकर ये वहाँ अपना शासन दृढ़ करने 
में खूब कुशल होते हैं। कुछ लोगों को पदवियाँ देकर, कुछ को जागीरें 
देकर, कुछ को सरकारी नौकरी आदि देकर ये दूसरे देश के आदमियों 
को खरीद लेते हैं और"“उनके सहयोग से अपनी हकूमत की गाड़ी बेरोक- 
. टोक चलाते रहते हैं | इनके अधीन देशों में जो विभूतियों इनके बहकाए 
में नहीं आ्राती, इनके कूट रहस्यों का मडा-फोड़ करने का साहस करती 
हैं, उन्हे देश-क्षा या देश-हित आदि के नाम पर नज़रबन्दी जेल या 
कालापानी आदि का मज़ा चखाते हैं। परमात्मा इन देश रक्षा और 
देश-हित करने वाले राजनीतिशों से ससार की रक्षा करे | 
ए राजनीतिश ! कैसी है, तुम्हारी राजनीति | यदि उसका उद्द श्य 

मानव समाज का सुख-शान्ति और उन्नति' है, तो क्या उसमें महात्मा, 
स्वार्थत्यागी, सत्पुरुषों का स्थान नहीं है ! असल मे ये ही तो वे लोग हैं, 
जो राजनीति का उद्द श्य पूरा कर सकते हैं, और तुम इन्हें दूध में से 
मक्खी की तरह अलग कर देते हो! तुम्हारी राजनीति के कुटिल 
स्वरूप को देखकर ये पज्जन स्वयं ही इससे दूर रहना चाहते हैं। याद 

रखो, तुम्हारी इस कुटिल नीति को ज्णिक सफलता भले ही मिले, अंत में 
वह विफल मनोरथ होकर रदेगी। तुम्हारा प्रेमहीन शासन और मयो- 
त्यादक नौति केवल थोड़े से समय के लिये ही कुछ त्रमत्कार दिखा 
सकती है | पीछे सदा के लिए वह शासकों ओर उनके सहयोगियों पर 
अपना -ज़हरीला प्रभाव छोड़ देती है | जनता आत्मबल प्राप्त कर धीरे-धीरे 
साहसी बन जाती है, और अधिकारी वर्ग अविश्वासी और मयभीत होने 
लगते हैं, कोई मल्ा आदमी उनका साथ नहीं देता ! इस प्रकार जनता 
के उस कल्याणकारी सहयोग का, जिस पर शासन की नींव खड़ी हुआ 
करती है, क्षय हो जाता है, शासन-यत्र के पुज अपना कार्य पूरा करने 
में असमर्थ रहते हैं, और मशौन रददी हो जाती है! ह 
इससे स्पष्ट है कि जब तक राजनीति में महात्मा और साधु-स्वमाव 
महानुभावो को यथेष्ट स्थान न मिलेगा, वास्तविक उद्द श्य सिद्ध न 
होगा | जो विजय या सफलता होगी वह ऋ्णिक ही रहेगी। स्थायी 
सफलता के लिए राजनीति का कायाकल्प करना होगा, यह मत्र ग्रहण 
करना होगा कि जिस प्रकार समाज के हिंत में ही व्यक्ति का हित है, 
उसी प्रकार ससार के कल्याण में हो किसी राज्य का कल्याण है | जेसे 
व्यक्तियों को अपने पराये का भेद हटाना है, उसी तरह राज्यों को भी 
अपने और पराये का भेद हटाना है। मानव जाति की उन्नति सत्य 
और अ्रहिन्सा से होगी। शासन की आायडोर धू्त राजनीतिशों के 
हाथ में न रह कर त्यागशील, कष्ट सहने वाले, निलोंभी और परोपकारी 
सज॒नों के हाथ मे रहनी चाहिए । हिन्सा और दमन का स्थान प्रेम और 
सेवा को मिलना चाहिए | इसी दृष्टि से संहारकारी सैनिकों की जगह 
सत्याग्रही खवयंसेवकों को मिलेगी, ओर शासन के सभी विभागों में 
देर फेर होगा। ए; राजनीतिजश्ञ | तुम नवयुग के इस संदेश को 
सुनने के लिए ही नहीं, इसे अमल में लाने के लिए भी तैयार हो ! 
तुमने अब तक एक खास तरह का राजनीतिशात्त्र अ्रध्ययन किया 


श्षर भावी नागरिकों से 


है, तुमने कानून ओर शासन-विधान का एक विशेष स्वरूप समभा है | 
तुम्हें अपने शरीर-बल (पाशविक शक्ति) और शख््ात्रों द्वारा किये जाने 
वाले दमन और आतंक का भरोसा रहा है | अब तुम्हे नया पाठ पढ़ना 
है, धर्म, त्याग, सेवा और बलिदान की महिमा सीखनी है। यह हुम्हे 
अदचिकर और श्रट्पठा प्रतीत होगा, परन्तु मानव जाति के शुभ 
भविष्य के लिए और स्वयं अ्रपने आ्रात्मोद्धार के लिए तुम्हें उसका 
स्वागत करना चाहिए | निश्रय करो, अब राजनीति कुटिल नौति न हो, 
घर्मनीति हो; दमन-नीति न होकर प्रेम-नीति हो। तभी त॒म्हारा राज- 
नीतिश होना साथंक होगा । 


>-++ है) >न्‍न्‍- 


२० | 
भावी संसार 


भावी नागरिको ! तुम्हारा यह काम है, तुम्हारे ऊपर इस बात की 
जिम्मेवरी है कि इस संसार को सुख और शान्ति की जगह बनाओ | 
इसके लिए यह ज़रूरी है कि तुम्हारे सामने भावी समाजका एक निश्चित 
ओर स्पष्ठ चित्र रहे, जिसके अनुसार तुम्हें इस संसार में आवश्यक 
सुधार करने में मदद मिले | यहाँ भावी समाज-नीति की कुछ स्थूल रूप 
रेखा दी जाती है| | ह 


शिक्षा- शिक्षा का उद्देश्य यह है कि आदमी अपनी शारी- 
रिक, मानसिक और आत्मिक शक्तियों का विकास करे, वह पशुओं कौ्‌ 
तरह अपने स्वार्थ साधन मे न लगा रद कर; समाज के हित में लगे | 
उसका पशुपन दूर हो, और उसमे मानवता यां इनसानियत बढ़े। 
भावी संसार में हरेक आदमी तन्दुरुस्त, हृष्ठपुष्ट, स्वतन्त्र हुप 

से विचार करने वाज्ञा, स्वाधीन जीवन बिताने वाला, अन्ध- 
व्श्वासों से दूर, श्रम या मेहनत का आदर मान करनेवाला, स्वावलम्बी 
निडर, और दूसरों की सेवा और सहायता में आनन्द लेने वाला होगा | 


धंर्म- धर्म वह है, जो आदमी को दूसरे सब आदमियों का भाई 
श्र मित्र बनावे, न कि लोगों में अपने पराये,नीच ऊँच,काले गोरे,छूत 
अक्ृतञ्रादि कौ भावना पैदा करे | कोई अवतार,पीर,ैगम्बर अपने समय 
का सुधारक या नेता होता है, उसकी सब बातों से आदमी सदा के लिए 
नहीं बंधने चाहिएँ । भावी समाज किसी भी धर्म-पुस्तक के तब्र वाक्यों 
को आँख मीच कर मानने के लिये मजबूर न होगा। भावी ससार में 
ईश्वर या परमात्मा कुछ खास खास इमारतों--सन्दिर, मसजिद या 
गिरजा आदि-मे न माना जायगा | उसके दर्शन हर एक आदमी में 
 होंगे। हर नागरिक का आदर्श वाक्य यह होगा--यह दुनिया मेरा 
देश है, ओर नेकी करना मेरा धर्म है |” 


अर्थनीति--भावी ससार मे अ्रमौरी और गरीबी का, पूं जीपति 
ओर मजदूर का, जमींदार और किसान का भेद-भाव सहन न होगा | सब 
आदमियों में समानता और भाईचारा होगा । न तो किसी आदमी को 
अपने भोजन वस्त्र, रहने की जगह,शिक्षा और स्वास्थ्य आदि साधनों की 
कमी रहेगी और न कोई इनका दुरुपयोग या फन्नलखच ही करेगा | 
पैदावार का उद्द श्य जनता की ज़रूरते पूरी करना होगा, न कि मुनाफा 
कमाना; इसलिए नशे, विलासिता और ऐयाशी की चीज़ें नहीं बनायी 
जायेंगी। हिन्सक युद्धसामग्री की भी जरूरत न रहेगी। वितरण की 
विषमता दूर हो जायगी । सब साधारण को उपयोगी चीजें देना, उनकी 
सेवा और सहायता करना, ही श्र्थनीति का व्येय होगा | 


0 
विज्ञान---मभावी संसार मे विज्ञान के आविष्कारों और यन्त्रों पर 
मुट्ठी भर घनवानों या सत्ताधारियों का अधिकार न होगा! विशान का 

प्रकाश हर एक देश के जन साधारण तक पहुंचेगा | वह लोगों के जीवन- 
निर्वाह, स्वास्थ्य और चिकित्सा का साधन होगा, उससे स्व साधारण 
के श्रभाव दूर होंगे। इसके अलावा आदमी केवल मौतिक विशान में 
न लगा रहेगा, वह मानसिक और आध्यात्मिक ' विज्ञान की श्रोर भ 
काफी ध्यान देगा । और, इस प्रकार श्रपनी इन्द्रियों को वश में रखते 
हुए, अपनी आवश्यताओ को जहाँ तक बने कम रखेगा। उसका 
श्रादर्श “सादा जीवन और उच्च विचार” होगा | 


राजनीति--भावी ससार में राजनीति का भ्रर्थ कूठ नीति 
ओर शासन का अर्थ आतंक यथा दमन न होगा | प्रत्येक राज्य में 
प्रवन्ध, कानून-निर्माण और न्याय विभागों के सूत्रधार लोकसेवी, परोप- 
कारी, न्यायशील महानुभाव होंगे, जिनके रोम रोम में विश्व-प्रेम और 
विश्वबन्धुत्व की भावना होगी | अंधाधुन्ध जन-सहार करनेवाली सेनाओं 
का स्थान सत्याग्रही, अ्रहिंसक स्वयंसेवक लेंगे, जो अपनी जान पर खेल 
कर भी दूसरों की रक्षा करना अपना कर्तव्य समभेगे । कोई राज्य दूसरे 
के अधीन न होगा, सब समान रूप से स्वतंत्रता का उपयोग करेगे | 
साम्राज्वाद, पू जीवाद नाजीवाद इतिहास की गयी गुजरी बातें होंगी; 
सब राज्यों का आपस में सहयोग और सहानभूति होगी, तब एक विश्व 
संघ के सदस्य होंगे,जिसके बारे मे हमने विस्तार से विश्व-संघ की ओर” 
पुस्तक में लिखा है| सब की नीति 'जीश्रो और जीने दो” होगी । सब 
की मनोकामना यह रहेगी कि हमारे जीवन से दूसरों को भी जीवन 
मिले, हमारा सुख सब को सुख देनेवाला हो ! 
भावी नागरिकों | यह कुछ मामूली सा परिचय है, उस भावी 
संसार का, जो आपको बनाना है। कार्य महान है, तुम उसके योग्य बनो, 
परमात्मा तुम्हारी मदद करेगा। शुभम्‌ 

